
Η ελληνική παιδεία στο εξωτερικό, η διαπολιτισμική εκπαί¬ 
δευση και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΣΚΟΠΟΣ, ΜΟΡΦΕΣ, ΦΟΡΕΙΣ ΚΑΙ ΜΕΣΑ ΣΤΗΡΙΞΗΣ 

ΤΗΣ ΕΛΛΗΝΙΚΗΣ ΠΑΙΔΕΙΑΣ ΣΤΟ ΕΞΩΤΕΡΙΚΟ 

Άρθρο 1 

Σκοπός της ελληνικής παιδείας στο εξωτερικό 

1. Σκοπός της ελληνικής παιδείας στο εξωτερικό 
είναι: 

α. η καλλιέργεια και η διδασκαλία της ελληνικής 
γλώσσας, 

β. η ανάδειξη της ελληνικής πολιτιστικής ταυτότητας, 

γ. η διαμόρφωση της προσωπικότητας των ελληνο- 
παίδων, που θα ενισχύει την αυτογνωσία και αυτοπε¬ 
ποίθησή τους, 

δ. η προβολή και διάδοση της ελληνικής γλώσσας, 
της ελληνικής και ορθόδοξης παράδοσης και του ελ¬ 
ληνικού πολιπσμού στις άλλες χώρες, 

ε. η ανάδειξη των ιδιαίτερων πολιτιστικών στοιχείων, 
των παραδόσεων και της ιστορίας του ελληνισμού που 
ζει σε διάφορες χώρες και περιοχές της γης, καθώς 
και ή προβολή και αξιοποίηση των στοιχείων αυτών 
στην Ελλάδα, ιδιαίτερα μέσω του εκπαιδευτικού συστή¬ 
ματος, και στο εξωτερικό, 

στ. η αξιοποίηση της γνώσης και της εμπειρίας του 
ελληνισμού της διασποράς για την ανάπτυξη της επι¬ 
στήμης, του πολιπσμού και της παιδείας στην Ελλάδα, 

ζ. η συμβολή στην αμοιβαία κατανόηση, την ειρηνική 
συμβίωση και συνεργασία ατόμων και ομάδων διάφορε - 
πκής προέλευσης και πολιτισπκής παράδοσης, που 
ζουν σπς σύγχρονες πολυπολιπσμικές κοινωνίες. 

2. Η ελληνική παιδεία στο εξωτερικό αποβλέπει στην 
ενίσχυση προγραμμάτων και μορφών της ελληνικής 
παιδείας, που θα ανταποκρίνονται σπς συνθήκες που 


επικρατούν στην κάθε χώρα, ενώ θα είναι άρρηκτα 
συνδεδεμένες με πς εκπαιδευτικές, ψυχολογικές και 
πολιπσπκές ανάγκες των ελληνοπαίδων και του ελλη¬ 
νισμού της διασποράς γενικότερα. Με την ίδια αυτή 
προσέγγιση θα ενισχύονται προγράμματα και μορφές 
οργάνωσης της ελληνικής παιδείας που θα απευθύνονται 
και σε κατοίκους των άλλων χωρών. 

Άρθρο 2 

Μορφές οργάνωσης της ελληνικής παιδείας 
στο εξωτερικό 

1. Η ελληνική παιδεία στο εξωτερικό παρέχεται από 
εκπαιδευτικές μονάδες όπως: 

α) τμήματα ελληνικής γλώσσας και πολιπσμού ενταγ- 
μένα στα σχολεία των άλλων χωρών, 
β) ελληνικά τμήματα των ευρωπαϊκών σχολείων και 
των σχολείων διεθνών οργανισμών, 
γ) δίγλωσσες τάξεις ενταγμένες στα σχολεία των 
άλλων χωρών, 

δ) μονάδες δίγλωσσης εκπαίδευσης, 
ε) τμήματα ελληνικών σπουδών ή άλλες μορφές 
οργάνωσης ελληνικών σπουδών στην τριτοβάθμια εκ¬ 
παίδευση των άλλων χωρών, καθώς και θεολογικές 
σχολές ή άλλες μονάδες ορθόδοξης εκπαίδευσης, 
στ) τμήματα διδασκαλίας ενηλίκων και κέντρα διδα¬ 
σκαλίας από απόσταση με όλες πς δυνατές μορφές, 
ζ) εκπαιδευτικές μονάδες (ή σχολεία) ελληνόγλωσσης 
εκπαίδευσης. 

2. Με απόφαση του Υπουργού Εθνικής Παιδείας και 
Θρησκευμάτων, που εκδίδεται ύστερα από εισήγηση 
του Ινσπτούτου Παιδείας Ομογενών και Διαπολιπσμικής 
Εκπαίδευσης, μπορεί να αναγνωρίζονται, να ενισχύονται 
ή να ιδρύονται και να λειτουργούν σπς άλλες χώρες: 

α) εκπαιδευτικές μονάδες με ελληνόγλωσσο πρό¬ 
γραμμα, προσαρμοσμένο σπς συνθήκες εκπαίδευσης 
των άλλων χωρών και 

β) μη ενταγμένα τμήματα ελληνικής γλώσσας και 
τμήματα ενηλίκων. 

Άρθρο 3 

Φορείς της ελληνικής παιδείας στο εξωτερικό 

Φορείς της ελληνικής παιδείας του εξωτερικού μπορεί 

να είναι οι ελληνικές διπλωματικές ή προξενικές αρχές, 
οι ορθόδοξες εκκλησίες, οι εκπαιδευτικές ή άλλες αρχές 
των άλλων χωρών, οι ελληνικές κοινότητες, ελληνικά 
ιδρύματα, σύλλογοι γονέων και πολιτιστικοί ή μορφωτικοί 
σύλλογοι, σωματεία και άλλα νομικά και φυσικά πρόσωπα. 

Άρθρο 4 

Μέσα στήριξης της ελληνικής παιδείας 
στο εξωτερικό 

1. Η ελληνική παιδεία στο εξωτερικό στηρίζεται με: 
α) τη διάθεση εκπαιδευτικών από την Ελλάδα και την 
πρόσληψη ομογενών εκπαιδευτικών στις άλλες χώρες, 
β) τη σύνταξη προγραμμάτων, προσαρμοσμένων στις 
συνθήκες των άλλων χωρών από μεικτές επιτροπές και 
συνεργασία ειδικών επιστημόνων του εσωτερικού και 
εξωτερικού, 

γ) τη συγγραφή και διάθεση σχολικών βιβλίων, 
δ) τη μόρφωση, επιμόρφωση και μετεκπαίδευση ελ- 
λήνων εκπαιδευτικών για διάθεση στο εξωτερικό, καθώς 
και ομογενών και άλλων εκπαιδευτικών, 
ε) την κατάρτιση προδιαγραφών και διάθεση, καθώς 
και αποστολή εκπαιδευτικού υλικού και άλλων μέσων 
διδασκαλίας, 

στ) τη χρηματοδότηση φορέων και εκπαιδευτικών 
μονάδων για την παροχή ελληνικής παιδείας, 
ζ) την ενίσχυση της λειτουργίας σχολών του εξωτε¬ 
ρικού. που καταρτίζουν εκπαιδευτικούς για διδασκαλία 
σε σχολεία του εξωτερικού, με οικονομική επιχορήγηση 
αυτών, απόσπαση κατάλληλων εκπαιδευτικών από την 
Ελλάδα, χορήγηση υποτροφιών στους σπουδαστές τους 
για την ολοκλήρωση των σπουδών τους, καθώς και την 
εκπαίδευση και τη μετεκπαίδευσή τους σε ελληνικά 
Α.Ε.Ι. και Τ.Ε.Ι., 

η) την ενίσχυση της λειτουργίας των τμημάτων ελ¬ 
ληνικών σπουδών και των κάθε είδους πρωτοβουλιών 
των ιδρυμάτων τριτοβάθμιας εκπαίδευσης και ινστιτού¬ 
των του εξωτερικού για τη διδασκαλία και τη διάδοση 
της ελληνικής γλώσσας και του ελληνικού πολιτισμού, 
θ) την οικονομική και κάθε άλλου είδους ενίσχυση 
των πρωτοβουλιών ομογενών και αλλογενών για τη 
διάδοση και διδασκαλία της ελληνικής γλώσσας, της 
ελληνικής ιστορίας και του ελληνικού πολιτισμού, 
ι) τη χορήγηση χρηματικών βραβείων και επαίνων σε 
αριστεύοντες μαθητές και φοιτητές στην ελληνική γλώσ¬ 
σα, καθώς και σε ομογενείς και αλλογενείς που επι¬ 
δεικνύουν δραστηριότητα στη διάδοση και διδασκαλία 
της ελληνικής γλώσσας, 

ια) τη βράβευση των εκπαιδευτικών που καταβάλλουν 
ιδιαίτερο ζήλο κατά την άσκηση του διδακτικού τους 
έργου. 

2. Οι περιπτώσεις και οι προϋποθέσεις εφαρμογής 
των διατάξεών του παρόντος άρθρου, καθώς και οι 
υποχρεώσεις των υποτρόφων του εξωτερικού για προ¬ 
σφορά διδακτικού έργου στα σχολεία του εξωτερικού 
καθορίζονται με απόφαση του Υπουργού Εθνικής Παι¬ 
δείας και Θρησκευμάτων. Οι προϋποθέσεις, η διαδικασία, 
το ύψος των οικονομικών ενισχύσεων και επιχορηγή¬ 
σεων σε κάθε περίπτωση, καθώς και το ύψος των 
χορηγούμενων υποτροφιών, καθορίζονται με κοινή α¬ 
πόφαση των Υπουργών Εθνικής Παιδείας και Θρησκευ¬ 
μάτων και Οικονομικών και καταβάλλονται από πιστώσεις 
που εγγράφονται στον προϋπολογισμό του Υπουργείου 
Εθνικής Παιδείας και Θρησκευμάτων. 


ΚΕΦΑΛΑΙΟ Β' 

ΙΝΣΤΙΤΟΥΤΟ ΠΑΙΔΕΙΑΣ ΟΜΟΓΕΝΩΝ ΚΑΙ 
ΔΙΑΠΟΛΙΤΙΣΜΙΚΗΣ ΕΚΠΑΙΔΕΥΣΗΣ 

Άρθρο 5 

Ίδρυση, σκοπός, αρμοδιότητες 

1. Ιδρύεται νομικό πρόσωπο ιδιωτικού δικαίου με την 
επωνυμία Ινστιτούτο Παιδείας Ομογενών και Διαπολι- 
τισμικής Εκπαίδευσης (Ι.Π.Ο.Δ.Ε.), που έχει ως κύριο 
σκοπό τη μελέτη και έρευνα των εκπαιδευτικών θεμάτων 
που αφορούν στην ελληνική παιδεία στο εξωτερικό, 
καθώς και την ευθύνη και το συντονισμό των προσπα¬ 
θειών για την έγκυρη και έγκαιρη εκτέλεση των ποικίλων 
προγραμμάτων. 

2. Έργο του Ι.Π.Ο.Δ.Ε. είναι: 

α) Η σύνταξη και η έγκριση προγραμμάτων, η έγκριση 
και συγγραφή διδακτικών βιβλίων, καθώς και η προε¬ 
τοιμασία διδακτικού υλικού για τις εκπαιδευτικές μονάδες 
στο εξωτερικό και τα σχολεία διαπολιτισμικής εκπαί¬ 
δευσης. 

β) Η κατάρτιση προδιαγραφών κατάλληλου εκπαιδευ¬ 
τικού υλικού για τα σχολεία του εξωτερικού, η προε¬ 
τοιμασία και η παραγωγή θεμάτων τηλεπαιδείας, εκπαί¬ 
δευσης με αλληλογραφία και τηλεματικής. 

γ) Η επιμόρφωσή των συντονιστών εκπαίδευσης ε¬ 
ξωτερικού. 

δ) Η επιμόρφωση των εκπαιδευτικών που διδάσκουν 
ή πρόκειται να διδάξουν σε όλες τις εκπαιδευτικές 
μονάδες της ελληνικής παιδείας στο εξωτερικό, καθώς 
και των ξένων εκπαιδευτικών που εργάζονται στις εκ¬ 
παιδευτικές μονάδες αυτές. 

ε) Η μελέτη των θεμάτων των παλιννοστούντων ή 
επαναπατριζόμενων Ελλήνων και ειδικότερα της εκπαί¬ 
δευσης των παλιννοστούντων μαθητών, ώστε να γίνεται 
όσο το δυνατόν ευκολότερη και περισσότερο ευχερής 
η ένταξή τους στο εκπαιδευτικό σύστημα της χώρας. 

στ) Η μελέτη και έγκαιρη αντιμετώπιση κάθε άλλου 
σχετικού θέματος που αφορά την ελληνόγλωσση εκ¬ 
παίδευση και την ελληνική παιδεία στο εξωτερικό. 

ζ) Η φροντίδα για την υλοποίηση των μέσων στήριξης 
της ελληνικής παιδείας σε άλλες χώρες, σύμφωνα με 
τις διατάξεις του προηγούμενου άρθρου. 

η) Η προσαρμογή των προγραμμάτων στα σχολεία 
διαπολιτισμικής εκπαίδευσης σύμφωνα με τις ιδιαιτερό¬ 
τητες αυτών. 

θ) Η γνωμοδότηση για την ίδρυση σχολείων διαπο- 
λιτισμικής εκπαίδευσης και η μελέτη και έγκαιρη αντι¬ 
μετώπιση κάθε άλλου σχετικού θέματος της διαπολιτι- 
σμικής εκπαίδευσης. 

3. Για την εκτέλεση του έργου του το Ι.Π.Ο.Δ.Ε. 
συνεργάζεται με το Παιδαγωγικό Ινστιτούτο, το Κέντρο 
Ελληνικής Γλώσσας, τα εκπαιδευτικά ιδρύματα, άλλους 
φορείς και ομάδες ειδικών επιστημόνων και εκπαιδευ¬ 
τικών, που εργάζονται στην Ελλάδα ή στις άλλες χώρες, 
τις εκπαιδευτικές αρχές των χωρών αυτών και άλλους 
φορείς. Το Ι.Π.Ο.Δ.Ε. πιστοποιεί τα προγράμματα φο¬ 
ρέων που ενισχύονται κατά το άρθρο 4 του παρόντος 
νόμου. 

4. Επίσης, το Ι.Π.Ο.Δ.Ε. συνεργάζεται με το Συμβούλιο 
Απόδημου Ελληνισμού, εκπρόσωπος του οποίου συμ¬ 
μετέχει στο Διοικητικό Συμβούλιο αυτού. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ: ΠΡΩΤΟ) 

Άρθρο 6 

Εποπτεία και πόροι του Ι.Π.Ο.Δ.Ε. 

1. Το Ι.Π.Ο.Δ.Ε. έχει διοικητική και οικονομική αυτο¬ 
τέλεια, διοικείται από επταμελές διοικητικό συμβούλιο 
και εποπτεύεται από το Υπουργείο Εθνικής Παιδείας 
και Θρησκευμάτων, κατά τα οριζόμενα με απόφαση του 
Υπουργού Εθνικής Παιδείας και Θρησκευμάτων, που 
δημοσιεύεται στην Εφημερίδα της Κυβερνήσεως. 

2. Ο εποπτεύων Υπουργός: 

α) Διορίζει τον Πρόεδρο του διοικητικού συμβουλίου, 
καθώς και τα μέλη αυτού, μετά από πρόσκληση ενδια¬ 
φέροντος, η οποία καθορίζει και τα τυπικά προσόντα 
που απαιτούνται για το διορισμό. Ο Πρόεδρος διορίζεται 
ύστερα από γνώμη της διαρκούς επιτροπής μορφωτικών 
υποθέσεων της Βουλής. 

β) Εγκρίνει τους κανονισμούς που καθορίζουν τις 
διαδικασίες εκπόνησης των μελετών και παραγωγής 
διδακτικού υλικού, καθώς και τον εσωτερικό κανονισμό 
λειτουργίας του Ι.Π.Ο.Δ.Ε.. 

γ) Εγκρίνει τον προϋπολογισμό και τον απολογισμό 
του Ι.Π.Ο.Δ.Ε., καθώς και τον ισολογισμό κάθε χρήσης. 

δ) Παρέχει γενικές κατευθύνσεις στα όργανα διοίκη¬ 
σης του Ι.Π.Ο.Δ.Ε. για την εκπλήρωση της αποστολής 
τους. 

ε) Αναθέτει στο Ι.Π.Ο.Δ.Ε. μελέτες και έρευνες σχε¬ 
τικές με τα θέματα της ελληνικής παιδείας στο εξωτερικό 
και της δια πολιτισμικής εκπαίδευσης. 

3. Το Ι.Π.Ο.Δ.Ε. επιχορηγείται από πιστώσεις που 
εγγράφονται για το σκοπό αυτόν στον προϋπολογισμό 
εξόδων του Υπουργείου Εθνικής Παιδείας και Θρησκευ¬ 
μάτων. Το ύψος της ετήσιας επιχορήγησης καθορίζεται 
με κοινή απόφαση των Υπουργών Εθνικής Παιδείας και 
Θρησκευμάτων και Οικονομικών, που εκδίδεται στο τε¬ 
λευταίο δίμηνο κάθε έτους και αναφέρεται στο επόμενο 
έτος. 

4. Άλλοι πόροι του Ι.Π.Ο.Δ.Ε. είναι οι χρηματοδοτήσεις 
από διεθνείς οργανισμούς και φορείς και οι δωρεές και 
εισφορές δημόσιων, ομογενειακών και ιδιωτικών φορέων 
και φυσικών προσώπων της ημεδαπής και αλλοδαπής. 

5. Στο Ι.Π.Ο.Δ.Ε. λειτουργεί συμβούλιο για την επε¬ 
ξεργασία προτάσεων σε θέματα αρμοδιότητας του 
Ι.Π.Ο.Δ.Ε.. Μέλη του συμβουλίου είναι: α) ο πρόεδρος 
του Ι.Π.Ο.Δ.Ε. ως πρόεδρος, β) ένας εκπρόσωπος του 
Οικουμενικού Πατριαρχείου, γ) ένας εκπρόσωπος της 
Αρχιεπισκοπής Αμερικής, δ) ένας εκπρόσωπος της Αρ¬ 
χιεπισκοπής Αυστραλίας, ε) ένας εκπρόσωπος της Αρ¬ 
χιεπισκοπής Μεγάλης Βρετανίας, στ) ένας εκπρόσωπος 
του Πατριαρχείου Αλεξανδρείας, ζ) πέντε εκπρόσωποι 
που ορίζονται από το Σ.Α.Ε., η) ένας εκπρόσωπος του 
Υπουργού Εθνικής Παιδείας και Θρησκευμάτων, θ) ένας 
εκπρόσωπος του Υπουργού Εξωτερικών, ι) ένας εκ¬ 
πρόσωπος του Υπουργού Πολιτισμού, ια) ένας εκπρό¬ 
σωπος της Γ ενικής Γ ραμματείας Απόδημου Ελληνισμού, 
ιβ) ένας εκπρόσωπος του Ιδρύματος Ελληνικού Πολι¬ 
τισμού. Οι προτάσεις του συμβουλίου κοινοποιούνται 
στον Υπουργό Εθνικής Παιδείας και Θρησκευμάτων. Το 
συμβούλιο συγκροτείται με απόφαση του Υπουργού 
Εθνικής Παιδείας και Θρησκευμάτων. 

Άρθρο 7 

Διοίκηση, οργάνωση και λειτουργία του Ι.Π.Ο.Δ.Ε. 

1. Με απόφαση του Υπουργού Εθνικής Παιδείας και 
Θρησκευμάτων καθορίζονται: 


α) η έδρα, η σύνθεση, ο τρόπος συγκρότησης του 
διοικητικού συμβουλίου του Ι.Π.Ο.Δ.Ε., η διάρκεια της 
θητείας των μελών του και ο τρόπος λειτουργίας του, 
β) οι αρμοδιότητες του διοικητικού συμβουλίου, του 
Προέδρου και του Αντιπροέδρου αυτού, 
γ) η υποστήριξη του Ι.Π.Ο.Δ.Ε. με τοποθέτηση διοι¬ 
κητικών υπαλλήλων και εκπαιδευτικών του Υπουργείου 
Εθνικής Παιδείας και Θρησκευμάτων, που υπηρετούν 
με απόσπαση, 

δ) οι πόροι του Ι.Π.Ο.Δ.Ε., πέραν της κρατικής επι¬ 
χορήγησης, οι πηγές προέλευσης και η διαδικασία διά¬ 
θεσής τους για την εξυπηρέτηση των σκοπών αυτού, 
ε) η διαδικασία σύστασης επιτροπών και ομάδων 
εργασίας για τη μελέτη και την αντιμετώπιση θεμάτων, 
που εμπίπτουν στις αρμοδιότητες του Ι.Π.Ο.Δ.Ε., 
στ) κάθε άλλο θέμα που έχει σχέση με την οργάνωση 
και τη λειτουργία του Ι.Π.Ο.Δ.Ε.. 

Με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών συνιστώνται οι α¬ 
ναγκαίες θέσεις προσωπικού στο Ι.Π.Ο.Δ.Ε. με σχέση 
εργασίας ιδιωτικού δικαίου και καθορίζονται τα προσόντα 
και η διαδικασία πρόσληψης στις θέσεις αυτές. 

Στο διοικητικό συμβούλιο του Ι.Π.Ο.Δ.Ε. μετέχει, ο 
Προϊστάμενος της Διεύθυνσης Παιδείας Ομογενών και 
Διαπολιτισμικής Εκπαίδευσης της Κεντρικής Υπηρεσίας 
του Υπουργείου Εθνικής Παιδείας και Θρησκευμάτων. 

2. Ο Πρόεδρος και Αντιπρόεδρος του Ι.Π.Ο.Δ.Ε. 
παρέχουν τις υπηρεσίες τους κάτά πλήρη απασχόληση 
και πρέπει να είναι επιστήμονες με αυξημένα προσόντα 
και υψηλού επιπέδου γνώση και εμπειρία, όπως στη 
διοίκηση της εκπαίδευσης και στα θέματα της εκπαί¬ 
δευσης στο εξωτερικό και της διαπολιτισμικής εκπαί¬ 
δευσης. 

3. Στον Πρόεδρο και τον Αντιπρόεδρο καταβάλλονται 
μηνιαίες αποδοχές. Στα λοιπά μέλη του διοικητικού 
συμβουλίου καταβάλλεται αποζημίωση για τη συμμετοχή 
τους στις συνεδριάσεις ή για την εκτέλεση συγκεκρι¬ 
μένων έργων, που τους αναθέτει το διοικητικό συμ¬ 
βούλιο. Στα μέλη των επιτροπών και ομάδων εργασίας, 
καθώς και σε μεμονωμένους επιστήμονες, ανατίθεται 
με απόφαση του διοικητικού συμβουλίου η εκτέλεση 
συγκεκριμένου έργου για την οποία καταβάλλεται απο¬ 
ζημίωση, ανάλογη με το περιεχόμενο του έργου και τη 
διάρκεια αυτού. 

4. Το ύψος των μηνιαίων αποδοχών του Προέδρου 
και Αντιπροέδρου του Δ.Σ. του Ι.Π.Ο.Δ.Ε., καθώς και 
το ύψος των αποζημιώσεων των μελών των επιτροπών 
και ομάδων εργασίας και των μεμονωμένων επιστημό¬ 
νων, καθορίζεται με κοινή απόφαση των Υπουργών 
Εθνικής Παιδείας και Θρησκευμάτων και Οικονομικών. 

5. Αν ο Πρόεδρος ή ο Αντιπρόεδρος κατέχουν έμμισθη 
θέση στον ευρύτερο δημόσιο τομέα, οι αποδοχές της 
προηγούμενης παραγράφου συμπληρώνουν τις αποδο¬ 
χές της έμμισθης αυτής θέσης μέχρι του ορίου του 
άρθρου 4 του ν. 2303/1995 (ΦΕΚ 80 Α'). 

6. Εφόσον οι συμμετέχοντας στις επιτροπές και, 
ομάδες εργασίας ή οι μεμονωμένοι επιστήμονας, που 
ασκούν συγκεκριμένο έργο, λαμβάνουν μηνιαία αποζη¬ 
μίωση, το ύψος αυτής δεν μπορεί να υπερβαίνει το 
όριο του άρθρου 4 του ν. 2303/1995 (ΦΕΚ 80 Α'). 

7. Η υπηρεσία του Προέδρου, του Ανη,Γ,ροέδρου, 
καθώς και των υπηρετούντων με από,οπαση στο 
Ι.Π.Ο.Δ.Ε., θεωρείται συνεχής στην οργανική θέση αυτών 
για κάθε περίπτωση. 

ΚΕΦΑΛΑΙΟ Γ' 

ΛΕΙΤΟΥΡΓΙΑ ΤΗΣ ΕΛΛΗΝΙΚΗΣ ΠΑΙΔΕΙΑΣ 
ΣΤΟ ΕΞΩΤΕΡΙΚΟ 

Άρθρο 8 

Εκπαιδευτικές μονάδες 

1. Με απόφαση του Υπουργού Εθνικής Παιδείας και 
Θρησκευμάτων, που εκδίδεται ύστερα από εισήγηση 
του Ι.Π.Ο.Δ.Ε. και πρόταση των διπλωματικών ή προ¬ 
ξενικών αρχών, ιδρύονται στις άλλες χώρες εκπαιδευ¬ 
τικές μονάδες που ■ αναφέρονται στο άρθρο 2 του 
παρόντος νόμου. Με ίδια απόφαση, που εκδίδεται με 
την ίδια διαδικασία, αναγνωρίζονται εκπαιδευτικές μο¬ 
νάδες ελληνόγλωσσης εκπαίδευσης, που ιδρύονται και 
λειτουργούν από τους λοιπούς φορείς του άρθρου 3 
του παρόντος νόμου και καθορίζονται οι προϋποθέσεις 
και. η διαδικασία για την αναγνώρισή τους. 

2. Στις εκπαιδευτικές μονάδες ελληνόγλωσσης εκ¬ 
παίδευσης παρέχεται και ξενόγλωσσο μέρος του προ¬ 
γράμματος, που διαμορφώνεται από το φορέα αυτών 
σε συνεργασία με τις εκπαιδευτικές αρχές των άλλων 
χωρών και εγκρίνεται από το Ι.Π.Ο.Δ.Ε.. 

3. Στις εκπαιδευτικές μονάδες της ελληνόγλωσσης 
εκπαίδευσης εφαρμόζονται κατ' αρχήν τα ισχύοντα στα 
δημόσια σχολεία της ημεδαπής ως προς την έναρξη, 
διάρκεια και λήξη του σχολικού και διδακτικού έτους, 
τις αργίες και διακοπές, τα προγράμματα διδασκαλίας, 
τις εγγραφές, μετεγγραφές, τη φοίτηση και τις εξετάσεις 
κάθε είδους και τη χορήγηση τίτλων σπουδών. Τα 
θέματα της παρούσας παραγράφου διαμορφώνονται από 
το Ι.Π.Ο.Δ.Ε., ύστερα από πρόταση του οικείου φορέα, 
ανάλογα με πς συνθήκες που επικρατούν στις άλλες 
χώρες και οι σχετικές ρυθμίσεις εγκρίνονται με απόφαση 
του Υπουργού Εθνικής Παιδείας και Θρησκευμάτων. 

4. Στους απόφοιτους των εκπαιδευτικών μονάδων 
ελληνόγλωσσης εκπαίδευσης χορηγούνται απολυτήριοι 
τίτλοι, οι οποίοι αναγνωρίζονται ως ισότιμοι με τους 
τίτλους των αντίστοιχων σχολείων της ημεδαπής με 
απόφαση του Υπουργού Εθνικής Παιδείας και Θρησκευ¬ 
μάτων, ύστερα από γνωμοδότηση του Ι.Π.Ο.Δ.Ε.. 

5. Στις εκπαιδευτικές μονάδες δίγλωσσης εκπαίδευσης 
εφαρμόζεται το πρόγραμμα των αντίστοιχων σχολείων 
των ξένων χωρών και παράλληλα διδάσκεται σε αυτές 
η ελληνική γλώσσα, ο ελληνικός πολιτισμός και κατά 
περίπτωση και άλλα μαθήματα στην ελληνική γλώσσα. 

6. Οι διατάξεις των παραγράφων 2 και 4 του παρόντος 
άρθρου εφαρμόζονται και στις εκπαιδευτικές μονάδες 
δίγλωσσης εκπαίδευσης, εφόσον οι ώρες διδασκαλίας 
στην ελληνική γλώσσα είναι οκτώ (8) κάθε εβδομάδα. 

7. Τα τμήματα ελληνικής γλώσσας, τα ενταγμένα στα 
σχολεία ξένων χωρών, τα οποία ιδρύονται από τις 
αρμόδιες αρχές των χωρών αυτών ή τους φορείς του 
άρθρου 3 του παρόντος νόμου, επιδιώκουν την καλ¬ 
λιέργεια της ελληνικής γλώσσας και του ελληνικού 
πολιτισμού στους μαθητές των σχολείων των ξένων 
χωρών. Η λειτουργία των τμημάτων αυτών κατά τάξεις 
ή κατά επίπεδα ελληνομάθειας, καθώς και η φοίτηση 
παιδιών με ειδικές ανάγκες καθορίζονται από το 
Ι.Π.Ο.Δ.Ε. και εγκρίνονται με απόφαση του Υπουργού 
Εθνικής Παιδείας και Θρησκευμάτων. 

8. Οι δίγλωσσες τάξεις είναι ενταγμένες στα σχολεία 
των άλλων χωρών και διακρίνονται σε: α) προπαρα¬ 
σκευαστικές για τη φοίτηση ομογενών, στις οποίες οι 
μαθητές προετοιμάζονται με μεταβατικό ξενόγλωσσο 


πρόγραμμα για να φοιτήσουν στις κανονικές τάξεις των 
σχολείων των άλλων χωρών και διδάσκονται παράλληλα 
την ελληνική γλώσσα και τον ελληνικό πολιτισμό, β) 
δίγλωσσες τάξεις για φοίτηση ομογενών, στις οποίες 
εφαρμόζεται δίγλωσσο πρόγραμμα, που αποβλέπει στην 
παράλληλη καλλιέργεια των δύο γλωσσών και πολιτι¬ 
σμών με τη διδασκαλία των .γλωσσών αυτών και τη 
διδασκαλία μαθημάτων και στις δύο γλώσσες και γ) 
μεικτές τάξεις με δίγλωσσο πρόγραμμα. 

9. Στους μαθητές των δίγλωσσων τάξεων χορηγείται 
μόνον ο τίτλος σπουδών του ξένου σχολείου, που 
περλαμβάνει και τη βαθμολογία των μαθημάτων της 
ελληνόγλωσσης εκπαίδευσης. Με απόφαση του Υπουρ¬ 
γού Εθνικής Παιδείας και Θρησκευμάτων, ύστερα από 
εισήγηση του Ι.Π.Ο.Δ.Ε., μπορεί να αναγνωρίζεται η 
ισοτιμία των τίτλων αυτών με τους τίτλους των αντί¬ 
στοιχων σχολείων της ημεδαπής. 

10. Ιδιαίτερο τύπο εκπαιδευτικών μονάδων ελληνό¬ 
γλωσσης εκπαίδευσης αποτελούν τα ελληνικά τμήματα 
των Ευρωπαϊκών σχολείων, που ακολουθούν τους κα¬ 
νονισμούς λειτουργίας των σχολείων αυτών. 

11. Τα δημόσια σχολεία της πρωτοβάθμιας και δευ¬ 
τεροβάθμιας εκπαίδευσης της Κυπριακής Δημοκρατίας 
είναι ισότιμα προς τα αντίστοιχα σχολεία της ημεδαπής. 

12. Το Υπουργείο Εθνικής Παιδείας και Θρησκευμάτων 
συνεργάζεται με τα συναρμόδια υπουργεία, το Κέντρο 
Ελληνικής Γλώσσας, τα ανώτατα εκπαιδευτικά ιδρύματα 
και τα ιδρύματα ερευνών της Ελλάδας και τους ελλη¬ 
νικούς και ξένους φορείς του άρθρου 3 για τη διάδοση 
της ελληνικής γλώσσας και πολιπσμού στο εξωτερικό. 
Επίσης, συνεργάζεται με εκπαιδευτικά ιδρύματα τριτο¬ 
βάθμιας εκπαίδευσης ή με ιδρύματα ερευνών του εξω¬ 
τερικού, τα οποία και ενισχύει για την ίδρυση τμημάτων 
ή άλλων μορφών ελληνικών σπουδών για διδασκαλία 
της ελληνικής γλώσσας και πολιτισμού, καθώς και για 
την εκπαίδευση διδακτικού προσωπικού. Για τη λειτουρ¬ 
γία των τμημάτων της παρούσας παραγράφου εγγρά- 
φονται σχετικές δαπάνες στον προϋπολογισμό εξόδων 
του Υπουργείου Εθνικής Παιδείας και Θρησκευμάτων, 
το ύψος των οποίων καθορίζεται με κοινή απόφαση 
των Υπουργών Οικονομικών και Εθνικής Παιδείας και 
Θρησκευμάτων. 

13. Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, 
καθορίζονται τα θέματα που αφορούν τα προσόντα και 
τη διαδικασία απόσπασης εκπαιδευτικών στα τμήματα 
ελληνικών σπουδών ή σε άλλες μορφές διδασκαλίας 
της ελληνικής γλώσσας και πολιτισμού, που λειτουργούν 
σε εκπαιδευτικά ιδρύματα τριτοβάθμιας εκπαίδευσης και 
σε ιδρύματα ερευνών του εξωτερικού, τα απαιτούμενα 
προσόντα, την αποστολή βιβλίων, τις ανταλλαγές φοι¬ 
τητών και διδακτικού επιστημονικού προσωπικού, την 
οργάνωση συνεδρίων, σεμιναρίων και ειδικών προγραμ¬ 
μάτων σπουδών, τη διάθεση υποτροφιών, την υποστή¬ 
ριξή ερευνητικών προγραμμάτων και κάθε συναφή λε¬ 
πτομέρεια. 

14. Οι εκπαιδευτικές μονάδες (ή σχολεία) ελληνό¬ 
γλωσσης εκπαίδευσης, των οποίων φορείς είναι οι 
ελληνικές διπλωματικές ή προξενικές αρχές, καταρ- 
γούνται σταδιακά από το σχολικό έτος 1997 - 1998, 
από την έναρξη του οποίου παύουν να δέχονται μαθητές 
για αρχική, εγγραφή σε κάθε σχολική μονάδα. Κατ 
εξαίρεση μπορεί να επιτραπεί συνέχιση της λειτουργίας 
εκπαιδευτικών μονάδων ελληνόγλωσσης εκπαίδευσης, 
με απόφαση του Υπουργού Εθνικής Παιδείας και Θρη- 

σκευμάτων, ύστερα από εισήγηση των οικείων διπλω¬ 
ματικών ή προξενικών αρχών και σύμφωνη γνώμη του 
Ι.Π.Ο.Δ.Ε., όταν οι εκπαιδευτικές συνθήκες στις άλλες 
χώρες επιβάλλουν τη συνέχιση της λειτουργίας τους. 

Άρθρο 9 

Προγράμματα ανταλλαγών 

1. Το Υπουργείο Εθνικής Παιδείας και Θρησκευμάτων, 
σε συνεργασία με αρμόδιους φορείς του εσωτερικού 
και του εξωτερικού, μπορεί να οργανώνει προγράμματα 
ανταλλαγών ελλήνων μαθητών και εκπαιδευτικών της 
ημεδαπής με μαθητές και εκπαιδευτικούς ελληνικής ή 
ξένης καταγωγής από άλλες χώρες 

2. Οι εκπαιδευτικοί που επισκέπτονται την Ελλάδα 
στα πλαίσια προγραμμάτων ανταλλαγών μπορεί να α¬ 
ναλαμβάνουν και διδακτικό έργο στα σχολεία πρωτο¬ 
βάθμιας και δευτεροβάθμιας εκπαίδευσης και σε προ¬ 
γράμματα επιμόρφωσης ή να συμμετέχουν στην κατάρ¬ 
τιση προγραμμάτων των σχολείων και προγραμμάτων 
επιμόρφωσης, καθώς και διδακτικού υλικού, ύστερα από 
απόφαση του Υπουργού Εθνικής Παιδείας και Θρησκευ¬ 
μάτων. 

3. Οι δαπάνες για την εφαρμογή του άρθρου αυτού 
ορίζονται με κοινή απόφαση των Υ πουργών Οικονομικών 
και Εθνικής Παιδείας και Θρησκευμάτων. 

Άρθρο 10 

Πιστοποιητικό ελληνομάθειας 

1. Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, 
μπορεί να προβλέπεται η χορήγηση πιστοποιητικών 
ελληνομάθειας σε ομογενείς και αλλογενείς και να 
καθορίζεται ο τύπος των πιστοποιητικών αυτών, οι 
προϋποθέσεις για την απόκτησή τους, η διαδικασία και 
το περιεχόμενο των εξετάσεων, οι προϋποθέσεις συμ¬ 
μετοχής σε αυτές και κάθε σχετική λεπτομέρεια. 

2. Το Κέντρο Ελληνικής Γλώσσας έχει την ευθύνη 
για τη σύνταξη πλαισίου προδιαγραφών και προσδιορι¬ 
σμού επιπέδων γλωσσομάθειας και επάρκειας της ελ¬ 
ληνικής γλώσσας. 

3. Η διαδικασία πιστοποίησης και οι φορείς που 
χορηγούν τα πιστοποιητικά ελληνομάθειας καθορίζονται 
με απόφαση του Υπουργού Εθνικής Παιδείας και Θρη¬ 
σκευμάτων. 

Άρθρο 11 

Εισαγωγή στην τριτοβάθμια εκπαίδευση και τα 

Ι.Ε.Κ. - Υποτροφίες - Πρόγραμμα Προσέλκυσης 
Αριστούχων Αποφοίτων του Εξωτερικού 

1. Από το ακαδημαϊκό έτος 1997-1998 και εφεξής 
μπορεί με αποφάσεις του Υπουργού Εθνικής Παιδείας 
και Θρησκευμάτων να ορίζονται, καθ' υπέρβαση του 
αριθμού εισακτέων, ποσοστά θέσεων ή θέσεις εισακτέων 
σε απόλυτους αριθμούς για την εισαγωγή στην τριτο¬ 
βάθμια εκπαίδευση, που μπορεί να διαφοροποιούνται 
κατά ίδρυμα, σχολή ή τμήμα, ως εξής: 

α) Ελλήνων του εξωτερικού και ομογενών, αποφοίτων 
εκπαιδευτικών μονάδων ελληνόγλωσσης εκπαίδευσης 
που μπορεί να κατανέμονται κατά γεωγραφικές περιοχές 
προέλευσης του εξωτερικού, ανάλογα με τον αριθμό 
υποψηφίων από κάθε γεωγραφική περιοχή. 

β) Ελλήνων του εξωτερικού και ομογενών, αποφοίτων 


ξένων σχολείων, που λειτουργούν στο εξωτερικό, που 
μπορεί να κατανέμονται κατά γεωγραφικές περιοχές 
προέλευσης του εξωτερικού, ανάλογα με τον αριθμό 
υποψηφίων από κάθε γεωγραφική περιοχή. 

γ) Τέκνων υπαλλήλων του ευρύτερου δημόσιου τομέα, 
πολιτικών και στρατιωτικών, που υπηρέτησαν ή υπηρε¬ 
τούν στο εξωτερικό. 

2. Με αποφάσεις του Υπουργού Εθνικής Παιδείας και 
Θρησκευμάτων ορίζονται οι προϋποθέσεις υπαγωγής 
των υποψηφίων στις κατηγορίες της παραγράφου 1 του 
παρόντος άρθρου, τα υποβλητέα δικαιολογητικά, ο χρό¬ 
νος υποβολής τους, η διαδικασία και ο τρόπος υποβολής 
τους, η διαδικασία και ο τρόπος επιλογής των εισαγο- 
μένων και κάθε άλλη λεπτομέρεια για την εφαρμογή 
των διατάξεων αυτών. Οσοι ανήκουν στην κατηγορία 
γ της προηγούμενης παραγράφου δεν μπορούν να 
μετάσχουν στη διαδικασία επιλογής με υποψηφίους των 
κατηγοριών α>-και β'. Με τις αποφάσεις της παρούσας 
παραγράφου δεν είναι δυνατή η μεταβολή των προϋ¬ 
ποθέσεων και η μείωση ποσοστών που αναφέρονται 
στα τέκνα υπαλλήλων της κατηγορίας γ' της παραγρά¬ 
φου 1, όπως καθορίζονται από τις διατάξεις του άρθρου 
3 παράγραφος 1 περιπτώσεις α’ και β' του ν. 1351/1983 
(ΦΕΚ 56 Α'), που τοποθετήθηκαν ή αποσπάστηκαν στο 
εξωτερικό μέχρι την έναρξη ισχύος του παρόντος νόμου. 

3. Διατηρούνται σε ισχύ οι διατάξεις του τελευταίου 
εδαφίου της παραγράφου 7 του άρθρου 1 του ν. 
1351/1983 (ΦΕΚ 56 Α') για το συνολικό ποσοστό θέσεων 
εισαγωγής στην τριτοβάθμια εκπαίδευση για όλες τις 
κατηγορίες. 

4. Θεσπίζεται ειδικό πρόγραμμα Προσέλκυσης Αρι¬ 
στούχων Αποφοίτων Σχολείων του εξωτερικού. Οι προϋ¬ 
ποθέσεις συμμετοχής και όλες οι λεπτομέρειες για την 
εφαρμογή του προγράμματος αυτού καθορίζονται με 
απόφαση του Υ πουργού Εθνικής Παιδείας και Θρησκευ¬ 
μάτων. 

5. Το Ιδρυμα Κρατικών Υποτροφιών μπορεί να καταρ¬ 
τίζει ειδικά προγράμματα χορήγησης υποτροφιών για 
το κόστος διαβίωσης (σίτιση, στέγη, κ.λπ.) σε ομογενείς 
που φοιτούν σε ελληνικά Α.Ε.Ι. ή Τ.Ε.Ι.. Ο αριθμός των 
υποτροφιών καθορίζεται κατά σχολή ή τμήμα σχολής, 
με απόφαση του Υπουργού Εθνικής Παιδείας και Θρη¬ 
σκευμάτων. 

6. Τα τμήματα και οι σχολές των ημεδαπών Α.Ε.Ι. και 
Τ.Ε.Ι. ή τα Α.Ε.Ι. και Τ.Ε.Ι. της ημεδαπής μπορεί να 
δέχονται, με διαδικασίες που καθορίζουν τα ίδια, για 
εγγραφή και φοίτηση σε αυτά ορισμένο αριθμό Ελλήνων 
του εξωτερικού, που έχουν φοιτήσει επί δέκα (10) έτη 
τουλάχιστον σε σχολεία του εξωτερικού, ομογενών και 
αλλογενών, οι οποίοι έχουν για όλες τις περιπτώσεις 
απολυτήριο ξένου λυκείου ή αντίστοιχου σχολείου. Ο 
αριθμός των δυναμένων να εγγραφούν, ο τρόπος επι¬ 
λογής τους και το ύψος της συμμετοχής τους στις 
δαπάνες σπουδών καθορίζεται με απόφαση του Υπουρ¬ 
γού Εθνικής Παιδείας και Θρησκευμάτων, ύστερα από 
πρόταση των ιδρυμάτων των τμημάτων ή των σχολών. 

7. Οι διατάξεις της προηγούμενης παραγράφου ε¬ 
φαρμόζονται ανάλογα και για τα Ινστιτούτα Επαγγελ¬ 
ματικής Κατάρτισης, με απόφαση του Υπουργού Εθνικής 
Παιδείας και Θρησκευμάτων, που εκδίδεται ύστερα από 
εισήγηση του Διοικητικού Συμβουλίου του Οργανισμού 
Επαγγελματικής Εκπαίδευσης και Κατάρτισης. 

8. Οι εγγραφόμενοι στα Α.Ε.Ι., Τ.Ε.Ι. και Ι.Ε.Κ., ομο¬ 
γενείς και αλλογενείς, λαμβάνουν άδεια παραμονής στη 
χώρα μας, σύμφωνα με όρους και προϋποθέσεις, που 

καθορίζονται με κοινή απόφαση των Υπουργών Εθνικής ' 
Παιδείας και Θρησκευμάτων και Δημόσιας Τάξης. Ο 
διατάξεις της παρούσας παραγράφου εφαρμόζονται και 
για τους εγγραφόμενους και σε άλλα εκπαιδευτικό 
ιδρύματα εκπαίδευσης και κατάρτισης και στα Ι.Ε.Κ.. 

ΚΕΦΑΛΑΙΟ Δ' 

ΔΙΟΙΚΗΣΗ ΚΑΙ ΕΠΟΠΤΕΙΑ ΤΗΣ ΕΛΛΗΝΙΚΗΣ 
ΠΑΙΔΕΙΑΣ ΣΤΟ ΕΞΩΤΕΡΙΚΟ 

Άρθρο 12 

Φορείς διοίκησης και εποπτείας 

1. Η διοίκηση και εποπτεία της ελληνικής παιδείας 
των ομογενών του εξωτερικού ασκείται: 

α) Στις εκπαιδευτικές μονάδες ελληνόγλωσσης εκ 
παίδευσης, των οποίων φορείς είναι οι ελληνικές δι¬ 
πλωματικές ή προξενικές αρχές, από τον Υπουργο 
Εθνικής Παιδείας και Θρησκευμάτων και απο τους συ¬ 
ντονιστές εκπαίδευσης. Όταν δεν υπάρχουν συντονι 
στές εκπαίδευσης, η εποπτεία ασκείται απο τις ελληνικές 

διπλωματικές ή προξενικές αρχές. 

β) Στις εκπαιδευτικές μονάδες των ομογενειακων 

Φ ο από τους φορείς, όταν αναλαμβάνουν το διορισμό 
του διδακτικού προσωπικού και τις δαπάνες λειτουργίας 

Τ °ιύαπό τον Υπουργό Εθνικής Παιδείας και θρησκευ¬ 
μάτων μέσω των αρμόδιων οργάνων του, σε συνεργασία 
με τους φορείς των σχολείων, αν το μεγαλύτερο μέρος 
του διδακτικού προσωπικού διορίζεται ή αποσπάται απο 
το Υπουργείο Εθνικής Παιδείας και Θρησκευμάτων, 
γ) Στις ενταγμένες ελληνικές τάξεις ή τμήματα στα 
σχολεία των χωρών υποδοχής, από τις αρμόδιες εκ¬ 
παιδευτικές αρχές των χωρών αυτών. 

2 Οι αρμόδιες ελληνικές αρχές επιδιώκουν, στα 
πλαίσια των διακρατικών συμφωνιών, τη συνεργασία των 
εκπαιδευτικών αρχών των χωρών υποδοχής για την 
καλύτερη λειτουργία των προγραμμάτων της ελληνο 
γλωσσης εκπαίδευσης. 

3. Όργανα διοίκησης των εκπαιδευτικών μονάδων 
ελληνόγλωσσης εκπαίδευσης με φορέα ελληνικές αρχές 
είναι ο διευθυντής, ο υποδιευθυντής και ο σύλλογος 
των διδασκόντων, σύμφωνα με τα οριζόμενα στο ν. 
1566/1985 (ΦΕΚ 167 Α'). 

Άρθρο 13 

Μορφωτικοί εκπαιδευτικοί σύμβουλοι 


1. Σε κάθε ελληνική πρεσβεία ή προξενείο των χωρων 
στις οποίες διαμένει ικανός αριθμός ομογενών, μπορεί 
να συνιστάται μια θέση μορφωτικού εκπαιδευτικού συμ¬ 
βούλου, έργο του οποίου είναι: 

α) Η προώθηση της ελληνικής γλώσσας, του ελληνικού 
πολιτισμού και της ορθόδοξης χριστιανικής παράδοσης, 
σε συνεργασία με τους αρμόδιους φορείς των χωρων 
υποδοχής και των ομογενών, με τα ιδρύματα τριτοβαθ 

μιας εκπαίδευσης και τα σχολεία. 

β) Η συνεργασία με τις ελληνικές διπλωματικές η 
προξενικές αρχές και τους συντονιστές εκπαίδευσης 
του εξωτερικού για την εφαρμογή της ελληνικής εκ 
παιδευτικής πολιτικής. 

γ) Η προώθηση και η ενίσχυση των διαπολιτισμικων 
σχέσεων της ξένης χώρας με την Ελλάδα, 
δ) Η ενίσχυση της συμβολής του ελληνικού πολιτισμού 


στον εμπλουτισμό του πολιτιστικού γίγνεσθαι της ξένης 

^ε^Η συνεργασία με τις ελληνικές κοινότητες και τις 
ομοσπονδίες τους, με τις ελληνορθόδοξες εκκλησίες, 
τους συντονιστές εκπαίδευσης του εξωτερικού, τους 
συλλόγους γονέων και εκπαιδευτικών, τις εθνικες το¬ 
πικές και άλλες οργανώσεις για τη διαμόρφωση και την 
εισήγηση στον Υπουργό Εθνικής Παιδείας και Θρη¬ 
σκευμάτων τρόπων και διαδικασιών σχετικά με την 
ανάπτυξη της ελληνικής παιδείας στο εξωτερικό. 

2. Με κοινή απόφαση των Υπουργών Εθνικής Παιδείας 
και Θρησκευμάτων, Εξωτερικών, Πολιτισμού και Οικο¬ 
νομικών ρυθμίζονται τα θέματα που αναφερονται στη 
σύσταση των θέσεων των μορφωτικών εκπαιδευτικών 
συμβούλων, στα προσόντα, τα όργανα επιλογής και την 
έδρα μετά από τη διαδικασία επιλογής, τη διάρκεια της 
θητείας ή τη μορφή της σχέσης εργασίας αυτών, το 
επιμίσθιο αυτών, η αποζημίωσή τους όταν είναι ιδιώτες 
και τα ειδικότερα καθήκοντά τους. 

3 Ως μορφωτικοί εκπαιδευτικοί σύμβουλοι μπορεί να 
επιλέγονται απόφοιτοι του προγράμματος μορφωτικών 
ακολούθων της Εθνικής Σχολής Δημόσιας Διοικητής, 
εκπαιδευτικοί, άλλοι δημόσιοι και διπλωματικοί υπάλλη 
λοι καθώς και ιδιώτες και ομογενείς που διαθετουν 
επιστημονική συγκρότηση και εμπειρία σε θέματα ελ¬ 
ληνικής παιδείας στο εξωτερικό και διεθνών εκπαιδευ 
τικών σχέσεων. 

Άρθρο 14 

Όργανα διοίκησης και εποπτείας 

1. Η εποπτεία της ελληνικής παιδείας στο εξωτερικό 
ασκείται από συντονιστές εκπαίδευσης, οι οποίοι ασκουν 
συμβουλευτικά ή εποπτικά και διοικητικά καθήκοντα σε 
θέματα που αφορούν τη λειτουργία της ελληνόγλωσσης 
εκπαίδευσης και το εκπαιδευτικό προσωπικό στην πε 
ριοχή ευθύνης τους. 

2. Με κοινή απόφαση των Υπουργών Εξωτερικών και 
Εθνικής Παιδείας και Θρησκευμάτων αποσπώνται στις 
ελληνικές διπλωματικές και προξενικές αρχές του ε¬ 
ξωτερικού, ανάλογα με τις εκπαιδευτικές ανάγκες, μέχρι 
είκοσι έξι (26) εκπαιδευτικοί που ασκούν καθήκοντα 
συντονιστών εκπαίδευσης. 

3 Το έργο των συντονιστών εκπαίδευσης αφορά τους 
ακόλουθους τομείς και περιλαμβάνει την άσκηση των 
σχετικών αρμοδιοτήτων: 

α. Συμβουλευτικός - επιστημονικός - διδακτικός το¬ 
μέας 

Παιδευτική και συμβουλευτική εργασία για τους απο 
ν σπασμένους από το Υπουργείο Εθνικής Παιδείας και 
:ί Θρησκευμάτων στο εξωτερικό εκπαιδευτικούς ή τους 
- εκπαιδευτικούς που προσλαμβάνονται από τις τοπικές 
αρχές ή φορείς και παρέχουν ελληνική παιδεία στο 

ύ εξωτερικό. 

;, β. Διοικητικός - κοινωνικός - μορφωτικός τομέας 
ν ι) Διοίκηση των σχολικών μονάδων ή τομέων ποικίλων 
I- τύπων και μορφών εκπαίδευσης και παιδείας στο εξω¬ 
τερικό, σύμφωνα με το ισχύον νομικό καθεστώς των 
ή χωρών υποδοχής. 

ΐς ιι) Συνεργασία με τις ελληνικές πρεσβευτικές η προ- 
; - ξενικές αρχές και το μορφωτικό εκπαιδευτικό σύμβουλο 
για την εφαρμογή της ελληνικής εκπαιδευτικής πολι- 

ιν τικής. 

ιιι) Συνεργασία με τις ελληνικές κοινότητες και τις 
αύ ομοσπονδίες τους, με τις ελληνορθόδοξες εκκλησίες, 

με τους συλλόγους γονέων, με τους συλλόγους των 
εκπαιδευτικών, με τις εθνικοτοπικές και άλλες ενώσεις 
ελλήνων του εξωτερικού. 

Για την ενίσχυση, το συντονισμό και τη στήριξη των 
ενεργειών που αφορούν τη λειτουργία των σχολείων 
ελληνόγλωσσης εκπαίδευσης και προώθηση της ελλη¬ 
νικής γλώσσας και πολιτισμού. 

ιν) Γόνιμη επικοινωνία και συνεργασία με τις ξένες 
διοικητικές - σχολικές, κυβερνητικές και κοινοτικές 
αρχές για την επίλυση προβλημάτων λειτουργίας των 
εκπαιδευτικών μονάδων, 
γ. Εποπτικός τομέας 

Εποπτικό και καθοδηγητικό έργο για την εφαρμογή 
των διοικητικών, παιδαγωγικών και άλλων οδηγιών και 
αποφάσεων του Υπουργείου Εθνικής Παιδείας και Θρη¬ 
σκευμάτων και ενημέρωση του Εθνικού Κέντρου με 
κατάλληλες εισηγήσεις για τη χάραξη εθνικής - εκπαι¬ 
δευτικής πολιτιστικής πολιτικής στο εξωτερικό. 

4. Με απόφαση του Υπουργού Εθνικής Παιδείας και 
Θρησκευμάτων καθορίζονται τα ειδικότερα καθήκοντα 
και οι αρμοδιότητες των συντονιστών εκπαίδευσης, η 
έδρα, η περιοχή ευθύνης τους και κάθε άλλη σχετική 
λεπτομέρεια. 

5. Ο αριθμός των εκπαιδευτικών που αποσπώνται 
κατά την παράγραφο 2 του παρόντος άρθρου μπορεί 
να αυξομειώνεται με κοινή απόφαση των Υπουργών 
Εθνικής Παιδείας και Θρησκευμάτων, Εξωτερικών και 
Οικονομικών. 

6. Με απόφαση του Υπουργού Εθνικής Παιδείας και 
Θρησκευμάτων, η οποία εκδίδεται ύστερα από εισήγηση 
του Ι.Π.Ο.Δ.Ε., μπορεί να ανατίθεται σε συντονιστή 
εκπαίδευσης ο συντονισμός του έργου των συντονιστούν 
εκπαίδευσης μιας ή περισσότερων χωρών υποδοχής. 

7. Στους συντονιστές εκπαίδευσης απονέμεται με την 
απόφαση της παραγράφου 1 ο βαθμός του σχολικού 
συμβούλου του ν. 1304/1982 για το χρονικό διάστημα 
της θητείας τους. 

8. Οι συντονιστές εκπαίδευσης ασκούν πειθαρχικές 
αρμοδιότητες στους αποσπασμένους στο εξωτερικό 
εκπαιδευτικούς και τους εκπαιδευτικούς που προσλαμ¬ 
βάνονται από τις τοπικές αρχές ή φορείς και παρέχουν 
ελληνική παιδεία στο εξωτερικό, καθώς και στους α¬ 
ποσπασμένους διοικητικούς υπαλλήλους, αντίστοιχες 
με τις πειθαρχικές αρμοδιότητες των προϊσταμένων 
των διευθύνσεων εκπαίδευσης του εσωτερικού. 

9. Με διακρατική συμφωνία μπορεί να οριστεί θέση 
έλληνα Ειδικού Συμβούλου στο Υπουργείο Εθνικής Παι¬ 
δείας και Θρησκευμάτων και Πολιτισμού ή άλλου αρ¬ 
μόδιου Υπουργείου ή Οργανισμού της χώρας υποδοχής 
για την εφαρμογή ελληνόγλωσσων προγραμμάτων. Ο 
Ειδικός Σύμβουλος επιλέγεται από το Συμβούλιο Επι¬ 
λογής του άρθρου 16. Τα προσόντα, τα κριτήρια και η 
διαδικασία επιλογής αυτού καθορίζονται με απόφαση 
του Υπουργού Εθνικής Παιδείας και Θρησκευμάτων. 

10. Οι υφιστάμενες θέσεις συμβούλων εκπαίδευσης 
του εξωτερικού μετονομάζονται σε θέσεις συντονιστών 
εκπαίδευσης του εξωτερικού. 

Άρθρο 15 

Διευθυντές, υποδιευθυντές και προϊστάμενοι 

1. Διευθυντές των εκπαιδευτικών μονάδων ελληνό¬ 
γλωσσης εκπαίδευσης του εξωτερικού του άρθρου 2 
παράγραφος 1 περίπτωση ζ' με φορέα ελληνικές δι¬ 
πλωματικές ή προξενικές αρχές ή κοινότητες ή πολι¬ 


τιστικούς και μορφωτικούς συλλόγους ή σωματεία, όπου 
το μεγαλύτερο μέρος των εκπαιδευτικών διορίζεται ή 
αποσπάται από τις ελληνικές αρχές, τοποθετούνται: 

α) στα τετραθέσια και πάνω δημοτικά σχολεία εκπαι¬ 
δευτικοί της πρωτοβάθμιας εκπαίδευσης του κλάδου 
δασκάλων με βαθμό Α, 

β) στα γυμνάσια και λύκεια εκπαιδευτικοί των αντί¬ 
στοιχων κλάδων της δευτεροβάθμιας εκπαίδευσης με 
βαθμό Α'. 

2. Προϊστάμενοι των μονοθέσιων μέχρι και τριθέσιων 
δημοτικών σχολείων τοποθετούνται αποσπασμένοι εκ¬ 
παιδευτικοί με βαθμό Α' ή Β'. Η τοποθέτησή τους γίνεται 
από το συντονιστή εκπαίδευσης. 

3. Υποδιευθυντές τοποθετούνται, εφόσον τα τμήματα 
των εκπαιδευτικών μονάδων ελληνόγλωσσης εκπαίδευ¬ 
σης υπερβαίνουν τα οκτώ (8) και κρίνεται τούτο αναγκαίο 
από το συντονιστή εκπαίδευσης. Αν δεν υπάρχει ούτε 
συντονιστής εκπαίδευσης, κρίνει την αναγκαιότητα ο¬ 
ρισμού υποδιευθυντή ο προϊστάμενος της διπλωματικής 
ή προξενικής αρχής. 

4. Τα καθήκοντα των διευθυντών και υποδιευθυντών 
είναι ανάλογα με αυτά που ορίζονται από τις ισχύουσες 
διατάξεις για τα αντίστοιχα σχολεία της ημεδαπής, 
εφόσον δεν αντιβαίνουν στις σχετικές διατάξεις της 
άλλης χώρας. Το εβδομαδιαίο ωράριο διδασκαλίας των 
διευθυντών και υποδιευθυντών ορίζεται με απόφαση 
του Υπουργού Εθνικής Παιδείας και Θρησκευμάτων. 

5. Επιτρέπεται να υπάρχει ενιαία διεύθυνση γυμνασίων 
και λυκείων, εφόσον το επιβάλλουν οι τοπικές συνθήκες 
ή σε ολιγοδύναμα σχολεία. 

6. Γ ια τους συλλόγους των διδασκόντων εφαρμόζονται 
όσα ισχύουν για τους συλλόγους διδασκόντων των 
σχολείων της ημεδαπής, εφόσον δεν αντιβαίνουν στις 
σχετικές διατάξεις της άλλης χώρας. 

7. Στα τμήματα ελληνικής γλώσσας καθήκοντα υπευ¬ 
θύνου εκτελεί εκπαιδευτικός που ορίζεται από το συ¬ 
ντονιστή εκπαίδευσης. 

8. Παρέκκλιση από τις παραπάνω διατάξεις επιτρέ¬ 
πεται λόγω ειδικών συνθηκών, με απόφαση του Υπουρ¬ 
γού Εθνικής Παιδείας και Θρησκευμάτων, η οποία εκ- 
δίδεται ύστερα από σχετική αίτηση του φορέα. 

9. Διευθυντές των εκπαιδευτικών μονάδων ελληνό¬ 
γλωσσης εκπαίδευσης της παραγράφου 1 του παρόντος 
άρθρου μπορεί να επιλέγονται και ομογενείς εκπαιδευ¬ 
τικοί, που υπηρετούν στα σχολεία αυτά με σύμβαση 
εργασίας αορίστου χρόνου. 

Άρθρο 16 

Επιλογές και τοποθετήσεις 

1. Για την επιλογή των συντονιστών εκπαίδευσης 
συνιστάται Συμβούλιο Επιλογής, η σύνθεση του οποίου 
ορίζεται ως εξής: 

α) Ο πρόεδρος ή ένας αντιπρόεδρος του Παιδαγω¬ 
γικού Ινστιτούτου ή ο πρόεδρος ή ο αντιπρόεδρος του 
Ι.Π.Ο,Δ.Ε. ή καθηγητής παιδαγωγικού τμήματος ή παι¬ 
δαγωγικού τομέα Α.Ε.Ι., που ορίζεται με τον αναπληρωτή 
του. 

β) Δύο καθηγητές ή αναπληρωτές καθηγητές Α.Ε.Ι., 
που ορίζονται με τους αναπληρωτές τους από τους 
έχοντες εξειδίκευση ή εμπειρία σε θέματα διδασκαλίας 
της μητρικής γλώσσας σε ξένο περιβάλλον. 

γ) Ένας σύμβουλος ή μόνιμος πάρεδρος του Παιδα¬ 
γωγικού Ινστιτούτου, που ορίζεται με τον αναπληρωτή 
του. 

δ) Ο πρόεδρος ή άλλο μέλος του Δ.Σ. του Ι.Π.Ο.Δ.Ε. 
που ορίζεται με τον αναπληρωτή του από άλλο μέλος ει 
του Δ.Σ.. Μέχρι τη συγκρότηση του Ι.Π.Ο.Δ.Ε. το Συμ- μ 
βούλιο Επιλογής θεωρείται ότι έχει νόμιμη σύνθεση 
χωρίς την παρουσία εκπροσώπου αυτού. 

ε) Ένας εκπρόσωπος του Υπουργείου Εξωτερικών, 
που ορίζεται με τον αναπληρωτή του από τον Υπουργό Μ 

Εξωτερικών. „ „ . _ „ Γ 

στ) Ο Προϊστάμενος της Διεύθυνσης Παιδείας Ομο 
γενών και Διαπολιτισμικής Εκπαίδευσης της Κεντρικής *■ 
Υπηρεσίας του Υπουργείου Εθνικής Παιδείας και Θρη¬ 
σκευμάτων, αναπληρούμενος από προϊστάμενο τμήμα 
τος της ίδιας Διεύθυνσης. 

ζ) Οι τέσσερις (4) αιρετοί εκπρόσωποι των εκπαιδευ¬ 
τικών πρωτοβάθμιας και δευτεροβάθμιας εκπαίδευσης 
στα οικεία κεντρικά υπηρεσιακά συμβούλια, αναπληρου- 
μενοι από τους νόμιμους αναπληρωτές τους. 

2 Τα μέλη του Συμβουλίου Επιλογής, εκτός απο τα 
μέλη των στοιχείων ε' και ζ, ορίζονται από τον Υπουργο 
Εθνικής Παιδείας και Θρησκευμάτων, ο οποίος συγκροτεί 
το Συμβούλιο Επιλογής με απόφασή του, που δημο¬ 
σιεύεται στην Εφημερίδα της Κυβερνήσεως. Η θητεία 
των μελών είναι διετής. 

3 Καθήκοντα Προέδρου του Συμβουλίου Επιλογής 
ασκεί το υπό στοιχείο α' μέλος αυτού, αναπληρούμενο 
από τον αναπληρωτή του. 

4 Γραμματέας του Συμβουλίου Επιλογής με τον 
αναπληρωτή του ορίζεται με την απόφαση συγκρότησης 
υπάλληλος της Κεντρικής Υπηρεσίας του Υπουργείου 
Εθνικής Παιδείας και Θρησκευμάτων ή εκπαιδευτικός 
αποσπασμένος στην υπηρεσία αυτή. 

5. Το Συμβούλιο Επιλογής εδρεύει στην Κεντρική 
Υπηρεσία του Υπουργείου Εθνικής Παιδείας και Θρη¬ 
σκευμάτων. . _ 

6 Υποψήφιοι για τις θέσεις συντονιστών εκπαίδευσης 
μπορεί να είναι εκπαιδευτικοί της πρωτοβάθμιας και 
δευτεροβάθμιας εκπαίδευσης, εφόσον έχουν: 

α) Δωδεκαετή τουλάχιστον πραγματική υπηρεσία στην 
εκπαίδευση, από την οποία δέκα (10) έτη τουλάχιστον 
σε δημόσια σχολεία πρωτοβάθμιας ή δευτεροβάθμιος 

εκπαίδευσης. , , . 

β) Επαρκή γνώση της γλώσσας της χωράς υποδοχής 
ή της αγγλικής ή γαλλικής ή γερμανικής γλωσσάς. 

7 Κατά την επιλογή συνεκτιμώνται η υπηρεσιακή 
κατάσταση, το διδακτορικό δίπλωμα, οι μεταπτυχιακές 
σπουδές, η μετεκπαίδευση, η επιμόρφωση, η γνώση 
δεύτερης ξένης γλώσσας, η κατοχή και άλλων πανε¬ 
πιστημιακών πτυχίων, η παιδαγωγική ικανότητα και η 
εμπειρία σε καθοδηγητικό έργο, η πείρα στη διοίκηση 
σχολικών μονάδων, γραφείων και διευθύνσεων εκπαί¬ 
δευσης, η εμπειρία της εκπαίδευσης στο εξωτερικό, η 
ικανότητα συνεργασίας, έμπνευσης και ενεργοποίησης 
των εκπαιδευτικών, η ικανότητα καθοδήγησης για την 
ανάληψη πολιτιστικών και μορφωτικών πρωτοβουλιών, 
η γνώση των εκπαιδευτικών πραγμάτων του εσωτερικού 
και εξωτερικού, η ικανότητα συνεργασίας με διοικητικές, 
κυβερνητικές και κοινοτικές αρχές και με κοινωνικούς 
φορείς και η αξιόλογη συγγραφική εργασία. 

8. Υποψήφιοι για τις θέσεις διευθυντών εκπαιδευτικών 
μονάδων ελληνόγλωσσης εκπαίδευσης του εξωτερικού 
μπορεί να είναι εκπαιδευτικοί της πρωτοβάθμιος και 
δευτεροβάθμιας εκπαίδευσης αντίστοιχα, που είναι α 
ποσπασμένοι σε εκπαιδευτικές μονάδες του εξωτερικού, 
εφόσον έχουν: 


α) Πενταετή τουλάχιστον πραγματική υπηρεσία στην 
εκπαίδευση, σε δημόσια σχολεία της αντίστοιχης βαθ- 

μ β) Επαρκή γνώση της γλώσσας της χώρας υποδοχής 
ή της αγγλικής ή γαλλικής ή γερμανικής γλώσσας. 

9. Κατά την επιλογή συνεκτιμώνται η επιμόρφωση, η 
μετεκπαίδευση, οι μεταπτυχιακές σπουδές, η γνώση 
τους για τα εκπαιδευτικά πράγματα του εσωτερικού και 
εξωτερικού, η ικανότητα για την ανάληψη διοικητικών 
καθηκόντων και μορφωτικών και πολιτιστικών πρωτο¬ 
βουλιών, η γνώση δεύτερης ξένης γλώσσας και η 

αξιόλογη συγγραφική εργασία. 

10 Με απόφαση του Υπουργού Εθνικής Παιδείας και 
Θρησκευμάτων καθορίζονται τα θέματα που αναφέρονται 
στην έκδοση προκηρύξεων για πλήρωση των θέσεων 
του παρόντος άρθρου, στα υποβλητέα δικαιολογητικα 
στοιχεία και στις προθεσμίες υποβολής αυτών, στη 
διαδικασία διαπίστωσης της γνώσης ξένων γλωσσων, 
την αποτίμηση των κριτηρίων σε αξιολογικές μονάδες, 
στη διαδικασία επιλογής, στην οποία περιλαμβάνεται 
και προσωπική συνέντευξη των υποψηφίων με τα μέλη 
του Συμβουλίου Επιλογής, στη σύνταξη πινάκων επι¬ 
λογής και τη διάρκεια ισχύος τους, στην τοποθέτηση, 
στην επανάκριση για παράταση της απόσπασης, στη 
μετακίνηση και σε κάθε άλλη σχετική λεπτομέρεια. 

11. Οι επιλεγόμενοι συντονιστές εκπαίδευσης και 
διευθυντές εκπαιδευτικών μονάδων ελληνόγλωσσης εκ¬ 
παίδευσης κατά τις διαδικασίες του παρόντος άρθρου 
τοποθετούνται στις θέσεις για τις οποίες έχουν επιλεγει 
να υπηρετούν σε αυτές για δύο (2) έτη, μετά τη 
- συμπλήρωση των οποίων επανακρίνονται από τα αντί¬ 
στοιχα όργανα και εφόσον η προσφορά των υπηρεσιών 
τους κριθεί ως ικανοποιητική, παρατείνεται η απόσπασή 
τους για άλλα δύο (2) έτη. 

12. Οι συντονιστές εκπαίδευσης διατηρούν τις ορ¬ 
γανικές τους θέσεις στην εκπαίδευση της Ελλάδας και 
κατά τη διάρκεια της θητείας τους μπορούν να μετα¬ 
τεθούν ως εκπαιδευτικοί, σύμφωνα με τις ισχύουσες 
διατάξεις για τις μεταθέσεις των εκπαιδευτικών. 

Για τους διευθυντές των εκπαιδευτικών μονάδων 
ελληνόγλωσσης εκπαίδευσης του εξωτερικού έχουν 
εφαρμογή οι διατάξεις του άρθρου 16 Κεφάλαιο Γ 
παράγραφος 9 του ν. 1566/1985. 

13 Κατ' εξαίρεση της προηγούμενης παραγράφου, 
το Συμβούλιο Επιλογής του παρόντος άρθρου ασκεί 
I αρμοδιότητες υπηρεσιακού και πειθαρχικού συμβουλίου 
για τους συντονιστές εκπαίδευσης και τους διευθυντές 
1 των εκπαιδευτικών μονάδων ελληνόγλωσσης εκπαίδευ- 

1 σης του εξωτερικού. 

14. Με απόφαση του Υπουργού Εθνικής Παιδείας και 
1 ' Θρησκευμάτων, ύστερα από σύμφωνη και πλήρως αι¬ 
τιολογημένη γνώμη του Συμβουλίου της προηγούμενης 
ν παραγράφου, μπορεί να απαλλάσσονται των καθηκόντων 
, τους συντονιστές εκπαίδευσης, καθώς και διευθυντές 
ύ σχολείων πρωτοβάθμιας και δευτεροβάθμιας εκπαίδευ¬ 
σης του εξωτερικού για: α) σοβαρούς προσωπικούς ή 
ς οικογενειακούς λόγους ή λόγους υγείας, ύστερα απο 
αίτησή τους και β) για πλημμελή άσκηση των καθηκόντων 
ιν τους. 

ιύ 15 Προϋπηρεσία σε σχολεία του εξωτερικού εκπαι- 
α , δευτικών. που επιλέγονται σε θέσεις συντονιστών εκ- 
ι- παίδευσης, δεν παρακωλύει την τοποθέτησή τους στις 
ύ, θέσεις αυτές και την προσφορά των υπηρεσιών τους 

κατά την παράγραφο 11 του παρόντος άρθρου. 

16. Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, 
μπορεί να αναπροσδιορίζονται τα προσόντα και τα 
κριτήρια επιλογής των συντονιστών εκπαίδευσης και 
των διευθυντών των εκπαιδευτικών μονάδων του εξω¬ 
τερικού και να τροποποιείται η διαδικασία επιλογής 
τους. 

17. Η επιλογή των διευθυντών των εκπαιδευτικών 
μονάδων του εξωτερικού γίνεται από το συλλογικό 
όργανο της παραγράφου 8 του άρθρου 23 του παρόντος 
νόμου, στο οποίο μετέχουν και δύο εκπρόσωποι των 
συλλόγων γονέων και κηδεμόνων των μαθητών της 
περιοχής του συντονιστή εκπαίδευσης, που υποδει¬ 
κνύονται από τους οικείους φορείς αυτών, χωρίς δι¬ 
καίωμα ψήφου. 

Άρθρο 17 
Αναπλήρωση 

1. Το συντονιστή εκπαίδευσης μιας περιοχής ευθύνης, 
απόντα ή κωλυόμενο, αναπληρώνει συντονιστής άλλης 
περιοχής ευθύνης, που ορίζεται με απόφαση του Υ¬ 
πουργού Εθνικής Παιδείας και Θρησκευμάτων. Αν η 
θέση συντονιστή εκπαίδευσης μιας περιοχής είναι κενή, 
τα καθήκοντα αυτού ασκεί προσωρινά ο προϊστάμενος 
της οικείας διπλωματικής ή προξενικής αρχής. 

2. Όταν δεν υπάρχουν, λείπουν, απουσιάζουν ή κω¬ 
λύονται διευθυντές εκπαιδευτικών μονάδων ελληνό¬ 
γλωσσης εκπαίδευσης του εξωτερικού, ορίζονται ανα¬ 
πληρωτές αυτών από τους αποσπασμένους εκπαιδευ¬ 
τικούς της ίδιας ή άλλης μονάδας, με απόφαση του 
συντονιστή εκπαίδευσης. 

Άρθρο 18 

Λοιπά θέματα διοίκησης και εποπτείας 

1. Με απόφαση του Υπουργού Εθνικής Παιδείας και 
Θρησκευμάτων, που δημοσιεύεται στην Εφημερίδα της 
Κυβερνήσεως, ρυθμίζονται τα θέματα οργάνωσης και. 
λειτουργίας των γραφείων συντονιστών εκπαίδευσης 
και κάθε άλλο σχετικό θέμα. 

2. Η στελέχωση των γραφείων των μορφωτικών εκ¬ 
παιδευτικών συμβούλων και των συντονιστών εκπαίδευ¬ 
σης γίνεται με εκπαιδευτικούς και διοικητικούς υπαλ¬ 
λήλους αρμοδιότητας του Υπουργείου Εθνικής Παιδείας 
και Θρησκευμάτων, που υπηρετούν στο εξωτερικό. Τα 
προσόντα, τα κριτήρια και η διαδικασία επιλογής αυτών 
καθορίζονται με την απόφαση της παραγράφου 3 του 
άρθρου 23 του παρόντος νόμου. 

3. Με απόφαση του Υπουργού Εθνικής Παιδείας και 
Θρησκευμάτων μπορούν να συγκροτούνται στα γραφεία 
συντονιστών εκπαίδευσης ομάδες εργασίας για την 
υποβοήθηση του Ι.Π.Ο.Δ.Ε. στη σύνταξη προγραμμάτων 
εκπαίδευσης, την παραγωγή διδακτικού υλικού και την 
οργάνωση σεμιναρίων. Με την ίδια απόφαση ορίζονται 
τα προσόντα και η διαδικασία επιλογής των μελών των 
ομάδων αυτών. 

4. Με κοινή απόφαση του Υπουργού Εθνικής Παιδείας 
και Θρησκευμάτων και των συναρμόδιων υπουργών μπο¬ 
ρεί να ανατίθενται νομικές υποθέσεις της εκπαίδευσης 
ελληνοπαίδων του εξωτερικού σε νομικό που διαμένει 
στην ξένη χώρα, με αμοιβή κατά περίπτωση, εφόσον 
στη χώρα αυτή δεν υπάρχει νομικός σύμβουλος στην 
οικεία ελληνική διπλωματική ή προξενική αρχή ή αυτός 
που υπάρχει δεν επαρκεί. 


5. Για τη χορήγηση αναρρωτικών αδειών στους εκ¬ 
παιδευτικούς και διοικητικούς υπαλλήλους, που απο- 
σπώνται στο εξωτερικό, εφαρμόζονται ανάλογα οι δια¬ 
τάξεις των περιπτώσεων β' και γ' της παραγράφου 1 
του άρθρου 92 του ν. 419/1976 (ΦΕΚ 221 Α') για τις 
αναρρωτικές άδειες των υπαλλήλων των αρχών εξω¬ 
τερικής υπηρεσίας του Υπουργείου Εξωτερικών. Η α¬ 
μοιβή των γιατρών, που γνωματεύουν, καθορίζεται με 
κοινή απόφαση των Υπουργών Εθνικής Παιδείας και 
Θρησκευμάτων και Οικονομικών. 

6. Στους αποσπώμενους, κατά τις διατάξεις του πα¬ 
ρόντος νόμου, χορηγείται η προβλεπόμενη για τους 
δημόσιους υπαλλήλους κανονική άδεια. Επίσης, χορη¬ 
γείται σε αυτούς και ειδική άδεια μέχρι επτά (7) ημέρες 
κάθε έτος, όταν συντρέχουν σοβαροί λόγοι που επι¬ 
βάλλουν τη μετάβασή τους στην Ελλάδα. Αρμόδια όρ¬ 
γανα για τη χορήγηση των αδειών της παρούσας πα¬ 
ραγράφου είναι: 

α) για τους συντονιστές εκπαίδευσης ο Υπουργός 
Εθνικής Παιδείας και Θρησκευμάτων και 

β) για τους λοιπούς εκπαιδευτικούς και διοικητικούς 
υπαλλήλους ο συντονιστής εκπαίδευσης. 

ΚΕΦΑΛΑΙΟ Ε' 

ΕΠΙΜΟΡΦΩΣΗ ΚΑΙ ΜΕΤΕΚΠΑΙΔΕΥΣΗ 
Άρθρο 19 

Επιμόρφωση συντονιστών εκπαίδευσης 

1. Οι συντονιστές εκπαίδευσης του εξωτερικού, μετά 
την επιλογή τους και πριν από την ανάληψη των 
καθηκόντων τους, παρακολουθούν ειδικό πρόγραμμα 
επιμόρφωσης, που οργανώνεται με απόφαση του Υ¬ 
πουργού Εθνικής Παιδείας και Θρησκευμάτων. Με την 
ίδια απόφαση καθορίζεται η διάρκεια της επιμόρφωσης 
και τα θέματα αυτής. 

2. Στο ειδικό πρόγραμμα επιμόρφωσης της προηγού¬ 
μενης παραγράφου διδάσκουν μέλη Δ.Ε.Π. των Α.Ε.Ι., 
μέλη του Παιδαγωγικού Ινστιτούτου, υπηρετούντες συ¬ 
ντονιστές εκπαίδευσης του εξωτερικού, εκπαιδευτικοί 
με εμπειρία ,σε θέματα εκπαίδευσης του εξωτερικού, 
καθώς και άλλοι ειδικοί επιστήμονες, υπάλληλοι του 
ευρύτερου δημόσιου τομέα ή ιδιώτες, με ωριαία αντι¬ 
μισθία, το ύψος της οποίας ορίζεται με κοινή απόφαση 
των Υπουργών Εθνικής Παιδείας και Θρησκευμάτων και 
Οικονομικών. 

Άρθρο 20 

Επιμόρφωση εκπαιδευτικών 

1. Οι εκπαιδευτικοί που επιθυμούν να αποσπαστούν 
στο εξωτερικό υποχρεούνται: 

α) να υποστούν επιτυχή εξέταση για τη διαπίστωση 
της επαρκούς γνώσης της ξένης γλώσσας της χώρας 
στην οποία ζητούν απόσπαση και σε περίπτωση που 
δεν επαρκούν οι υποψήφιοι, σε μία από τις γλώσσες 
αγγλική, γαλλική ή γερμανική, 

β) να παρακολουθήσουν επιτυχώς ειδικό πρόγραμμα 
επιμόρφωσης. 

2. Με απόφαση του Υπουργού Εθνικής Παιδείας και 
Θρησκευμάτων καθορίζονται η διαδικασία διαπίστωσης 
της γνώσης ξένης γλώσσας, η μορφή, το περιεχόμενο 
και η διάρκεια της επιμόρφωσης, η οποία είναι τουλά¬ 
χιστον τρίμηνη, και κάθε άλλη λεπτομέρεια εφαρμογής 
της προηγούμενης παραγράφου. Η παράγραφος 2 του 

προηγούμενου άρθρου εφαρμόζεται και στην προκειμένη 
περίπτωση. 

Άρθρο 21 

Επιμόρφωση και μετεκπαίδευση ομογενών 
και αλλογενών εκπαιδευτικών 

1. Με απόφαση του Υπουργού Εθνικής Παιδείας και 
Θρησκευμάτων μπορεί να οργανώνονται επιμορφωτικά 
σεμινάρια για ομογενείς εκπαιδευτικούς στην Ελλάδα 
και στις χώρες του εξωτερικού. Με την ίδια απόφαση 
καθορίζονται η διάρκεια και τα θέματα επιμόρφωσης. 

2. Στους επιμορφωτές της προηγούμενης παραγρά¬ 
φου καταβάλλεται αποζημίωση και έξοδα μετάβασης, 
επιστροφής και παραμονής εκτός έδρας, που καθορί¬ 
ζονται με κοινή απόφαση των Υπουργών Εθνικής Παι¬ 
δείας και Θρησκευμάτων και Οικονομικών. 

3. Η μετεκπαίδευση ομογενών εκπαιδευτικών πραγ¬ 
ματοποιείται σε Α.Ε.Ι. της ημεδαπής, στα οποία λει¬ 
τουργούν ειδικά προγράμματα μετεκπαίδευσης, που ορ¬ 
γανώνονται με απόφαση του Υπουργού Εθνικής Παιδείας 
και Θρησκευμάτων, ύστερα από σύμφωνη γνώμη των 
αρμόδιων οργάνων των Α.Ε.Ι.. 

4. Η μετεκπαίδευση αλλογενών εκπαιδευτικών μπορεί 
να πραγματοποιείται κατά τη διαδικασία της προηγού¬ 
μενης παραγράφου. 

ΚΕΦΑΛΑΙΟ ΣΤ' 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Άρθρο -22 

Κατηγορίες διδακτικού προσωπικού 

1. Το διδακτικό προσωπικό των εκπαιδευτικών μονά¬ 
δων της παραγράφου 1 του άρθρου 8 αποτελούν. 

α) Έλληνες δημόσιοι εκπαιδευτικοί, που έχουν τις 
απαιτούμενες κατά κλάδο ειδικότητες, με απόσπαση. 

β) Έλληνες εκπαιδευτικοί, που έχουν τις απαιτούμενες 
κατά κλάδο ειδικότητες, με σύμβαση εργασίας, σύμφωνα 
με την ελληνική νομοθεσία. 

γ) Ομογενείς εκπαιδευτικοί, πτυχιούχοι ελληνικών ή 
ξένων τριτοβάθμιων εκπαιδευτικών ιδρυμάτων, που έ¬ 
χουν τις απαιτούμενες κατά κλάδο ειδικότητες. Με 
προεδρικό διάταγμα που εκδίδεται με πρόταση του 
Υπουργού Εθνικής Παιδείας και Θρησκευμάτων ορίζο¬ 
νται οι προϋποθέσεις και η διαδικασία, με την οποία οι 
εκπαιδευτικοί της κατηγορίας αυτής προσλαμβάνονται 
σε εκπαιδευτικές μονάδες του εξωτερικού. 

δ) Αλλοδαποί εκπαιδευτικοί, κάτοχοι τίτλου ανώτατων 
σχολών, στις περιπτώσεις που αυτό είναι απολύτως 
αναγκαίο. Με κοινή απόφαση των Υ πουργών Εθνικής 
Παιδείας και Θρησκευμάτων και Οικονομικών καθορίζο¬ 
νται οι προϋποθέσεις και η διαδικασία πρόσληψης των 
εκπαιδευτικών της κατηγορίας αυτής και το ύψος των 
αποδοχών τους. 

2. Με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών καθορίζεται ο α¬ 
ριθμός των προσλαμβανόμενων εκπαιδευτικών των πε¬ 
ριπτώσεων β· και γ· της προηγούμενης παραγράφου, οι 
προϋποθέσεις και η διαδικασία πρόσληψης, η μορφή 
και η διάρκεια της σχέσης εργασίας και το ύψος των 
καταβαλλόμενων αποδοχών. Η πρόσληψη των εκπαι¬ 
δευτικών αυτών γίνεται με απόφαση του Υπουργού 
Εθνικής Παιδείας και Θρησκευμάτων. 

3. Οι εκπαιδευτικοί των εδαφίων β' και γ' της παρα¬ 
γράφου 1 επιμορφώνονται πριν από την ανάληψη των 


καθηκόντων τους. Με το προεδρικό διάταγμα που προ- 
βλέπεται στην παράγραφο 1 ορίζεται το περιεχόμενο 
και η διάρκεια της επιμόρφωσης. Κατά τα λοιπά ισχύουν 
οι διατάξεις του επόμενου άρθρου 23. 

4. Για την εκπαίδευση στις εκπαιδευτικές μονάδες 
της παραγράφου 1 του άρθρου 8 εφαρμόζονται ανα- 
λόγως και οι διατάξεις του άρθρου 4 παράγραφος 12 
του ν. 1566/1985. 

5. Οι διατάξεις του άρθρου 55 του ν. 1566/1985 
εφαρμόζονται ανάλογα για τις υποχρεώσεις των εκ¬ 
παιδευτικών, οι οποίοι αποσπώνται στο εξωτερικό. 

Άρθρο 23 

Αποσπάσεις εκπαιδευτικών 

1. Με απόφαση του Υπουργού Εθνικής Παιδείας και 
Θρησκευμάτων επιτρέπεται να αποσπώνται στο εξω¬ 
τερικό, ύστερα από αίτησή τους, δημόσιοι εκπαιδευτικοί 
πρωτοβάθμιας και δευτεροβάθμιας εκπαίδευσης της η¬ 
μεδαπής, οι οποίοι: 

α) έχουν επαρκή γνώση της γλώσσας της χώρας 
στην οποία αποσπώνται ή μιας από τις γλώσσες αγγλική, 
γαλλική, γερμανική, 

β) έχουν παρακολουθήσει επιτυχώς ειδικό πρόγραμμα 
επιμόρφωσης. 

Μέχρι την έναρξη της λειτουργίας των προγραμμάτων 
αυτών, οι αποσπώμενοι εκπαιδευτικοί παρακολουθούν 
υποχρεωτικά ταχύρρυθμα σεμινάρια, που οργανώνονται 
από το Υπουργείο Εθνικής Παιδείας και Θρησκευμάτων. 

2. Η απόσπαση των δημόσιων εκπαιδευτικών, με 
αποδοχές στην Ελλάδα και επιμίσθιο στο εξωτερικό ή 
μόνο με αποδοχές ή χωρίς αποδοχές και χωρίς επιμίσθιο, 
γίνεται για πέντε (5) συνεχή σχολικά έτη. Ο χρόνος 
απόσπασης λογίζεται από την ανάληψη υπηρεσίας. Α¬ 
πόσπαση που λήγει στη διάρκεια του σχολικού έτους 
παρατείνεται αυτοδικαίως μέχρι τη λήξη τού. Παράταση 
της απόσπασης εκπαιδευτικών πέραν της πενταετίας 
επιτρέπεται σε εξαιρετικές περιπτώσεις: 

α) εκπαιδευτικών που αποσπώνται χωρίς τις τακτικές 
αποδοχές τους στην Ελλάδα και χωρίς το επιμίσθιο 
του εξωτερικού, ύστερα από αίτησή τους και εφόσον 
στους εκπαιδευτικούς αυτούς καταβάλλεται η μισθοδοσία 
από τοπικούς φορείς, 

β) όταν η παράταση της απόσπασης επιβάλλεται από 
διακρατικές συμφωνίες, 

γ) όταν είναι αδύναη - ) η ομ/τικατάσταση των αποσπα¬ 
σμένων. 

3. Με απόφαση του Υπουργού Εθνικής Παιδείας και 
Θρησκευμάτων καθορίζονται η διαδικασία για την από¬ 
σπαση, οι όροι, τα κριτήρια και τα όργανα επιλογής 
των αποσπασμένων, καθώς και οι περιπτώσεις από¬ 
σπασης εκπαιδευτικών με αποδοχές και επιμίσθιο ή 
μόνο με αποδοχές ή χωρίς αποδοχές και επιμίσθιο. Οι 
διατάξεις του άρθρου 16 Κεφάλαιο Γ παράγραφος 9 
του ν. 1566/1985 εξακολουθούν να ισχύουν. 

Με όμοια απόφαση ορίζονται οι προϋποθέσεις, η 
διαδικασία, οι όροι, τα κριτήρια και τα όργανα επιλογής 
ομογενών εκπαιδευτικών. 

4. Ο αριθμός του εκπαιδευτικού προσωπικού που 
αποσπάται ή προσλαμβάνεται στα σχολεία και τα γραφεία 
του νόμου αυτού ορίζεται με κοινή απόφαση των Υ¬ 
πουργών Οικονομικών και Εθνικής Παιδείας και Θρη¬ 
σκευμάτων. 

5. Οι διατάξεις των παραγράφων 1 και 2 του Κεφαλαίου 
Γ' του άρθρου 15 του ν. 1566/1985 μπορεί να εφαρ- 

μόζονται και για το διορισμό εκπαιδευτικών με αυξημένα 
προσόντα, προκειμένου να αποσπαστούν για μία πε¬ 
νταετία σε σχολεία του εξωτερικού. Η επιλογή αυτών 
γίνεται από το Συμβούλιο Επιλογής του άρθρου 16 του 
παρόντος νόμου. Οι διοριζόμενοι, εφόσον αποχωρή¬ 
σουν, για οποιονδήποτε λόγο, πριν από τη συμπλήρωση 
πενταετούς υπηρεσίας σε σχολεία του εξωτερικού, 
θεωρούνται ότι έχουν παραιτηθεί αυτοδικαίως από την 
οργανική θέση τους. 

6. Η απόσπαση εκπαιδευτικού μπορεί να διακοπεί 
πριν από τη συμπλήρωση πενταετίας στις περιπτώσεις: 

α) πλημμελούς άσκησης των καθηκόντων του ή α¬ 
νεπάρκειας στην άσκηση αυτών ή αδυναμίας ανταπό¬ 
κρισης στα ειδικά καθήκοντά του, 

β) συχνής και μακράς απουσίας από τα καθήκοντά 
του, 

γ) υποβολής σχετικής αίτησης, εφόσον συντρέχουν 
σοβαροί λόγοι και δεν διαταράσσεται η εύρυθμη λει¬ 
τουργία της εκπαιδευτικής μονάδας. 

Η διακοπή της απόσπασης γίνεται με απόφαση του 
Υπουργού Εθνικής Παιδείας και Θρησκευμάτων, ύστερα 
από εισήγηση για τις προηγούμενες περιπτώσεις α' και 
β' του κατά την παράγραφο 3 οργάνου επιλογής, το 
οποίο εκτιμά πραγματικά περιστατικά, όπως αυτά συ¬ 
νάγονται από ετήσιες εκθέσεις του συντονιστή εκπαί¬ 
δευσης και των φορέων των εκπαιδευτικών μονάδων. 

7. Με φροντίδα των συντονιστών εκπαίδευσης ορ¬ 
γανώνονται κάθε σχολικό έτος σεμινάρια επιμόρφωσης 
για τους εκπαιδευτικούς της περιοχής ευθύνης τους. 
Στους εκπαιδευτικούς που συμμετέχουν σε αυτά κατα¬ 
βάλλονται οδοιπορικά και έξοδα διαμονής ή ημερήσια 
εκτός έδρας αποζημίωση, που καθορίζονται με κοινή 
απόφαση των Υπουργών Οικονομικών και Εθνικής Παι¬ 
δείας και Θρησκευμάτων, εφόσον δεν εξασφαλίζεται η 
οικονομική τους αποζημίωση από άλλη πηγή. Τα έξοδα 
αυτά δεν μπορεί να υπερβούν τα προβλεπόμενα από 
τις ισχύουσες διατάξεις. 

8. Η τοποθέτηση και μετακίνηση των αποσπώμενων 
εκπαιδευτικών γίνεται με απόφαση του συντονιστή εκ¬ 
παίδευσης. Για την έκδοση της απόφασης αυτής μπορεί 
να απαιτηθεί γνώμη συλλογικού οργάνου, που συνιστάται 
με απόφαση του Υπουργού Εθνικής Παιδείας και Θρη¬ 
σκευμάτων, όπου αυτό κρίνεται αναγκαίο. Με την ίδια 
απόφαση καθορίζεται η σύνθεση του συλλογικού ορ¬ 
γάνου, ο τρόπος συγκρότησης και λειτουργίας του, η 
αναπλήρωση των μέλων του, η γραμματειακή υποστήριξή 
του και κάθε άλλη αναγκαία λεπτομέρεια. 

9. Το ωράριο διδασκαλίας των εκπαιδευτικών που 
υπηρετούν σε εκπαιδευτικές μονάδες του εξωτερικού 
καθορίζεται σύμφωνα με το ωράριο της χώρας υποδοχής. 
Με απόφαση του Υπουργού Εθνικής Παιδείας και Θρη¬ 
σκευμάτων επιτρέπονται παρεκκλίσεις, εφόσον. τούτο 
επιβάλλουν τοπικές συνθήκες ή σοβαρές εκπαιδευτικές 
ανάγκες. Με ίδια απόφαση καθορίζεται ο τρόπος συ¬ 
μπλήρωσης του υποχρεωτικού ωραρίου διδασκαλίας και 
του ωραρίου υποχρεωτικής παραμονής των εκπαιδευ¬ 
τικών στο σχολείο και με ανάθεση εργασιών διοικητικού, 
πολιτιστικού και μορφωτικού περιεχομένου, καθώς και 
οι προϋποθέσεις ανάθεσης υπερωριακής διδασκαλίας 
για τη συμπλήρωση του προγράμματος. 

10. Οι διατάξεις του άρθρου 74 του ν. 1566/1985 και 
του άρθρου 33 του ν. 1824/1988 εφαρμόζονται και 
στους εκπαιδευτικούς των εκπαιδευτικών μονάδων των 
νόμιμα συγκροτημένων ελληνικών κοινοτήτων και ενο¬ 


ριών του εξωτερικού. Γ ια την εφαρμογή των διατάξεων 
αυτών θεωρούνται εκπαιδευτικοί και οι διευθυντές των 
μονάδων αυτών, οι επιθεωρητές και οι σύμβουλοι εκ¬ 
παίδευσης, καθώς και οι διευθυντές του Γ ραφείου Παι¬ 
δείας και Ιεράς Αρχιεπισκοπής Βορείου και Νοτίου 
Αμερικής. 

11. Με απόφαση του Υπουργού Εθνικής Παιδείας και 
Θρησκευμάτων επιτρέπεται να αποσπώνται και πέρα 
από πέντε (5) έτη εκπαιδευτικοί ιερωμένοι (δάσκαλοι ή 
καθηγητές) στις εκπαιδευτικές μονάδες ελληνόγλωσσης 
εκπαίδευσης, ασκώντας παράλληλα και τα ιερατικά τους 
καθήκοντα. Για τις αποσπάσεις και την παράταση α¬ 
πόσπασης αυτών απαιτείται άδεια του ιερατικού τους 
προϊσταμένου στην Ελλάδα, του οικείου μητροπολίτη 
στη χώρα υποδοχής, καθώς και η σύμφωνη γνώμη του 
οικείου συμβούλου εκπαίδευσης. 

Ιερωμένοι εκπαιδευτικοί, που ασκούν ιερατικά καθή¬ 
κοντα στο εξωτερικό και διορίζονται σε θέσεις εκπαι¬ 
δευτικών της ημεδαπής, ορκίζονται ενώπιον του συ¬ 
ντονιστή εκπαίδευσης και αναλαμβάνουν διδακτικά κα¬ 
θήκοντα σε σχολικές μονάδες. Μετά τη λήξη του 
διδακτικού έτους επανέρχονται στην οργανική τους 
θέση και μπορεί να αποσπώνται στο εξωτερικό, σύμφωνα 
με τα οριζόμενα στα προηγούμενα εδάφια. 

12. Με απόφαση του Υπουργού Εθνικής Παιδείας και 
Θρησκευμάτων αποσπώνται στα ευρωπαϊκά σχολεία, 
στα σχολεία διεθνών οργανισμών και στα τμήματα τρι¬ 
τοβάθμιας εκπαίδευσης του εξωτερικού, ύστερα από 
αίτησή τους, δημόσιοι εκπαιδευτικοί πρωτοβάθμιας και 
δευτεροβάθμιας εκπαίδευσης, που έχουν άριστη γνώση 
της γλώσσας της χώρας, στην οποία λειτουργούν τα 
σχολεία αυτά ή μιας από τις γλώσσες αγγλική, γαλλική, 
γερμανική, όταν αυτή δεν είναι η γλώσσα της χώρας 
απόσπασής τους, αυξημένα τυπικά και ουσιαστικά προ¬ 
σόντα και διετείς τουλάχιστον μεταπτυχιακές σπουδές 

13. Με απόφαση του Υπουργού Εθνικής Παιδείας και 
Θρησκευμάτων καθορίζονται η διαδικασία απόσπασης 
διευθυντών και εκπαιδευτικών στα ευρωπαϊκά σχολεία, 
τα σχολεία διεθνών οργανισμών και τα τμήματα τριτο¬ 
βάθμιας εκπαίδευσης του εξωτερικού, τα προσόντα, οι 
όροι, τα κριτήρια, τα όργανα και ο τρόπος επιλογής, 
η διάρκεια της απόσπασης και κάθε άλλη σχετική λε¬ 
πτομέρεια. Κατά τα λοιπά εφαρμόζονται ανάλογα οι 
διατάξεις της παραγράφου 3 του παρόντος άρθρου. 

14. Κατ' εξαίρεση των διατάξεων της παραγράφου 2 
του παρόντος άρθρου, είναι δυνατή η παράταση της 
απόσπασης εκπαιδευτικών σε εκπαιδευτικές μονάδες 
του εξωτερικού και μετά τη συμπλήρωση της πενταετίας, 
εφόσον μέχρι την έναρξη της ισχύος του παρόντος 
νόμου έχουν συνάψει γάμο με έλληνες που είναι ε¬ 
γκατεστημένοι στο εξωτερικό ή ομογενείς ή αλλοδα¬ 
πούς. Η παράταση της απόσπασης γίνεται με τις τα¬ 
κτικές αποδοχές στην Ελλάδα και χωρίς επιμίσθιο, με 
απόφαση του Υπουργού Εθνικής Παιδείας και Θρησκευ¬ 
μάτων και μπορεί να ανανεώνεται μέχρι τη συμπλήρωση 
του απαιτούμενου κατώτερου χρόνου υπηρεσίας για την 
καταβολή σύνταξης από το δημόσιο ταμείο. 

Άρθρο 24 

Εκπαιδευτικοί και διοικητικοί υπάλληλοι 
μσ σχέση εργασίας ιδιωτικού δικαίου 

1. Με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων μπορεί να 

προσλαμβάνονται, ύστερα από αίτησή τους, με σχέση 
εργασίας ιδιωτικού δικαίου, εκπαιδευτικοί πρωτοβάθμιας 
και δευτεροβάθμιας εκπαίδευσης για τις εκπαιδευτικές 
και διδακτικές ανάγκες της ελληνόγλωσσης εκπαίδευσης 
στο εξωτερικό. Οι εκπαιδευτικοί αυτοί πρέπει να έχουν 
τα απαιτούμενα για τον οικείο κλάδο και ειδικότητα 
προσόντα σπουδών, εφόσον έχουν παρακολουθήσει 
επιτυχώς ειδικό πρόγραμμα επιμόρφωσης και να έχουν 
υποβάλει αίτηση διορισμού άτη δημόσια εκπαίδευση της 
ημεδαπής. Ο αριθμός των αναγκαίων για πρόσληψη 
εκπαιδευτικών προτείνεται από τον οικείο συντονιστή 
εκπαίδευσης ή από την οικεία διπλωματική ή προξενική 
αρχή. Με την ίδια απόφαση καθορίζονται και οι αποδοχές 
των προσλαμβανομένων. 

Με την ίδια διαδικασία μπορεί να προσλαμβάνονται 
διοικητικοί υπάλληλοι με σχέση εργασίας ιδιωτικού δι¬ 
καίου για τη διοικητική στήριξη της λειτουργίας των 
γραφείων των συντονιστών συμβούλων και των εκπαι¬ 
δευτικών μονάδων. 

2. Εκπαιδευτικοί, εκτός από τους αναφερόμενους 
στην προηγούμενη παράγραφο, οι οποίοι διαθέτουν τα 
απαραίτητα προσόντα διορισμού στη χώρα υποδοχής, 
είναι δυνατόν να προσληφθούν για την κάλυψη εκπαι¬ 
δευτικών αναγκών. 

3. Με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων καθορίζονται 
οι προϋποθέσεις και η διαδικασία πρόσληψης, ο αριθμός 
των προσλαμβανομένων, οι όροι ανανέωσης της σύμ¬ 
βασης και απόλυσης των εκπαιδευτικών και διοικητικών 
υπαλλήλων των προηγούμενων παραγράφων, τα κρι¬ 
τήρια επιλογής, καθώς και κάθε άλλη σχετική λεπτο¬ 
μέρεια. 

Άρθρο 25 

Διάθεση και τοποθέτηση εκπαιδευτικών 

1. Οι εκπαιδευτικοί των περιπτώσεων α', β' και γ' της 
παραγράφου 1 του άρθρου 22 τίθενται στη διάθεση των 
συντονιστών εκπαίδευσης ή των διπλωματικών ή προ¬ 
ξενικών αρχών, όπου δεν υπάρχουν συντονιστές και 
τοποθετούνται σε σχολικές μονάδες της περιοχής αρ- 
μοδιότητάς τους και στα γραφεία συντονιστών εκπαί¬ 
δευσης. 

2. Εκπαιδευτικοί, που υπηρετούν σε εκπαιδευτικές 
μονάδες του εξωτερικού και διορίζονται κατά τη διάρκεια 
του διδακτικού έτους στη δημόσια εκπαίδευση της 
ημεδαπής, ορκίζονται ενώπιον του συντονιστή εκπαί¬ 
δευσης ή των διπλωματικών ή προξενικών αρχών, αν 
δεν υπάρχουν συντονιστές εκπαίδευσης και αποσπώνται 
στη θέση που κατέχουν μέχρι το τέλος του διδακτικού 
έτους, μετά το πέρας του οποίου επιστρέφουν στην 
οργανική τους θέση. Επιτρέπεται, εφόσον υπάρχουν 
υπηρεσιακές ανάγκες, ύστερα από αίτηση του ενδια¬ 
φερομένου, να παρατείνεται η απόσπαση, όταν γίνεται 
χωρίς υποχρέωση καταβολής των τακτικών αποδοχών 
του εκπαιδευτικού στην Ελλάδα και του επιμισθίου του 
εξωτερικού, που διαρκεί για όσο διάστημα επιθυμεί ο 
εκπαιδευτικός, όταν υπάρχουν εκπαιδευτικές ανάγκες 
και η υπηρεσία του κρίνεται ευδόκιμη. 

3. Ο χρόνος της απόσπασης στο εξωτερικό λογίζεται 
ότι διανύθηκε στην οργανική θέση του αποσπασμένου 
εκπαιδευτικού. 


ΚΕΦΑΛΑΙΟ Ζ' 

ΔΙΟΙΚΗΤΙΚΑ ΚΑΙ ΣΥΜΜΕΤΟΧΙΚΑ ΟΡΓΑΝΑ 
Άρθρο 26 

Σχολικά Συμβούλια - Σχολικές Επιτροπές 

1. Σε κάθε εκπαιδευτική μονάδα ελληνόγλωσσης εκ¬ 
παίδευσης του εξωτερικού συγκροτείται και λειτουργεί 
Σχολικό Συμβούλιο και Σχολική Επιτροπή. 

2. Έργο του Σχολικού Συμβουλίου είναι η κατά τον 
προσφορότερο τρόπο στήριξη της λειτουργίας της 
μονάδας και η επικοινωνία του με την τοπική κοινωνία 

3. Έργο της Σχολικής Επιτροπής είναι η διαχείριση 
των λειτουργικών δαπανών της μονάδας και η φροντίδα 
για την εξεύρεση πρόσθετων πόρων, η ανάθεση της 
λειτουργίας των κυλικείων και γενικότερα ο εφοδιασμός 
αυτής με τα απαραίτητα μέσα για τη λειτουργία τους. 

4. Με απόφαση του Υπουργού Εθνικής Παιδείας και 
Θρησκευμάτων, που εκδίδεται ύστερα από προτάσεις 
των ενδιαφερομένων, ορίζονται ο αριθμός των εκπρο¬ 
σώπων κάθε φορέα που συμμετέχουν στα όργανα της 
παραγράφου 1, η διαδικασία εκλογής ή επιλογής τους, 
η διάρκεια της θητείας, ο χρόνος συγκρότησής τους 
σε σώμα, ο τρόπος λειτουργίας των οργάνων αυτών, 
οι ειδικότερες αρμοδιότητες τους και κάθε άλλη σχετική 
λεπτομέρεια. 

5. Όργανα, που έχουν συγκροτηθεί με βάση διακρα¬ 
τικές συμφωνίες και ασχολούνται με θέματα εκπαίδευσης 
και πολιτισμού, εξακολουθούν να λειτουργούν και μετά 
την έναρξη της ισχύος του νόμου αυτού. 

Άρθρο 27 

Συμμετοχικά όργανα 

1. Στις χώρες υποδοχής είναι δυνατόν να συγκρο¬ 
τούνται: 

■ α) Τοπικό Συμβούλιο Παιδείας (ΤΟ.Σ.Π.) σε κάθε 
ελληνική κοινότητα. 

β) Περιφερειακό Συμβούλιο Παιδείας (ΠΕ.Σ.Π.) σε 
κάθε έδρα συντονιστή εκπαίδευσης ή ελληνικού προ¬ 
ξενείου. 

γ) Ομογενειακό Συμβούλιο Παιδείας (Ο.Σ.Π.) σε κάθε 
χώρα, με έδρα κατά προτίμηση την έδρα της ελληνικής 
πρεσβείας ή ελληνικού προξενείου, αν δεν υπάρχει 
πρεσβεία. 

2. Οι διατάξεις των παραγράφων 4 και 5 του προη¬ 
γούμενου άρθρου εφαρμόζονται και για τα συμμετοχικά 
όργανα. 

ΚΕΦΑΛΑΙΟ Η' 

ΟΙΚΟΝΟΜΙΚΑ ΘΕΜΑΤΑ 

Άρθρο 28 

Ειδικά επιμίσθια και αποζημιώσεις 

1. Στους εκπαιδευτικούς και διοικητικούς υπαλλήλους 
που αποσπώνται στο εξωτερικό, σύμφωνα με τις δια¬ 
τάξεις του νόμου αυτού, μπορεί να καταβάλλεται από 
το Ελληνικό Δημόσιο, επιπλέον των τακτικών αποδοχών 
τους, ειδικό επιμίσθιο σε τοπικό νόμισμα της χώρας 
απόσπασης ή σε δολάρια Η.Π.Α., εφόσον επιτρέπεται 
αυτό από το νομισματικό καθεστώς της χώρας από¬ 
σπασης. Αν ειδικές συνθήκες της χώρας απόσπασης 

δεν επιτρέπουν για ορισμένα χρονικά διαστήματα κατά 
τη διάρκεια της απόσπασης εκπαιδευτικού την παραμονή 
του στη χώρα αυτή, χορηγείται σ' αυτόν από το Ελληνικό 
Δημόσιο το 1/3 του ειδικοί) επιμισθίου για τα χρονικά 
διαστήματα που βρίσκεται στην Ελλάδα, εφόσον τα 
διαστήματα αυτά συμπίπτουν με το διδακτικό έτος της 
χώρας απόσπασης, και ολόκληρο το επιμίσθιο των 
θερινών διακοπών. 

2. Με απόφαση του Υπουργού Εθνικής Παιδείας και 
Θρησκευμάτων, Εσωτερικών, Δημόσιας Διοίκησης και 
Αποκέντρωσης και Οικονομικών, η οποία εκδίδεται ύ¬ 
στερα από εισήγηση των οικείων διπλωματικών ή προ¬ 
ξενικών αρχών καθορίζονται: α) οι προϋποθέσεις κα¬ 
ταβολής του ειδικού επιμισθίου, β) το ύψος αυτού σε 
κάθε περίπτωση, γ) ο τρόπος και η διάρκεια καταβολής 
του, δ) οι λόγοι διακοπής ή μείωσής του και ε) κάθε 
άλλη σχετική λεπτομέρεια με την καταβολή του ειδικού 
επιμισθίου. 

3. Το ειδικό επιμίσθιο προκαταβάλλεται την πρώτη 
εργάσιμη ημέρα κάθε μηνός, κατά τις διατάξεις των 
άρθρων 4, 5 και 13 του ν. 2362/1995 (ΦΕΚ 247 Α ). 

4. Στους εκπαιδευτικούς και διοικητικούς υπαλλήλους 
της παραγράφου 1 του παρόντος άρθρου καταβάλλονται 
οδοιπορικά έξοδα πρώτης μετάβασης στο εξωτερικό 
και οριστικής επιστροφής στην Ελλάδα των ίδιων και 
των προστατευόμενων μελών της οικογένειάς τους, 
καθώς επίσης και δαπάνες μετακίνησης για εκτέλεση 
υπηρεσίας εντός της ίδιας χώρας απόσπασης ή σε 
άλλη χώρα ή στην Ελλάδα και αποζημιώσεις για συμ¬ 
μετοχή σε επιτροπές και ομάδες εργασίας που συ¬ 
γκροτούνται στη χώρα απόσπασης ή στην Ελλάδα. 

5. Με απόφαση των Υπουργών Εθνικής Παιδείας και 
Θρησκευμάτων και Οικονομικών καθορίζονται: α) οι 
προϋποθέσεις, το ύψος και η διαδικασία καταβολής των 
δαπανών και αποζημιώσεων της προηγούμενης παρα¬ 
γράφου, β) οι προϋποθέσεις και το ύψος των καταβαλ¬ 
λόμενων νοσηλίων στο εξωτερικό ή της χορήγησης 
δανείων για την αντιμετώπιση επείγουσας εισαγωγής 
σε νοσοκομεία της αλλοδαπής, γ) οι προϋποθέσεις και 
το ύψος των δαπανών για μεταφορά στην Ελλάδα της 
σορού αποθανόντων εκπαιδευτικών ή προστατευόμενων 
μελών της οικογένειάς τους και δ) κάθε άλλη λεπτο¬ 
μέρεια σχετική με την καταβολή δαπανών της προη¬ 
γούμενης παραγράφου. 

Άρθρο 29 
Λοιπές δαπάνες 

1. Με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων καθορίζονται 
τα έξοδα κάθε είδους που απαιτούνται για την πραγ¬ 
ματοποίηση στην Ελλάδα ή στο εξωτερικό φιλοξενιών, 
συνεδρίων, διακρατικών συναντήσεων, επιμορφωτικών 
σεμιναρίων, μετεκπαιδεύσεων, για την ανάπτυξη δημό¬ 
σιων σχέσεων και για την εκμάθηση και εξέταση ξένης 
γλώσσας, σύμφωνα με το νόμο αυτόν και ο τρόπος 
καταβολής των εξόδων αυτών. 

2. Με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων ρυθμίζονται 
θέματα που αφορούν τα έξοδα λειτουργίας των γρα¬ 
φείων των μορφωτικών εκπαιδευτικών συμβούλων και 
των συντονιστών εκπαίδευσης στο εξωτερικό, καθώς 
και τις προμήθειες στο εξωτερικό επίπλων και μηχανών 
γραφείου για τις ανάγκες των γραφείων αυτών. 


3. Με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών μπορεί να συνιστάται 
ειδικός λογαριασμός που λειτουργεί και διαχειρίζεται 
επιχορηγήσεις και δωρεές ξένων και ομογενειακών 
φορέων. Με την ίδια απόφαση καθορίζονται οι σκοποί 
του ειδικού λογαριασμού, τα όργανα και ο τρόπος 
διοίκησης και διαχείρισής τους. 

Άρθρο 30 

Επιχορηγήσεις σχολείων 
ελληνόγλωσσης εκπαίδευσης 

1. Με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων μπορεί να 
επιχορηγούνται οι εκπαιδευτικές μονάδες ελληνόγλωσ¬ 
σης εκπαίδευσης στο εξωτερικό για την αντιμετώπιση 
των πόσης φύσεως εξόδων λειτουργίας τους. 

2. Οι επιχορηγήσεις αυτές καταβάλλονται σε τοπικό 
νόμισμα ή σε δολάρια Η.Π.Α. στις Σχολικές Επιτροπές 
του άρθρου 26. Οι επιτροπές αυτές, στις οποίες απα- 
ραιτήτως συμμετέχουν ο διευθυντής της μονάδας, ένας 
εκπαιδευτικός της μονάδας και ένας κηδεμόνας, συ¬ 
γκροτούνται με απόφαση του συντονιστή εκπαίδευσης. 

3. Με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων καθορίζονται 
ο τρόπος διαχείρισης των επιχορηγήσεων των προη¬ 
γούμενων παραγράφων, η διαδικασία απόδοσης των 
σχετικών λογαριασμών και τα δικαιολογητικά που απαι¬ 
τούνται. 

4. Από την έναρξη της ισχύος της κοινής απόφασης 
της προηγούμενης παραγράφου παύουν να ισχύουν οι 
διατάξεις του άρθρου 10 του ν.δ/τος 154/1973 και της 
παραγράφου 6 του άρθρου 66 του ν. 1566/1985. 

Άρθρο 31 

Αποσπάσεις υπαλλήλων - Προσλήψεις 

1. Με κοινή απόφαση των Υπουργών Εξωτερικών και 
Εθνικής Παιδείας και Θρησκευμάτων μπορεί να απο- 
σπώνται διοικητικοί υπάλληλοι αρμοδιότητας του Υ¬ 
πουργείου Εθνικής Παιδείας και Θρησκευμάτων σε γρα¬ 
φεία συντονιστών εκπαίδευσης και μορφωτικών εκπαι¬ 
δευτικών συμβούλων. 

Οι αποσπώμενοι πρέπει να έχουν ικανή διοικητική 
εμπειρία, επαρκή γνώση της γλώσσας της χώρας υπο¬ 
δοχής ή μιας των γλωσσών αγγλικής, γαλλικής ή γερ¬ 
μανικής και επαρκείς γνώσεις πληροφορικής. Οι δια¬ 
τάξεις των παραγράφων 2, 3, 4 και 6 του άρθρου 23 
εφαρμόζονται ανάλογα και για τις αποσπάσεις διοικη¬ 
τικών υπαλλήλων. 

2. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Εθνικής Παιδείας και Θρησκευμάτων, ρυθμίζονται 
θέματα σχετικά με το νόμο αυτόν που αφορούν προσ¬ 
λήψεις εκπαιδευτικού, διοικητικού και λοιπού προσωπι¬ 
κού με σύμβαση εργασίας ιδιωτικού δικαίου ορισμένου 
ή αορίστου χρόνου ή σύμβαση έργου. 

3. Οι αποφάσεις των άρθρων 2 παρ. 2, 8 παρ. 1,11 
παρ. 1 και 2, 26 παρ. 4 του παρόντος νόμου εκδίδονται 
μετά από γνώμη του Γενικού Γραμματέα Απόδημου 
Ελληνισμού. Η γνώμη αυτή διατυπώνεται εντός προ¬ 
θεσμίας δεκαπέντε (15) ημερών από την κοινοποίηση 
του σχετικού εγγράφου. Εάν παρέλθει άπρακτος η 
παραπάνω προθεσμία, η απόφαση εκδίδεται χωρίς τη 
διατύπωση της γνώμης αυτής. 




2450 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΚΕΦΑΛΑΙΟ Θ' 

ΔΙΕΘΝΕΣ ΠΑΝΕΠΙΣΤΗΜΙΟ ΕΛΛΗΝΙΚΩΝ ΣΠΟΥΔΩΝ 

Άρθρο 32 
Ίδρυση 

1. Ιδρύεται ΔΙΕΘΝΕΣ ΠΑΝΕΠΙΣΤΗΜΙΟ ΕΛΛΗΝΙΚΩΝ 
ΣΠΟΥΔΩΝ ως νομικό πρόσωπο ιδιωτικού δικαίου, με 
σκοπό κυρίως τη φοίτηση και έρευνα σε θέματα της 
ελληνικής γλώσσας, του ελληνικού πολιτισμού, της 
ιστορίας και της ορθόδοξης χριστιανικής παράδοσης, 
καθώς και σε άλλα επιστημονικά θέματα που αναπτύσ¬ 
σονται στην Ελλάδα. 

2. Ως έδρα του Διεθνούς Πανεπιστημίου Ελληνικών 
Σπουδών καθορίζεται η περιοχή της Αρχαίας Ολυμπίας. 

3 Με απόφαση του Υπουργού Εθνικής Παιδείας και 
Θρησκευμάτων, που εκδίδεται ύστερα από εισηγήσεις 
του Εθνικού Συμβουλίου Παιδείας (Ε.ΣΥ.Π.) και του 
Συμβουλίου Απόδημου Ελληνισμού (Σ.Α.Ε.), καθορίζεται 
η έδρα των παραρτημάτων του Διεθνούς Πανεπιστημίου 
Ελληνικών Σπουδών, που μπορεί να λειτουργούν σε 
πόλεις της ημεδαπής και αλλοδαπής, και ο τροπος 
συνεργασίας του με το Ανοικτό Πανεπιστήμιο. Το Διε 
θνές Πανεπιστήμιο Ελληνικών Σπουδών εξαιρείται απο 
τις διατάξεις που διέηουν το δημόσιο τομέα. 

4 Ο Πρόεδρος της Διοικούσας Επιτροπής του Διε¬ 
θνούς Πανεπιστημίου Ελληνικών Σπουδών διορίζεται με 
απόφαση του Υπουργού Εθνικής Παιδείας και θρησκευ¬ 
μάτων, ύστερα από γνώμη της διαρκούς επιτροπής 
μορφωτικών υποθέσεων της Βουλής. 


Πανεπιστήμιο, καθώς και των μελών των συλλογικών 
οργάνων και των μονομελών οργάνων του. 

4 Με προεδρικό διάταγμα, που εκδίδεται με πρόταση 
των Υπουργών Εθνικής Παιδείας και θρησκευμάτων, 
Εσωτερικών, Δημόσιας Διοίκησης και Αποκέντρωσης και 
Οικονομικών συνιστώνται θέσεις διοικητικού και τεχνικού 
προσωπικού με σχέση εργασίας ιδιωτικού δικαίου αο¬ 
ρίστου χρόνου για τη διοικητική στήριξη της λειτουργίας 
του Διεθνούς Πανεπιστημίου, καθορίζεται ο αριθμός 
των συνιστώμενων θέσεων, κατά κλάδους και ειδικό¬ 
τητες, ο τρόπος πλήρωσης αυτών, η καταβαλλόμενη 
αμοιβή, τα θέματα υπηρεσιακής κατάστασης αυτών και 
κάθε άλλη σχετική λεπτομέρεια. 

5. Πόροι του Διεθνούς Πανεπιστημίου είναι: 

α) η κρατική επιχορήγηση, το ύψος της οποίας κα¬ 
θορίζεται με κοινή απόφαση των Υπουργών Εθνικής 
Παιδείας και θρησκευμάτων και Οικονομικών, 
β) οι οικονομικές ενισχύσεις ομογενών και αλλογενών, 
γ) τα δίδακτρα των φοιτώντων, ομογενών και αλλο¬ 
δαπών, που καθορίζονται με απόφαση του Υπουργού 
Εθνικής Παιδείας και θρησκευμάτων, ύστερα απο ει 
σήγηση του αρμόδιου πανεπιστημιακού οργάνου. 

6. Το Διεθνές Πανεπιστήμιο, για την επίτευξη των 
στόχων του, συνεργάζεται με τα Α.Ε.Ι. και Ι.Ε.Ι., το 
Ελληνικό Ανοικτό Πανεπιστήμιο, δημόσιους και ιδιωτι¬ 
κούς φορείς της ημεδαπής, με τα ιδρύματα τριτοβάθμιας 
εκπαίδευσης της αλλοδαπής, με ομογενειακους και 
άλλους φορείς της αλλοδαπής. 

ΚΕΦΑΛΑΙΟ Γ 

ΔΙΑΠΟΛΙΤΙΣΜΙΚΗ ΕΚΠΑΙΔΕΥΣΗ 


Άρθρο 33 

Οργάνωση και λειτουργία 

1. Δεκτοί για εγγραφή και φοίτηση στο Διεθνές 
Πανεπιστήμιο είναι έλληνες πολίτες της ημεδαπής, 
ομογενείς που είναι εγκατεστημένοι στην αλλοδαπή, 
καθώς και πολίτες άλλων χωρών, εφόσον έχουν απο¬ 
λυτήριο ελληνικού λυκείου ή τίτλο απόλυσης αντίστοιχου 
σχολείου της αλλοδαπής. 

2 Με προεδρικά διατάγματα, που εκδίδονται με πρό¬ 
ταση του Υπουργού Εθνικής Παιδείας και θρησκευμά¬ 
των, ύστερα από εισηγήσεις του Ε.ΣΥ.Π. και του Συμ¬ 
βουλίου Απόδημου Ελληνισμού, ρυθμίζονται τα θέματα: 

α) διοίκησης του Διεθνούς Πανεπιστημίου, σύστασης, 
σύνθεσης και συγκρότησης των συλλογικών οργάνων 
αυτού, ορισμού των μονομελών οργάνων του και κα¬ 
θορισμού των αρμοδιοτήτων τους και του τρόπου ά¬ 
σκησης αυτών, 

β) ίδρυσης και λειτουργίας τμημάτων και παραρτημα 
των του Διεθνούς Πανεπιστημίου, 
γ) ορισμού των προϋποθέσεων, των κριτήριων και 
της διαδικασίας επιλογής των επιθυμούντων να εγγρα- 
φούν και να φοιτήσουν, 

δ) διάρκεια της φοίτησης σε κάθε τμήμα και παραρτημα, 
ε) δικαιωμάτων και υποχρεώσεων των φοιτώντων, 
στ) τύπου του χορηγούμενου τίτλου σπουδών και 
δυνατοτήτων κατάταξης σε τμήματα Α.Ε.Ι. της ημεδα¬ 
πής, 

ζ) διαδικασία επιλογής των διδασκόντων και 
η) κάθε άλλης λεπτομέρειας που αναφέρεται στη 
λειτουργία του Διεθνούς Πανεπιστημίου. 

3. Με κοινές αποφάσεις των Υπουργών Εθνικής 
Παιδείας και θρησκευμάτων και Οικονομικών καθορίζο¬ 
νται οι αποζημιώσεις των διδασκόντων στο Διεθνες 


Άρθρο 34 

Σκοπός - Περιεχόμενο 

1. Σκοπός της διαπολιτισμικής εκπαίδευσης είναι η 
οργάνωση και λειτουργία σχολικών μονάδων πρωτο¬ 
βάθμιας και δευτεροβάθμιας εκπαίδευσης για την παροχή 
εκπαίδευσης σε νέους με εκπαιδευτικές, κοινωνικές, 
πολιτιστικές ή μορφωτικές ιδιαιτερότητες. 

2. Στα σχολεία διαπολιτισμικής εκπαίδευσης εφαρμό¬ 
ζονται τα προγράμματα των αντίστοιχων δημόσιων σχο¬ 
λείων, τα οποία προσαρμόζονται στις ιδιαίτερες εκπαι¬ 
δευτικές, κοινωνικές, πολιτιστικές ή μορφωτικές ανά¬ 
γκες των μαθητών τους. 

Άρθρο 35 

Σχολεία διαπολιτισμικής εκπαίδευσης 

1. Σχολεία διαπολιτισμικής εκπαίδευσης είναι τα προ- 
βλεπόμενα από τις διατάξεις των άρθρων 3, 4, 5 και 
6 του ν. 1566/1985 (ΦΕΚ 167 Α') νηπιαγωγεία, δημοτικά 
σχολεία, γυμνάσια, λύκεια κάθε τύπου και τεχνικές- 
επαγγελματικές σχολές. 

2. Με απόφαση του Υπουργού Εθνικής Παιδείας και 
θρησκευμάτων, που εκδίδεται ύστερα από σύμφωνη 
γνώμη του Ι.Π.Ο.Δ.Ε., μπορεί να εφαρμόζονται στα 
σχολεία αυτά ειδικά αναλυτικά προγράμματα με δυνα¬ 
τότητα πρόσθετων ή εναλλακτικών μαθημάτων, μειωμένο 
ωράριο των εκπαιδευτικών και μειωμένο αριθμό μαθητών 

ανά τάξη. . 

3. Τα σχολεία διαπολιτισμικής εκπαίδευσης ιδρύονται 
με κοινή απόφαση των Υπουργών Εθνικής Παιδείας και 
θρησκευμάτων και Οικονομικών, ύστερα από εισήγηση 
του οικείου νομαρχιακού συμβουλίου και σύμφωνη γνω- 

μοδότηση του Ι.Π.Ο.Δ.Ε.. Με την ίδια διαδικασία ή με 
απόφαση του Υπουργού Εθνικής Παιδείας και Θρησκευ¬ 
μάτων μπορεί να μετατρέπονται άλλα δημόσια σχολεία 
σε δημόσια σχολεία διαπολιτισμικής εκπαίδευσης ή να 
ορίζονται ως πειραματικά και να υπάγονται σε Α.Ε.Ι. 
και να ιδρύονται τάξεις ή τμήματα διαπολιτισμικής εκ¬ 
παίδευσης σε δημόσια σχολεία. 

4. Με απόφαση του Υπουργού Εθνικής Παιδείας και 
Θρησκευμάτων, που εκδίδεται ύστερα από εισήγηση 
του οικείου νομαρχιακού συμβουλίου και σύμφωνη γνω¬ 
μοδότηση του Ι.Π.Ο.Δ.Ε., μπορεί να εγκρίνεται η ίδρυση 
σχολείων διαπολιτισμικής εκπαίδευσης, επ' ονόματι ορ¬ 
γανισμών τοπικής αυτοδιοίκησης, εκκλησιαστικών ιδρυ¬ 
μάτων και άλλων φιλανθρωπικών σωματείων μη κερδο¬ 
σκοπικού χαρακτήρα. Τα σχολεία αυτά μπορεί να επι¬ 
χορηγούνται από το Λογαριασμό Ιδιωτικής Εκπαίδευσης. 

Άρθρο 36 

Εκπαιδευτικό προσωπικό 

1. Με την απόφαση της παραγράφου 3 του προη¬ 
γούμενου άρθρου συνιστώνται οι αναγκαίες θέσεις εκ¬ 
παιδευτικού προσωπικού, κατά κλάδους και ειδικότητες, 
για τη λειτουργία των ιδρυόμενων δημόσιων σχολείων 
διαπολιτισμικής εκπαίδευσης. 

2. Με απόφαση του Υπουργού Εθνικής Παιδείας και 
Θρησκευμάτων καθορίζονται τα προσόντα των εκπαι¬ 
δευτικών, οι οποίοι μετατίθενται στα σχολεία διαπολι- 
τισμικής εκπαίδευσης και η διαδικασία μετάθεσής τους. 

3. Οι διατάξεις των παραγράφων 1 και 3 του άρθρου 
24 του παρόντος νόμου εφαρμόζονται ανάλογα για την 
πρόσληψη εκπαιδευτικών στα σχολεία διαπολιτισμικής 
εκπαίδευσης με σχέση εργασίας ιδιωτικού δικαίου. 

Άρθρο 37 

Διοίκηση των σχολείων 

1. Οι διατάξεις που ισχύουν για τη διοίκηση των 
δημόσιων σχολείων και τη στήριξη του έργου τους 
εφαρμόζονται και στα σχολεία διαπολιτισμικής εκπαί¬ 
δευσης. 

2. Οι διευθυντές των δημόσιων σχολείων επιλέγονται 
σύμφωνα με τα ισχύοντα για την επιλογή των διευθυντών 
των άλλων δημόσιων σχολείων. Το οικείο συλλογικό 
όργανο επιλογής καταρτίζει ιδιαίτερο πίνακα διευθυντών 
των δημόσιων σχολείων διαπολιτισμικής εκπαίδευσης, 
στον οποίο κατατάσσονται με αξιολογική σειρά εκπαι¬ 
δευτικοί, που, πέρα από τα γενικά προσόντα, διαθέτουν 
και τα προσόντα που θα οριστούν με την απόφαση της 
παραγράφου 2 του άρθρου 36. Επί των αιτήσεων των 
υποψήφιων διευθυντών σχολείων εκφράζει την άποψή 
του το Σχολικό Συμβούλιο, εφόσον στις αιτήσεις πε¬ 
ριλαμβάνεται προτίμηση για τοποθέτηση στο συγκεκρι¬ 
μένο σχολείο. 

3. Η διοίκηση των σχολείων διαπολιτισμικής εκπαί¬ 
δευσης ασκείται από τις οικείες διευθύνσεις ή γραφεία 
εκπαίδευσης της αντίστοιχης βαθμίδας. 

ΚΕΦΑΛΑΙΟ ΙΑ' 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 38 

Μετονομασία της Διεύθυνσης Ε.Ε.Ε. 

Η Διεύθυνση Εκπαίδευσης Ελληνοπαίδων Εξωτερικού 


της Κεντρικής Υπηρεσίας του Υπουργείου Εθνικής Παι¬ 
δείας και Θρησκευμάτων μετονομάζεται σε Διεύθυνση 
Παιδείας Ομογενών και Διαπολιτισμικής Εκπαίδευσης. 

Άρθρο 39 

Έκταση εφαρμογής 

1. Οι διατάξεις του παρόντος νόμου εφαρμόζονται 
εφόσον δεν αντίκεινται στη νομοθεσία των ξένων χωρών 
ή σε διατάξεις διακρατικών συμφωνιών που έχει υπο¬ 
γράψει η Ελλάδα. Από την έναρξη ισχύος του παρόντος 
νόμου καταργείται κάθε διάταξη, που ρυθμίζει με τρόπο 
διαφορετικό τα ίδια θέματα. 

2. Μέχρι την έκδοση των προβλεπόμενων από το 
νόμο αυτόν προεδρικών διαταγμάτων και κανονιστικών 
αποφάσεων εξακολουθούν να εφαρμόζονται τα ισχύο- 
ντα. 

Άρθρο 40 

Ίδρυση Κέντρου Μελέτης Αρχαίου Δράματος 

1. Ιδρύεται νομικό πρόσωπο ιδιωτικού δικαίου (Ν.Π.Ι.Δ.) 
μη κερδοσκοπικού χαρακτήρα με την επωνυμία "Διεθνές 
Κέντρο Μελέτης Αρχαίου Δράματος". Το Κέντρο έχει 
έδρα τα Ιωάννινα και τελεί υπό την εποπτεία του 
Πανεπιστημίου Ιωαννίνων. 

2. Σκοπός της λειτουργίας του Κέντρου είναι η μελέτη, 
προβολή και αναβίωση του αρχαίου δράματος, η σύνταξη 
σχετικών βιβλιογραφικών οδηγών, η παράσταση έργων 
και η έκδοση έντυπου υλικού για την προβολή του 
αρχαίου δράματος. 

3. Με προεδρικό διάταγμα, που εκδίδεται με πρόταση 
των Υπουργών Οικονομικών, Εθνικής Παιδείας και Θρη¬ 
σκευμάτων και Πολιτισμού, ύστερα από γνώμη της 
Συγκλήτου του Πανεπιστημίου Ιωαννίνων, ρυθμίζονται 
τα θέματα που αφορούν τους ειδικότερους σκοπούς, 
τη διοίκηση, την οργάνωση, τη σύσταση θέσεων, τους 
πόρους, την οικονομική διαχείριση, καθώς επίσης τις 
επί μέρους κατηγορίες και τα ειδικότερα τυπικά προ¬ 
σόντα του προσωπικού του Κέντρου, τη διαδικασία 
πρόσληψής του και τα θέματα υπηρεσιακής και πειθαρ¬ 
χικής κατάστασης αυτού. 

4. Μέσα σ' ένα (1) έτος, αφότου οριστούν τα όργανα 
διοίκησης του Κέντρου, καταρτίζεται ο εσωτερικός κα¬ 
νονισμός λειτουργίας του, ο οποίος εγκρίνεται από τον 
Υπουργό Εθνικής Παιδείας και Θρησκευμάτων και δη¬ 
μοσιεύεται στην Εφημερίδα της Κυβερνήσεως. Με τον 
κανονισμό αυτόν ρυθμίζονται ειδικότερα θέματα διοι¬ 
κητικής λειτουργίας του Κέντρου, καθώς επίσης και 
κάθε άλλη λεπτομέρεια που αφορά την οργάνωση και 
τη λειτουργία αυτού. 

Άρθρο 41 

Ιόνιος Ακαδημία και ρύθμιση 
άλλων ειδικών θεμάτων 

1. Ιδρύεται νομικό πρόσωπο ιδιωτικού δικαίου με την 
επωνυμία "Ιόνιος Ακαδημία" και με έδρα την Κέρκυρα, 
το οποίο τελεί υπό την εποπτεία του Υπουργού Εθνικής 
Παιδείας και Θρησκευμάτων. Σκοπός της Ίονίου Ακα¬ 
δημίας" είναι η επιστημονική έρευνα για την ευρωπαϊκή 
ολοκλήρωση, τις θεσμικές, πολιτικές και οικονομικές 
όψεις της, τις κοινωνικές και περιφερειακές ανισότητες 
στο εσωτερικό της Ευρωπαϊκής Ένωσης και τη δυναμική 
των σχέσεων Ανατολής-Δύσης και Βορρά-Νότου. 

Όργανα διοίκησης της Ίονίου Ακαδημίας είναι το Ε 
ποπτικό Συμβούλιο και το Διοικητικό Συμβούλιο. Τα μέλη 
του Εποπτικού Συμβουλίου, που είναι προσωπικότητες 
με εγνωσμένο κύρος και προσφορά στην ιδέα της 
Ευρωπαϊκής Ένωσης, καθώς και εκπρόσωποι της το¬ 
πικής κοινωνίας διορίζονται με απόφαση του Υπουργού 
Εθνικής Παιδείας και Θρησκευμάτων και τα μέλη του 
Διοικητικού Συμβουλίου διορίζονται με απόφαση του 
Υπουργού Εθνικής Παιδείας και Θρησκευμάτων, ύστερα 
από πρόταση του Εποπτικού Συμβουλίου. Με προεδρικό 
διάταγμα, που εκδίδεται με πρόταση του Υπουργού 
Εθνικής Παιδείας και Θρησκευμάτων: α) εξειδικεύεται 
ο σκοπός της Ιονίου Ακαδημίας, β) καθορίζονται οι 
αρμοδιότητες και ο τρόπος λειτουργίας των οργάνων 
της, γ) ρυθμίζονται τα θέματα συγκρότησης, σύνθεσης 
και διορισμού του Εποπτικού και του Διοικητικού Συμ¬ 
βουλίου και ο αριθμός των μελών τους, δ) ορίζεται η 
διάρκεια της θητείας των μελών του Εποπτικού Συμ¬ 
βουλίου, μέρος των οποίων μπορεί να είναι και ισόβια, 
καθώς και η διάρκεια της θητείας των μελών του 
Διοικητικού Συμβουλίου, ε) ορίζονται οι κατηγορίες και 
η υπηρεσιακή κατάσταση του προσωπικού της Ιονιου 
Ακαδημίας και συνιστώνται οι αναγκαίες θέσεις, στ) 
ορίζονται οι πόροι της και ο έλεγχος της οικονομικής 
διαχείρισής της. Με όμοιο προεδρικό διάταγμα μπορεί 
να συσταθεί Επιστημονικό Συμβούλιο και να ρυθμισθεί 
η συγκρότηση, οι αρμοδιότητες και ο τρόπος λειτουργίας 

2. Με απόφαση του Υπουργού Εθνικής Παιδείας και 
Θρησκευμάτων συνιστάται Επιτροπή Σύνδεσης της Εκ¬ 
παίδευσης με την Απασχόληση και την Οικονομία. Σκο¬ 
πός της Επιτροπής είναι η μελέτη θεμάτων που αφορούν 
την προσέγγιση του εκπαιδευτικού συστήματος με την 
εργασία και την οικονομία, καθώς και η προώθηση της 
συνεργασίας των φορέων και στελεχών της εκπαίδευσης 
με τους κοινωνικούς εταίρους. Ο αριθμός και οι ιδιότητες 
των μελών της Επιτροπής, τα θέματα που αφορούν τη 
σύσταση υπηρεσίας για την επιστημονική, διοικητική και 
τεχνική υποστήριξη της Επιτροπής, τα θέματα απαρτίας 
της Επιτροπής και κάθε άλλη αναγκαία λεπτομέρεια 
ρυθμίζονται με όμοια απόφαση. 

3. Στη Σ.Ε.Λ.Ε.Τ.Ε. συνιστάται μία θέση νομικού συμ¬ 
βούλου, στην οποία προσλαμβάνεται δικηγόρος παρ 
Αρείω Πάγω. 

4. Με απόφαση του Συμβουλίου Τ.Ε.Ι., μετά απο 
πρόταση του Συμβουλίου Σχολής, είναι δυνατή η ορ¬ 
γάνωση διασχολικών ή διατμηματικών προγραμμάτων 
σπουδών που οδηγούν σε χωριστό διεπιστημονικό τίτλο 
σπουδών. Με απόφαση του Συμβουλίου Τ.Ε.Ι. και μετά 
από εισήγηση του Συμβουλίου Σχολής ορίζεται πεντα¬ 
μελής Διοικούσα Επιτροπή από μέλη εκπαιδευτικού 
προσωπικού που συμμετέχουν στο διασχολικό ή δια- 
τμηματικό πρόγραμμα. Πρόεδρος της Διοικούσας ορί¬ 
ζεται από το Συμβούλιο Τ.Ε.Ι. ο Διευθυντής Σχολής ή 
ο Προϊστάμενος του Τμήματος αντίστοιχα, το οποίο 
έχει μεγαλύτερη συμμετοχή στο πρόγραμμα. Η Διοικούσα 
Επιτροπή έχει τις αρμοδιότητες της Γ ενικής Συνέλευσης 
και του Συμβουλίου Τμήματος για όσα θέματα είναι 
αναγκαία για τη λειτουργία διασχολικού ή διατμηματικού 
προγράμματος σπουδών, καθώς και την αρμοδιότητα 
καθορισμού του περιεχομένου των σπουδών. Το δια- 
τμηματικό πρόγραμμα υποβάλλεται στο αρμόδιο τμήμα 
του Ε.ΣΥ.Π., προ της εφαρμογής του, σύμφωνα με τις 
προϋποθέσεις του άρθρου 26 του ν. 1404/1983. Την 
ευθύνη αξιολόγησης και πιστοποίησης του διεπιστημο¬ 


νικού τίτλου σπουδών έχει ο αρμόδιος τομέας του 
Ε.ΣΥ.Π.. 

"Άρθρο 23 

5. Η παράγραφος 6 του άρθρου 12 του ν. 2083/1992 
καταργείται αναδρομικά από 1.1.1993. Το άρθρο 23 του 
ν. 2083/1992 αντικαθίσταται, ως εξής: 

"Στους προπτυχιακούς και μεταπτυχιακούς φοιτητές 
Α.Ε.Ι. και Τ.Ε.Ι. χορηγούνται βραβεία και υποτροφίες , 
από το Ι.Κ.Υ., από το ακαδημαϊκό έτος 1996-1997, με 
τους εξής όρους: 

α) Τα βραβεία, που συνίστανται σε γραπτό δίπλωμα 
και σε χορήγηση επιστημονικών βιβλίων του γνωστικού 
αντικειμένου των σπουδών του φοιτητή, απονέμονται 
στον πρώτο επιτυχόντα κατά τις εισαγωγικές εξετάσεις, 
στον πρώτο επιτυχόντα κατά τις προαγωγικές εξετά¬ 
σεις, εφόσον τις περάτωσε εντός των δύο πρώτων 
εξεταστικών περιόδων, καθώς και σε κάθε αριστούχο 
απόφοιτο που περάτωσε τις πτυχιακές του εξετάσεις 
εντός των δύο πρώτων εξεταστικών περιόδων. 

β) Οι υποτροφίες χορηγούνται στους προπτυχιακούς 
φοιτητές με πρώτο κριτήριο την οικονομική κατάσταση 
του ίδιου του φοιτητή και των γονέων του και δεύτερο 
κριτήριο την επίδοσή του, κατ' απόλυτη σειρά επιτυχίας, 
στις εισαγωγικές ή τις προαγωγικές εξετάσεις κάθε 
έτους σπουδών. Οι προπτυχιακοί φοιτητές ενδιάμεσων 
ετών, για να λάβουν υποτροφία, θα. πρέπει να έχουν 
επιπλέον επιτύχει μέσο όρο βαθμολογίας τουλάχιστον 
6,51 σε κλίμακα βαθμολογίας 0-10 στα μαθήματα του 
ενδεικτικού προγράμματος σπουδών, εντός της πρώτης 
ή τουλάχιστον της πρώτης και της δεύτερης εξεταστικής 
περιόδου. 

γ) Ο αριθμός των υποτροφιών, το ποσό που θα 
χορηγείται για την αγορά των βιβλίων ή για την υπο¬ 
τροφία και οι λοιπές λεπτομέρειες απονομής των βρα¬ 
βείων και υποτροφιών, καθώς και το πρόγραμμα και οι 
κανονιστικές διατάξεις που θα το διέπουν ορίζονται 
από το Διοικητικό Συμβούλιο του Ι.Κ.Υ.. 

δ) Στον πρώτο επιτυχόντα φοιτητή κάθε μεταπτυ¬ 
χιακού προγράμματος, μετά το τέλος κάθε έτους σπου¬ 
δών, το Ι.Κ.Υ. χορηγεί, αν αυτός δεν είναι ήδη υπό¬ 
τροφός του, υποτροφία ποσού 650.000 δραχμών. Το 
ποσό αυτό μπορεί να αναπροσαρμόζεται με απόφαση 
του Διοικητικού Συμβουλίου του Ι.Κ.Υ.. 

ε) Στους προπτυχιακούς φοιτητές μπορούν να πα¬ 
ρέχονται από τα ιδρύματα στα οποία φοιτούν, από το 
ακαδημαϊκό έτος 1996-1997, άτοκα δάνεια και οικονο¬ 
μικές ενισχύσεις για την κάλυψη ειδικών εκπαιδευτικών 
αναγκών τους με κριτήριο την ατομική ή την οικογενειακή 
τους κατάσταση και την επίδοσή τους στις σπουδές. 
Η έκταση, η διαδικασία και οι προϋποθέσεις χορήγησης 
των δανείων και ενισχύσεων αυτών καθορίζονται με 
προεδρικό διάταγμα, που εκδίδεται με πρόταση των 
Υπουργών Οικονομικών και Εθνικής Παιδείας και Θρη¬ 
σκευμάτων. 

στ) Με απόφαση του Υπουργού Εθνικής Παιδείας και 
Θρησκευμάτων ρυθμίζεται κάθε αναγκαία λεπτομέρεια 
σχετικά με την εφαρμογή του παρόντος άρθρου. Η 
διάταξη αυτή εφαρμόζεται από το ακαδημαϊκό έτος 
1996-1997." 

6. Με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών είναι δυνατή η 
επιχορήγηση των αρχείων του άρθρου 4 του ν. 1946/ 
1991. 

7. Με τη διαδικασία του άρθρου 3 παρ. 7 του ν. 
1268/1982 μπορούν να ιδρύονται ειδικά νομικά πρόσωπα 
ιδιωτικού δικαίου για την αξιοποίηση και διαχείριση της 
περιουσίας των Τ.Ε.Ι.. Τα ειδικά νομικά πρόσωπα για 
την αξιοποίηση και διαχείριση της περιουσίας των Α.Ε.Ι. 
και Τ.Ε.Ι. δεν ανήκουν στο δημόσιο τομέα. Με προεδρικό 
διάταγμα, που εκδίδεται με πρόταση του Υπουργού 
Εθνικής Παιδείας και Θρησκευμάτων, ρυθμίζονται τα 
ακόλουθα θέματα των ειδικών νομικών προσώπων για 
την αξιοποίηση και διαχείριση της περιουσίας των Α.Ε.Ι. 
και Τ.Ε.Ι.: α) ορίζεται η νομική μορφή και ονομασία 
αυτών των νομικών προσώπων και δίνεται προθεσμία 
για την τροποποίηση των πράξεων σύστασης των νο¬ 
μικών προσώπων που ήδη λειτουργούν, β) ρυθμίζεται 
η δυνατότητα χορήγησης από τα νομικά αυτά πρόσωπα 
υποτροφιών και βραβείων, καθώς και αποδοχής δωρεών 
και κληροδοτημάτων, γ) ρυθμίζεται η δυνατότητα προ¬ 
σφοράς από αυτά τα νομικά πρόσωπα εκπαιδευτικών, 
κοινωνικών και ερευνητικών υπηρεσιών και διοργάνωσης 
προγραμμάτων επαγγελματικής κατάρτισης και δ) ορί¬ 
ζονται οι προϋποθέσεις ίδρυσης από αυτά τα νομικά 
πρόσωπα ινστιτούτων και κέντρων επαγγελματικής κα¬ 
τάρτισης, προγραμμάτων εκμάθησης της ελληνικής 
γλώσσας ή άλλων μορφών εκπαιδευτικών μονάδων, 
καθώς και η αξιολόγηση και πιστοποίηση των παρεχό¬ 
μενων τίτλων σπουδών. 

8. α. Τα μέλη Δ.Ε.Π. που διδάσκουν με αμοιβή μαθήματα 
της δράσης ύαβη Μοηπβί υποχρεούνται μετά από τη 
λήξη της τριετούς κοινοτικής συγχρηματοδότησης να 
διδάσκουν τα μαθήματα αυτά, χωρίς αμοιβή, για μία 
επιπλέον τετραετία. 

β. Η υποχρέωση αυτή ισχύει και για τα μέλη Δ.Ε.Π. 
που έχουν κάνει έναρξη της συγχρηματοδοτούμενης 
τριετίας ή την έχουν περατώσει. 

Άρθρο 42 

Διοικητικό προσωπικό των σχολείων μειονοτικής 
εκπαίδευσης και άλλες διατάξεις 

1. Για τη γραμματειακή υποστήριξη των σχολείων 
μειονοτικής εκπαίδευσης της Θράκης συνιστάται κλάδος 
γραμματέων που αποτελείται από σαράντα θέσεις υ¬ 
παλλήλων ΠΕ κατηγορίας. 

2. Ως ειδικό τυπικό προσόν διορισμού στον κλάδο 
της προηγούμενης παραγράφου ορίζεται το πτυχίο της 
Ειδικής Παιδαγωγικής Ακαδημίας Θεσσαλονίκης. 

3. Μ πλήρωση των θέσεων αυτού του άρθρου γίνεται 
κατά τις κείμενες διατάξεις. 

4. Η κατανομή και η ανακατανομή των θέσεων των 
γραμματέων κατά σχολεία γίνεται με απόφαση του 
Υπουργού Εθνικής Παιδείας και Θρησκευμάτων, ύστερα 
από εισήγηση του Υ πηρεσιακού Συμβουλίου Μειον.οτικής 
Εκπαίδευσης της παραγράφου 12 του άρθρου 1 του ν. 
2341/1995 (ΦΕΚ 208 Α ). 

5. Το Υπηρεσιακό Συμβούλιο Μειονοτικής Εκπαίδευ¬ 
σης ασκεί αρμοδιότητες υπηρεσιακού και πειθαρχικού 
συμβουλίου για το διοικητικό προσωπικό του παρόντος 
άρθρου. Όταν το συμβούλιο αυτό εξετάζει θέματα του 
διοικητικού προσωπικού, μετέχουν σ' αυτό, αντί των 
αιρετών μελών των εκπαιδευτικών, αιρετοί εκπρόσωποι 
του διοικητικού προσωπικού, οι οποίοι επιλέγονται κατά 
τις κείμενες διατάξεις. Μέχρι την επιλογή των αιρετών 
εκπροσώπων το συμβούλιο συνεδριάζει νόμιμα χωρίς 
τη συμμετοχή τους. 

6. Οι καθηγητές των κλάδων 22, 23, 24, 25, 26 και 


26Α, του π.δτος 620/1978 (ΦΕΚ 133 Α'), που υπηρετούν 
κατά τη δημοσίευση του παρόντος στη Σ.Ε.Λ.Ε.Τ.Ε., 
λαμβάνουν τις μηνιαίες αποδοχές, τις αποζημιώσεις, 
τις χορηγίες, καθώς και κάθε μορφής και ονομασίας 
επιδόματα που καταβάλλονται στα μέλη των διαφόρων 
βαθμιδών Ε.Π. ή του Ε.Ε.Π. των Τ.Ε.Ι. κατά την εξής 
αντιστοιχία: 

α) Της βαθμίδας του καθηγητή ή του επίκουρου 
καθηγητή Τ.Ε.Ι.: Οι καθηγητές των κλάδων 22 και 23 
με ανάλογη εφαρμογή της διάταξης της περίπτωσης 
Α' του άρθρου 38 παρ. 2 του ν. 1404/1983 (ΦΕΚ 173 
Α'). 

β) Της βαθμίδας του καθηγητή ή του επίκουρου 
καθηγητή ή καθηγητή εφαρμογών Τ.Ε.Ι.: Οι καθηγητές 
των κλάδων 24 και 25 με ανάλογη εφαρμογή της 
διάταξης της περίπτωσης Β' του άρθρου 38 παρ. 2 του 
ν. 1404/1983, όπως τροποποιήθηκε με το άρθρο 71 
παρ. 9 του ν. 1566/1985. 

γ) Του Ε.Ε.Π. Τ.Ε.Ι.: Οι καθηγητές των κλάδων 26 
και 26Α με ανάλογη εφαρμογή της διατάξης της πε¬ 
ρίπτωσης Γ' του άρθρου 38 παρ. 2 του ν. 1404/1983. 

Για την εφαρμογή των παραπάνω διατάξεων, ως 
εκπαιδευτική προϋπηρεσία θεωρείται εκείνη που ορίζεται 
στο στοιχείο α' του άρθρου 1 παρ. 7 του ν. 1517/1985 
(ΦΕΚ 25 Α'), για δε τη μισθολογική και μόνο εξέλιξη 
των ανωτέρω καθηγητών, εφαρμόζονται αναλόγως οι 
διατάξεις της παρ. 3 στοιχ. β' του άρθρου 38 του ν. 
1404/1983. 

7. Για την εφαμρογή της προηγούμενης παραγράφου 
εκδίδονται οι σχετικές διαπιστωτικές πράξεις από το 
Δ.Σ. της Σ.Ε.Λ.Ε..Τ.Ε . 

8. Πλην των αναφερόμενων στην παράγραφο 6 εκ¬ 
παιδευτικών, οι διοριζόμενοι στο μέλλον σε θέσεις 
καθηγητών της Σ-ΕΑΕ.Τ.Ε. των παραπάνω κλάδων 
λαμβάνουν τις προαναφερόμενες στην παράγραφο 6 
του παρόντος άρθρου απολαβές τις οποίες λαμβάνουν 
οι καθηγητές, οι επίκουροι καθηγητές, οι καθηγητές 
εφαρμογών, ως και το Ειδικό Εκπαιδευτικό Προσωπικό 
των Τ.Ε.Ι., αντίστοιχα, εφόσον διαθέτουν τα κατά νόμο 
απαιτούμενα προσόντα για την αντίστοιχη βαθμίδα εκ¬ 
παιδευτικού προσωπικού των Τ.Ε.Ι., με τη σύμφωνη 
γνώμη του Δ.Σ. της Σ.Ε.Λ.Ε.Τ.Ε.. 

9. Η προβλεπόμενη στο άρθρο 2 παρ. 8 του ν. 
2188/1994 αύξηση δεν καταβάλλεται στο παραπάνω 
προσωπικό. 

10. Εκπαιδευτικοί δευτεροβάθμιας εκπαίδευσης των 
κλάδων ΔΕΙ, ΤΕ1, ΠΕ17 και ΠΕ18 του άρθρου 14 του 
ν. 1566/1985 (ΦΕΚ 167 Α'), που υπηρετούν κατά την 
έναρξη ισχύος του παρόντος νόμου σε δημόσια σχολεία 
της δευτεροβάθμιας εκπαίδευσης και έχουν τα προσόντα 
διορισμού σε θέσεις άλλου κλάδου, μετατάσσονται σε 
προσωρινές προσωποπαγείς θέσεις του κλάδου αυτού, 
οι οποίες συνιστώνται με την πράξη μετάταξης. 

11. Η μετάταξη γίνεται με απόφαση του Υπουργού 
Εθνικής Παιδείας και Θρησκευμάτων, ύστερα από πρό¬ 
ταση του Κεντρικού Υπηρεσιακού Συμβουλίου Δευτε¬ 
ροβάθμιας Εκπαίδευσης και αίτηση των ενδιαφερομένων 
που υποβάλλεται εντός έτους από την έναρξη ισχύος 
του παρόντος νόμου. 

12. Οι μετατασσόμενοι στις προσωρινές προσωπο¬ 
παγείς θέσεις άλλου κλάδου μπορούν να εντάσσονται 
σε κενούμενες θέσεις της ίδιας ειδικότητας του κλάδου 
αυτού κατά τη διαδικασία της προηγούμενης παραγρά¬ 
φου. Από την ένταξή τους σε τακτικές θέσεις καταρ- 
γούνται ισάριθμες προσωρινές προσωποπαγείς θέσεις. 

13. Για όσο χρονικό διάστημα εξακολουθούν να υ- 
φίστανται προσωρινές προσωποπαγείς θέσεις στον κλά¬ 
δο μετάταξης δεν πληρούνται με διορισμό ισάριθμες 
τακτικές θέσεις της ίδιας ειδικότητας του κλάδου από 
τον οποίο έγινε η μετάταξη. 

14. Οι μετατασσόμενοι κατά τη διαδικασία του πα¬ 
ρόντος άρθρου επανακατατάσσονται σύμφωνα με τις 
διατάξεις του ν. 1505/1984 (ΦΕΚ 194 Α') σε μισθολογικό 
κλιμάκιο που αντιστοιχεί με τα έτη υπηρεσίας και προϋ¬ 
πηρεσίας με αφετηρία το εισαγωγικό κλιμάκιο του νέου 
κλάδου, στον οποίο γίνεται η μετάταξη. 

15. Οι υπηρετούντες σε προσωρινές προσωποπαγείς 
θέσεις του παρόντος άρθρου εξακολουθούν να προ¬ 
σφέρουν το διδακτικό έργο που προβλέπεται για τους 
εκπαιδευτικούς του κλάδου από τον οποίο έγινε η 
μετάταξη και με το εβδομαδιαίο ωράριο που ισχύει για 
τον κλάδο αυτόν. 

16. Η προθεσμία του άρθρου 61 παρ. 6 του ν. 
1566/1985 για την υποβολή αιτήσεων μετάταξης εκ¬ 
παιδευτικών από και προς τη Σιβιτανίδειο Δημόσια Σχολή 
Τεχνών και Επαγγελμάτων παρατείνεται μέχρι τη συ¬ 
μπλήρωση εξαμήνου από της ισχύος του παρόντος 
νόμου. 

17 Εκπαιδευτικοί που έχουν πτυχία Α Ε Ι. του εξω¬ 
τερικού, ισότιμα και αντίστοιχα με πτυχία της ημεδαπής, 
μπορεί να εγγράφονται στους πίνακες διοριστέων εκ¬ 
παιδευτικών και μετά τη συμπλήρωση του 40ού έτους 
της ηλικίας τους και μέχρι τη συμπλήρωση του 45ου 
έτους, εφόσον παρέμειναν στο εξωτερικό επί δέκα (10) 
έτη τουλάχιστον και να έχουν πενταετή τουλάχιστον 
εργασιακή απασχόληση στο εξωτερικό. Για το διορισμό 
τους εφαρμόζονται οι διατάξεις του άρθρου 15 Κεφάλαιο 
Α' παρ. 5 του ν. 1566/1985. 

Άρθρο 43 

Αναγνώριση τίτλων σπουδών 
Πανεπιστημίου Κύπρου και άλλα 
θέματα τριτοβάθμιας εκπαίδευσης 

Ι α) Το Πανεπιστήμιο της Κύπρου αναγνωρίζεται ως 
ανώτατο αυτοδιοικούμενο εκπαιδευτικό ίδρυμα, ομοτα- 
γές με τα ανώτατα εκπαιδευτικά ιδρύματα της ημεδαπής 
και τα τμήματα αυτού ως ισότιμα με τα τμήματα των 
ελληνικών Α.Ε.Ι.. 

β) Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, 
ύστερα από γνώμη της αρμόδιας μονάδας του Εθνικού 
Συμβουλίου Παιδείας (Ε.ΣΥ.Π.) ή, μέχρι τη συγκρότηση 
και λειτουργία της, του Δ.Σ. του ΔΙ.Κ.Α.Τ.Σ.Α., καθορί¬ 
ζονται οι όροι, οι προϋποθέσεις, η διαδικασία και κάθε 
άλλη λεπτομέρεια για την αντιστοιχία και την καθ' όλα 
εξομοίωση των τίτλων σπουδών που χορηγούνται από 
τα τμήματα του Πανεπιστημίου Κύπρου με τα πτυχία 
που χορηγούνται από τμήματα των ελληνικών Α.Ε.Ι.. 

2. Οι προϋποθέσεις και η διαδικασία εξομοίωσης των 
πτυχιούχων της Χαροκοπείου Ανωτάτης Σχολής Οικια¬ 
κής Οικονομίας προς τους πτυχιούχους των Τμημάτων 
του Χαροκοπείου Ανωτάτου Εκπαιδευτικού Ιδρύματος 
Οικιακής Οικονομίας καθορίζονται με προεδρικά δια¬ 
τάγματα, που εκδίδονται με πρόταση του Υπουργού 
Εθνικής Παιδείας και Θρησκευμάτων, ύστερα από γνώμη 
της Συγκλήτου του Ιδρύματος αυτού. 

3. α) Το Παράρτημα του Τμήματος Επιστήμης Φυσικής 
Αγωγής και Αθλητισμού του Αριστοτελείου Πανεπιστη¬ 
μίου Θεσσαλονίκης, που λειτουργεί στην πόλη των 


Σερρών, καθίσταται από το ακαδημαϊκό έτος 1996-1997 
ανεξάρτητο Τμήμα (Τμήμα Επιστήμης Φυσικής Αγωγής 
και Αθλητισμού) του Αριστοτελείου Πανεπιστημίου Θεσ¬ 
σαλονίκης με έδρα τις Σέρρες. 

β) Οι προϋποθέσεις για την αυτοδύναμη λειτουργία 
του Τμήματος και η διαδικασία πλήρωσης των θέσεων 
Δ.Ε.Π., Ε.Ε.Π. και Ε.Δ.Τ.Π. μέχρι την αυτοδύναμη λει¬ 
τουργία του, καθορίζονται με απόφαση του Υπουργού 
Εθνικής Παιδείας και Θρησκευμάτων, η οποία εκδίδεται 
ύστερα από γνώμη της Συγκλήτου του Αριστοτελείου 
Πανεπιστημίου Θεσσαλονίκης. Με την ίδια διαδικασία 
ρυθμίζεται και κάθε άλλη αναγκαία λεπτομέρεια που 
τυχόν ανακύπτει από την εφαρμογή της παρούσας 
παραγράφου. 

4.α) Οι πίνακες μετεγγραφών από Α.Ε.Ι. του εξωτε¬ 
ρικού στα τμήματα Α.Ε.Ι. του εσωτερικού για το Ε' 
εξάμηνο σπουδών, που εκδόθηκαν από την ΚΕΕΜΕ το 
Μάρτιο και το Σεπτέμβριο του 1995 για την κάλυψη 
του ποσοστού 7% και 3%, αντίστοιχα, τροποποιούνται 
και εκδίδονται νέοι πίνακες ως ακολούθως: 

ι) Οι φοιτητές που είχαν μετεγγραφεί με το ποσοστό 
7% το Μάρτιο του 1995 σε τμήμα της πρώτης προτί¬ 
μησής τους παραμένουν στο τμήμα που μετεγγράφησαν, 
ενώ οι φοιτητές που είχαν μετεγγραφεί με το ίδιο 
ποσοστό σε τμήμα της δεύτερης ή επόμενης προτίμησής 
τους μπορούν, αν επιθυμούν, να παραμείνουν στο τμήμα 
που μετεγγράφησαν ή να ζητήσουν τη μετεγγραφή τους 
σε τμήμα προηγούμενης προτίμησης. 

Στη δεύτερη περίπτωση πρέπει να υποβάλουν υπεύ¬ 
θυνη δήλωση στην ΚΕΕΜΕ εντός αποκλειστικής προ¬ 
θεσμίας είκοσι (20) ημερών από τη δημοσίευσή του 
νόμου αυτού. 

ιι) Η ΚΕΕΜΕ εντός τριάντα (30) ημερών από τη 
δημοσίευση του νόμου αυτού εκδίδει νέους πίνακες 
μετεγγραφών στους οποίους περιλαμβάνονται όλοι οι 
μετεγγραφέντες με το ποσοστό 3% και όσοι από τους 
μετεγγραφέντες με το ποσοστό 7% ζητήσουν μετεγ¬ 
γραφή σε τμήμα προηγούμενης προτίμησης. Οι πίνακες 
αυτοί εκδίδονται για την κάλυψη ποσοστού θέσεων 10% 
επί του αριθμού εισακτέων για κάθε τμήμα με βάση τη 
συνολική βαθμολογία που συγκέντρωσαν οι υποψήφιοι 
στις εξετάσεις το Δεκέμβριο του 1994 και τη σειρά 
προτίμησής τους κατά την υποβολή της αίτησης με¬ 
τεγγραφής το Νοέμβριο του 1994. 

Οι θέσεις των φοιτητών του εδαφίου α' που δεν 
επιθυμούν μετεγγραφή σε τμήματα προηγούμενης προ¬ 
τίμησής τους λογίζονται ως υπεράριθμες και δεν λαμ- 
βάνονται υπόψη από την ΚΕΕΜΕ κατά τον υπολογισμό 
των θέσεων με το ποσοστό 10%. 

β) Οι υποψήφιοι που μετεγγράφονται σε άλλο Α.Ε.Ι. 
με την παραπάνω ρύθμιση απαλλάσσονται από την 
εξέταση σε μαθήματα ή ασκήσεις που εξετάστηκαν με 
επιτυχία στο τμήμα που αρχικά είχαν μετεγγραφεί, με 
απόφαση του διοικητικού συμβουλίου του τμήματος υ¬ 
ποδοχής. Με την ίδια απόφαση οι μετεγγραφόμενοι 
υποχρεούνται να εξετασθούν σε μαθήματα ή ασκήσεις, 
τα οποία σύμφωνα με το πρόγραμμα σπουδών του 
τμήματος υποδοχής κρίνεται ότι δεν διδάχθηκαν επαρ- 
κώς στο τμήμα που είχαν ήδη μετεγγραφεί. 

γ) Το άρθρο 19 του ν. 2327/1995 (ΦΕΚ 156 Α') ισχύει 
και για τους φοιτητές που έλαβαν μέρος στις εξετάσεις 
μετεγγραφών για το 5ο εξάμηνο κατά το ακαδημαϊκό 
έτος 1993-1994. Για το ανωτέρω ακαδημαϊκό έτος 
γίνεται συμπληρωματική έκδοση αποτελεσμάτων για πο¬ 
σοστό θέσεων 3% επί του προβλεπόμενου αριθμού 

εισακτέων κατά τμήμα υποδοχής. Ο αριθμός μετεγγρα- 
πτέων που προκύπτει μετεγγράφεται στα αντίστοιχα 
τμήματα των Α.Ε.Ι.. Οι πίνακες μετεγγραφέντων του 
ίδιου ακαδημαϊκού έτους που ήδη έχουν εκδοθεί δεν 
θίγονται. 

5. Στο τέλος της παραγράφου 5 του άρθρου 1 του 
ν. 1351/1983 (ΦΕΚ 6 Α') προστίθεται περίοδος: 

"Με την ίδια απόφαση μπορεί να ορίζεται χωριστός 
αριθμός εισακτέων κατά δέσμη για τα τμήματα Α.Ε.Ι.- 
Τ.Ε.Ι. που εντάσσονται σε περισσότερες από μία δέσμες 
στο σύστημα των γενικών εξετάσεων. Τα τμήματα εκείνα 
που μέχρι σήμερα είναι ενταγμένα σε περισσότερες 
από μία δέσμες στο σύστημα των γενικών εξετάσεων 
και έχουν ζητήσει από το Υπουργείο Εθνικής Παιδείας 
και Θρησκευμάτων την ένταξή τους μόνο σε μία συ¬ 
γκεκριμένη δέσμη, από το ακαδημαϊκό έτος 1998-1999 
εντάσσονται στη δέσμη που έχουν ζητήσει." 

6. Οι σπουδαστές του Τμήματος Λογοθεραπείας του 
Τεχνολογικού Εκπαιδευτικού Ιδρύματος Πάτρας που 
διαγράφονται με απόφαση του τμήματος, μετά την 
εισαγωγή τους στο τμήμα αυτό, επειδή διαπιστώθηκε, 
ύστερα από σχετικές εξετάσεις στις οποίες παραπέ- 
μπονται με ευθύνη του τμήματος, ότι παρουσιάζουν 
κώφωση ή βαρηκοΐα ή δυσαρθρία ή τραύλισμα ή εγκε- 
φαλοπάθεια που επηρεάζει τη λειτουργία λόγου-άρ- 
θρωσης ή παθολογική φωνή, εισάγονται, καθ' υπέρβαση 
του αριθμού εισακτέων, στο πρώτο έτος σπουδών σχο¬ 
λής ή τμήματος Ανώτατου ή Τεχνολογικού Εκπαιδευ¬ 
τικού Ιδρύματος ή της ΑΣΕΤΕΜ/ΣΕΛΕΤΕ ή Ανώτερης 
Σχολής Τουριστικών Επαγγελμάτων επόμενης προτί¬ 
μησής τους στο μηχανογραφικό δελτίο, για την οποία 
είχαν συγκεντρώσει τη συνολική βαθμολογία τουλάχι¬ 
στον του τελευταίου εισαγόμενου. 

Η εισαγωγή των σπουδαστών αυτών σε σχολή ή 
τμήμα επόμενης προτίμησής τους γίνεται με απόφαση 
του Υπουργού Εθνικής Παιδείας και Θρησκευμάτων, 
ύστερα από αίτηση του ενδιαφερόμενου, που υποβάλ¬ 
λεται μέσα σε προθεσμία δύο (2) μηνών από την έκδοση 
της απόφασης διαγραφής τους από το Τμήμα Λογο- 
θεραπείας και συνοδεύεται από αντίγραφο της απόφα¬ 
σης διαγραφής. 

7. Το άρθρο 8 του ν. 4149/1961 "Περί Καταστατικού 
Νόμου της εν Κρήτη Ορθοδόξου Εκκλησίας και άλλων 
τινών διατάξεων" (ΦΕΚ 41 Α') καταργείται και η διάταξη 
του άρθρου 21 παρ. 5 εδάφιο πρώτο του αυτού νόμου 
αντικαθίσταται ως εξής: "Τα ψηφοδέλτια μονογράφονται 
υπό του Προέδρου". 

8. α) Στους φοιτητές ελληνικής υπηκοότητας που είναι 
εγγεγραμμένοι σε μεταπτυχιακά Τμήματα Ελληνικών 
Ανωτάτων Εκπαιδευτικών Ιδρυμάτων για απόκτηση με¬ 
ταπτυχιακού τίτλου σπουδών με ειδίκευση (ΜαείθΓε) ή 
διδακτορικού διπλώματος δύναται να χορηγούνται δά¬ 
νεια από πιστωτικούς οργανισμούς και ιδρύματα με την 
εγγύηση του Ελληνικού Δημοσίου. 

β) Δύναται επίσης να χορηγούνται δάνεια στα πρό¬ 
σωπα της προηγούμενης περίπτωσης α' από πιστωτικά 
ιδρύματα και πιστωτικούς οργανισμούς με επιδότηση 
του επιτοκίου από το Δημόσιο. 

γ) Με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών ρυθμίζεται κάθε 
θέμα σχετικά με τις προϋποθέσεις και τη διαδικασία 
χορήγησης του δανείου. 

9. Οι διατάξεις του άρθρου 3 παρ. 2 του ν. 2174/1994 
(ΦΕΚ 210 Α') εφαρμόζονται αναλόγως για το ακαδημαϊκό 
έτος 1995-1996. · 


10. Στο άρθρο 6 παρ. 1 του ν. 1404/1983 προστίθεται 
εδάφιο ια) ως εξής;" 

Ία) Γραμματείες Τμημάτων". 

11. Με προεδρικά διατάγματα, που εκδίδονται με 
πρόταση των Υπουργών Εσωτερικών, Δημόσιας Διοί¬ 
κησης και Αποκέντρωσης και Εθνικής Παιδείας και 
Θρησκευμάτων, μετά από σύμφωνη γνώμη του Διοικη¬ 
τικού Συμβουλίου του Εθνικού Ιδρύματος Νεότητας 
(Ε.Ι.Ν.) και κατά περίπτωση των οργανισμών Ν.Α. ή των 
τριτοβάθμιων εκπαιδευτικών ιδρυμάτων, μεταφέρονται 
αρμοδιότητες του Ε.Ι.Ν., που αφορούν στην οργάνωση 
και λειτουργία των μαθητικών εστιών στη νομαρχιακή 
αυτοδιοίκηση, καθώς και των φοιτηπκών ή σπουδαστικών 
εστιών, στα εκπαιδευπκά ιδρύματα τριτοβάθμιας εκπαί¬ 
δευσης οι φοιτητές των οποίων εξυπηρετούνται από 
τη συγκεκριμένη εστία. Σε περίπτωση που η εστία 
εξυπηρετεί φοιτητές περισσότερων του ενός εκπαιδευ¬ 
τικών ιδρυμάτων, η μεταφορά της αρμοδιότητας γίνεται 
μετά από κοινή πρόταση των εκπαιδευτικών ιδρυμάτων. 
Με όμοιο, κατά περίπτωση, προεδρικό διάταγμα, μπορεί 
να περιέρχεται στη νομαρχιακή αυτοδιοίκηση ή στο 
εκπαιδευτικό ίδρυμα, αντίστοιχα, η κυριότητα του εξο¬ 
πλισμού της εστίας, καθώς και να μεταφέρεται χωρίς 
να θίγεται η υπηρεσιακή και μισθολογική του κατάσταση, 
το προσωπικό του Ε.Ι.Ν., το οποίο καταλαμβάνει κενές 
οργανικές θέσεις της Ν.Α. ή των αντίστοιχων εκπαι¬ 
δευτικών ιδρυμάτων της τριτοβάθμιας εκπαίδευσης α¬ 
ντίστοιχης ειδικότητας ή προσωποπαγείς θέσεις που 
συστήνονται με το αυτό προεδρικό διάταγμα καταρ- 
γούμενων ισάριθμων θέσεων του Ε.Ι.Ν.. 

Άρθρο 44 

Ρυθμίσεις για τη Γ ενική Γ ραμματεία 
Απόδημου Ελληνισμού 

1. Οι εγγεγραμμένες στον ετήσιο προϋπολογισμό της 
Γ ενικής Γ ραμματείας Απόδημου Ελληνισμού πιστώσεις 
διατίθενται για τους σκοπούς και τα προγράμματά της, 
μεταξύ των οποίων περιλαμβάνονται και επιχορηγήσεις 
ή χρηματοδοτήσεις σε Ν.Π.Δ.Δ. (όπως π.χ. Ο.Τ.Α., 
Νομαρχιακές Αυτοδιοικήσεις, Πανεπιστήμια), σε Ν.Π.Ι.Δ. 
(όπως π.χ. Δημοτικές και Κοινοτικές Επιχειρήσεις, Ε¬ 
ρευνητικά Κέντρα, Ε.Ι.Ν., Ευρωπαϊκό Πολιτιστικό Κέντρο 
Δελφών, Ίδρυμα Μελετών Χερσονήσου του Αίμου, Κέ¬ 
ντρο Ελληνικής Γλώσσας, ιδρύματα, σύλλογοι, σωματεία, 
επαγγελματικά επιμελητήρια), καθώς και σε επιχορη¬ 
γούμενα από το Κράτος κοινωφελή ιδρύματα που υ¬ 
λοποιούν ή συμμετέχουν στην εκτέλεση προγραμμάτων 
της Γ ενικής Γ ραμματείας Απόδημου Ελληνισμού, καθώς 
και προγραμμάτων που συγχρηματοδοτούνται από την 
Ευρωπαϊκή Ένωση ή άλλους διεθνείς οργανισμούς. 

Το ύψος των επιχορηγήσεων ή χρηματοδοτήσεων 
αυτών στους ανωτέρω φορείς καθορίζεται με την α¬ 
πόφαση επιχορήγησης ή χρηματοδότησης που εκδίδεται 
για το σκοπό αυτόν, κάθε φορά από τον εκάστοτε 
αρμόδιο υπουργό ή τα υπό τούτου εξουσιοδοτημένα 
όργανα, καταργούμενης κάθε αντίθετης σχετικής διά¬ 
ταξης. 

Μετά την ολοκλήρωση του σκοπού για τον οποίο 
δόθηκε η επιχορήγηση ή χρηματοδότηση και μέσα σε 
τρεις (3) μήνες από την ολοκλήρωση του σκοπού της, 
ο επιχορηγούμενος ή χρηματοδοτούμενος φορέας υ¬ 
ποβάλλει υποχρεωτικά στη Διεύθυνση Διοικητικού - 
Οικονομικού της Γενικής Γραμματείας Απόδημου Ελ¬ 
ληνισμού απολογισμό με νομότυπα παραστατικά στοι- 

χεία, όπως αυτά προσδιορίζονται από τον Κώδικα Βι¬ 
βλίων και Στοιχείων. 

2. Οι δαπάνες σχετικά με τη σύγκληση και λειτουργία 
του Συμβουλίου Απόδημου Ελληνισμού (Σ.Α.Ε.) και του 
εννεαμελούς προεδρείου του βαρύνουν τον προϋπο¬ 
λογισμό της Γενικής Γραμματείας Απόδημου Ελληνισμού 
(Γ.Γ.Α.Ε.). 

Η Γ.Γ.Α.Ε. ύστερα από πρόταση του Προέδρου του 
Σ.Α.Ε. εγκρίνει τον προτεινόμενο προϋπολογισμό λει¬ 
τουργίας του και προβαίνει στην επιχορήγηση του Σ.Α.Ε. 
με απευθείας εκταμιεύσεις στο προεδρείο επ' ονόματι 
του προέδρου και του ταμία. 

Το Προεδρείο του Σ.Α.Ε. υποβάλλει, μετά το πέρας 
του έτους χρήσης, στη Διεύθυνση Διοικητικού - Οικο¬ 
νομικού της Γ.Γ.Α.Ε. απολογισμό συνοδέυόμενο από 
τα νομότυπα παραστατικά στοιχεία κατ' αναλογία προς 
τον ισχύοντα Κώδικα Βιβλίων και Στοιχείων. 

Άρθρο 45 

Η διάταξη του άρθρου 17 του ν. 2327/1995 αντικα¬ 
θίσταται ως ακολούθως: 

*1. Μέλη Δ.Ε.Π. των Α.Ε.Ι. αποχωρούν αυτοδικαίως 
από τη θέση τους, μόλις λήξει το ακαδημαϊκό έτος, 
μέσα στο οποίο, συμπληρώνουν το εξηκοστό έβδομο 
(67ο) έτος της ηλικίας τους. 

Μέλη Δ.Ε.Π. των Α.Ε.Ι., που συμπλήρωσαν ή θα 
συπληρώσουν το εξηκοστό έβδομο (67ο) έτος της 
ηλικίας τους, κατά τα ακαδημαϊκά έτη 1994-1995 και 
1995-1996, αποχωρούν αυτοδικαίως από τη θέση τους 
την 31η Αυγούστου 1996. 

2. Η συμπλήρωση του ορίου ηλικίας των μελών Δ.Ε.Π. 
των Α.Ε.Ι. διακριβώνεται αποκλειστικά, βάσει των ακό¬ 
λουθων στοιχείων που τελούν προς άλληλα σε ιεραρχική 
τάξη, ώστε η ύπαρξη του προηγουμένου να αποκλείει 
την εφαρμογή του επομένου: 

α. Από ληξιαρχική πράξη γεννήσεως, εφόσον αυτή 
έχει συνταχθεί εντός ενενήντα (90) ημερών, από την 
εις αυτήν αναφερόμενη ημερομηνία γεννήσεως. 

β. Από την πράξη εγγραφής, στα μητρώα δήμων και 
κοινοτήτων, εφόσον η πράξη αυτή εγγραφής έχει συ¬ 
νταχθεί μέσα σε προθεσμία ενενήντα (90) ημερών, από 
την εις αυτήν αναφερόμενη ημερομηνία γεννήσεως. , 
γ. Από το απολυτήριο γυμνασίου ή λυκείου, εφόσον 
σε αυτό αναγράφεται η ημερομηνία γεννήσεως. 

δ. Από το μητρώο εγγραφής, ως φοιτητή, σε Α.Ε.Ι., 
εφόσον σε αυτό αναγράφεται η ημερομηνία γεννήσεως. 

ε. Από το στρατολογικό μητρώο, εφόσον σε αυτό 
αναγράφεται η ημερομηνία γεννήσεως. 
στ. Από το δελτίο ταυτότητας ή το διαβατήριο, 
ζ. Από οποιαδήποτε υπεύθυνη δήλωση του μέλους 
Δ.Ε.Π., συμπεριλαμβανομένου υπομνήματος ή βιογρα- 
φικού σημειώματος που το μέλος Δ.Ε.Π. έχει καταθέσει 
για εκλογή ή εξέλιξη, από όπου προκύπτει η χρονολογία 
γέννησης του μέλους Δ.Ε.Π.. 

η. Από βεβαιώσεις κάθε μορφής που κατά καιρούς 
έχουν χρησιμοποιηθεί από το μέλος Δ.Ε.Π.. 

Δικαστικές αποφάσεις αναγνωρίζουσες διαφορετική 
ημερομηνία γεννήσεως ή διαφοροποιούσες την αναφε- 
ρομένη σε οποιαδήποτε από τα ανωτέρω έγγραφα, 
ιεραρχικά με τη σειρά που αναφέρονται, δεν λαμβάνονται 
υπόψη. 

3. Η διαπιστωτική πράξη συμπλήρωσης του ορίου 
ηλικίας εκδίδεται από τον Πρύτανη του οικείου Α.Ε.Ι, 
με αποκλειστική του ευθύνη, εντός του πρώτου τριμήνου 


του ακαδημαϊκού έτους που προηγείται του έτους συ¬ 
μπλήρωσης του ορίου αυτού, επιδίδεται στους ενδια¬ 
φερομένους και γνωστοποιείται στο τμήμα του αποχω- 
ρούντος μέλους Δ.Ε.Π. και στη Σύγκλητο του Ιδρύματος. 

4. Η παραβίαση της διάταξης της παραγράφου 2 
συνιστά, πέραν των ποινικών συνεπειών της και πει¬ 
θαρχικό παράπτωμα, που συνεπάγεται έκπτωση από το 
Πρυτανικό αξιώμα. 

5. Μέλη Δ.Ε.Π. των Α.Ε.Ι., που αποχωρούν λόγω 
συμπληρώσεως του ορίου ηλικίας διατηρούν την ιδιότητα 
του μέλους τριμελούς συμβουλευτικής επιτροπής υπο¬ 
ψήφιων διδακτόρων και την ιδιότητα του επιβλέποντος 
καθηγητή, τις οποίες έχουν πριν την αποχώρησή τους. 
Διατηρούν επίσης τις θέσεις σε διοικητικά συμβούλια 
Ν.Π.Δ.Δ., στις οποίες είχαν διορισθεί ως μέλη Δ.Ε.Π. 
πριν την αποχώρησή τους, συνεχίζουν να συμμετέχουν 
σε όσα ερευνητικά προγράμματα συμμετείχαν πριν από 
αυτή και μπορούν να ορίζονται ως μέλη εισηγητικών 
επιτροπών για την κρίση μελών Δ.Ε.Π.". 

Άρθρο 46 

Ρύθμιση θεμάτων πρωτοβάθμιας και 
δευτεροβάθμιας εκπαίδευσης 

1. Στους συμβούλους, παρέδρους μόνιμους ή με 
θητεία, ειδικούς παρέδρους και εισηγητές του Παιδα¬ 
γωγικού Ινστιτούτου, στους σχολικούς συμβούλους πρω¬ 
τοβάθμιας και δευτεροβάθμιας εκπαίδευσης και τους 
εκπαιδευτικούς της τέως Χαροκοπείου Ανωτάτης Σχο¬ 
λής Οικιακής Οικονομίας του άρθρου 27 παρ. 3 του ν. 
2009/1992 (ΦΕΚ 18 Α ) καταβάλλεται από 1.1.1997 το 
ειδικό μηνιαίο επίδομα που προβλέπεται από τις δια¬ 
τάξεις του άρθρου 41 παρ. 8 του ν. 2065/1992 (ΦΕΚ 
113 Α ). 

2. Οι διατάξεις του άρθρου 6 παράγραφος 14 του 
ν. 1674/1986 (ΦΕΚ 203 Α') εφαρμόζονται και για τα 
σχολεία της "Γενικής Αρμενικής Ένωσης Αγαθοεργίας". 

3. Στην παράγραφο 3 του άρθρου 17 του ν. 1566/1985 
προστίθεται εδάφιο ως εξής: 

"Με απόφαση του Υπουργού Εθνικής Παιδείας και 
Θρησκευμάτων, που δημοσιεύεται στην Εφημερίδα της 
Κυβερνήσεως, ρυθμίζονται θέματα που αφορούν στη 
διαδικασία πρόσληψης προσωρινών αναπληρωτών και 
ωρομίσθιων εκπαιδευτικών." 

4. Η παράγραφος 1 του άρθρου 7 του ν. 1894/1990 
(ΦΕΚ 88 Α') αντικαθίσταται ως εξής: 

"Ι.α) Μαθητές των σχολείων δευτεροβάθμιας εκπαί¬ 
δευσης, οι οποίοι διακόπτουν τη φοίτησή τους εξαιτίας 
ασθενειών που απαιτούν μακρά νοσοκομειακή ή κατ 
οίκον νοσηλεία, στράτευσης, προσωρινής φυλάκισης, 
παραμονής στο εξωτερικό, ανάληψης εργασίας στο 
εμπορικό ναυτικό ή για άλλους εξαιρετικούς αντικειμε¬ 
νικούς λόγους, οι οποίοι εμποδίζουν τη φοίτησή τους, 
μπορεί να χαρακτηρίζονται ως κατ' ιδίαν διδαχθέντες 
και να παραπέμπονται σε προαγωγικές ή απολυτήριες 
εξετάσεις για τα μαθήματα της τάξης στην οποία έπρεπε 
να φοιτήσουν. 

β) Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, 
εξειδικεύονται οι λόγοι χαρακτηρισμού των μαθητών ως 
κατ' ιδίαν διδαχθέντων και καθορίζονται η διαδικασία 
διεξαγωγής των εξετάσεων, η έκδοση των αποτελε¬ 
σμάτων και κάθε άλλη σχετική λεπτομέρεια. 

5. Από την έναρξη ισχύος του παρόντος νόμου 
καταργείται η παράγραφος 22 του άρθρου 10 του ν. 

2327/1995 (ΦΕΚ 156 Α). 

6. Οι εκπαιδευτικοί πρωτοβάθμιας και δευτεροβάθμιας 
εκπαίδευσης, που διορίζονται, τίθενται στη διάθεση των 
οικείων διευθύνσεων εκπαίδευσης και με απόφαση των 
προϊσταμένων των διευθύνσεων αυτών, ύστερα από 
πρόταση του οικείου περιφερειακού υπηρεσιακού συμ¬ 
βουλίου, τοποθετούνται προσωρινά σε κενές θέσεις 
σχολείων του νομού, μέχρι να λήξει το διδακτικό έτος 
για το οποίο διορίζονται και οριστικά σε θέσεις σχολείων 
του νομού που απομένουν κενές μετά τις γενικές 
μεταθέσεις των εκπαιδευτικών. 

Οι εκπαιδευτικοί δευτεροβάθμιας εκπαίδευσης που 
διορίζονται τοποθετούνται στις περιοχές μετάθεσης 
κάθε νομού. 

Η παράγραφος 8 του άρθρου 5 του ν. 1824/1988 
(ΦΕΚ 296 Α') καταργείται. 

7. Εκπαιδευτικοί της πρωτοβάθμιας και δευτεροβάθ¬ 
μιας εκπαίδευσης που εκλέγονται νομάρχες, πρόεδροι 
κοινοτήτων, νομαρχιακοί, δημοτικοί και κοινοτικοί σύμ¬ 
βουλοι, εφόσον υπηρετούν σε άλλο νομό, δήμο ή 
κοινότητα, αποσπώνται μετά από αίτησή τους σε αντί¬ 
στοιχη υπηρεσία ή θέση της έδρας, της περιοχής που 
έχουν εκλεγεί και αν αυτό δεν είναι δυνατόν, σε 
υπηρεσία ή θέση όμορης περιοχής. 

Οι διατάξεις της παρ. 10 του άρθρου 57 του ν. 1943/ 
1991 (ΦΕΚ 50 Α'), δεν εφαρμόζονται για τους εκπαι¬ 
δευτικούς της πρωτοβάθμιας και δευτεροβάθμιας εκ¬ 
παίδευσης. 

8. Η περίπτωση δ' της παραγράφου 4 του άρθρου 
23 του ν. 2327/1995 αντικαθίσταται από τότε που ίσχυσε 
ως εξής: 

"του Κεφαλαίου Α' του ν. 741/1977 (ΦΕΚ 223 Α')\ 

Άρθρο 47 

Σύσταση θέσεων δασκάλων 

1. Για την τοποθέτηση ενός επιπλέον δασκάλου στα 
ήδη λειτουργόύντα 10/θέσια και πάνω δημοτικά σχολεία 
πρωτοβάθμιας εκπαίδευσης συνιστώνται χίλιες τριακό¬ 
σιες ογδόντα μία (1.381) θέσεις κλάδου δασκάλων στην 
πρωτοβάθμια εκπαίδευση. 

2. Με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών μπορεί να συνιστώ- 
νται οργανικές θέσεις των κλάδων δασκάλων και νη¬ 
πιαγωγών για την πληρέστερη λειτουργία των σχολείων, 
πέρα από τις προβλεπόμενες στο άρθρο 4 παράγραφος 
8 του ν.1566/1985. 

Άρθρο 48 

Αποζημίωση για πρόσθετη απασχόληση 

εκπαιδευτικών πρωτοβάθμιας και δευτεροβάθμιας 
εκπαίδευσης 

1. Η αποζημίωση που προβλέπεται για τους εκπαι¬ 
δευτικούς της δημόσιας πρωτοβάθμιας και δευτεροβάθ¬ 
μιας εκπαίδευσης από τις διατάξεις του άρθρου 23 του 
ν. 2008/1992 (ΦΕΚ 16 Α') και του άρθρου 8 του ν. 
2158/1993 (ΦΕΚ 109 Α') ορίζεται από 1.12.1996 ως 
εξής: 

α) για τους εκπαιδευτικούς της δημόσιας πρωτοβάθ¬ 
μιας εκπαίδευσης ίση με την αντιστοιχούσα σε πενήντα 
οκτών (58) ώρες πρόσθετης απασχόλησης για κάθε 
διδακτικό τρίμηνο, 

β) για τους εκπαιδευτικούς της δημόσιας δευτερο¬ 
βάθμιας και εκκλησιαστικής εκπαίδευσης ίση με την 


αντιστοιχούσα σε εβδομήντα δύο (72) ώρες πρόσθετης 
απασχόλησης για κάθε διδακτικό τρίμηνο. 

2. Οι διατάξεις της προηγούμενης παραγράφου ι¬ 
σχύουν αντίστοιχα και για τους εκπαιδευτικούς της 
ιδιωτικής πρωτοβάθμιας και δευτεροβάθμιας εκπαίδευ¬ 
σης. Οι σχετικές δαπάνες βαρύνουν τα ιδιωτικά σχολεία 
ή το λογαριασμό ιδιωτικής εκπαίδευσης για όσους μι¬ 
σθοδοτούνται από αυτόν. 

3. Οι προβλεπόμενες από το άρθρο 14 παράγραφος 
13 του ν. 1566/1985 (ΦΕΚ 167 Α'), ώρες εβδομαδιαίας 
διδασκαλίας και διεξαγωγής πρακτικών ασκήσεων για 
το εκπαιδευτικό προσωπικό της δευτεροβάθμιας εκπαί¬ 
δευσης, μειώνονται για όσους έχουν ή συμπληρώνουν 
εικοσαετή υπηρεσία κατά μία εβδομαδιαίως από 1.9.1996 
και κατά μία ακόμα από 20.1.1997. 

Άρθρο 49 

Επέκταση επιδόματος 

1. Το μηνιαίο ειδικό επίδομα που προβλέπεται από 
τις διατάξεις της παρ. 12 του άρθρου 10 του ν. 2327/1995 
(ΦΕΚ 156 Α') καταβάλλεται από 1.1.1996 και στο μόνιμο 
και με σχέση εργασίας αορίστου χρόνου διοικητικό, 
τεχνικό και λοιπό βοηθητικό προσωπικό όλων των νο¬ 
μικών προσώπων δημοσίου και ιδιωτικού δικαίου, αυτο¬ 
τελών και μη υπηρεσιών και εκπαιδευτικών μονάδων 
αρμοδιότητας του Υπουργείου Εθνικής Παιδείας και 
Θρησκευμάτων και υπαλλήλους των ΝΕΛΕ, καθώς και 
σε όλα τα μέλη Ε.Δ.Τ.Π. των Ανωτάτων Εκπαιδευτικών 
Ιδρυμάτων και Ε.Τ.Π. των Τεχνολογικών Εκπαιδευτικών 
Ιδρυμάτων, καθώς και στους τεχνικούς εργαστηρίων 
των Τ.Ε.Ι.. 

2. Το επίδομα αυτό, όπως επεκτείνεται κατά την 
προηγούμενη παράγραφο, αυξάνεται από 1.7.1996 σε 
είκοσι πέντε χιλιάδες (25.000) δραχμές μηνιαίως και 
καταβάλλεται και σε όσους από τους υπαλλήλους αυτούς 
υπηρετούν με απόσπαση σε άλλες υπηρεσίες και φορείς, 
εφόσον από τις υπηρεσίες απόσπασής τους δεν τους 
καταβάλλεται άλλο επίδομα. 

Άρθρο 50 

Ειδικός λογαριασμός στο ΥΠ.Ε.Π.Θ. για την 
αξιοποίηση των κονδυλίων του Κ.Π.Σ. 

Το εδάφιο γ' της παραγράφου 10 του άρθρου 2 του 
ν. 2233/1994, όπως αυτό συμπληρώθηκε με την παρά¬ 
γραφο 2 του άρθρου 4 του ν. 2341/1995 αντικαθίσταται 
ως εξής: 

" γ.ι) Συνιστάται στο Υπουργείο Εθνικής Παιδείας και 
Θρησκευμάτων (ΥΠ.Ε.Π.Θ.) ειδικός λογαριασμός, μέσω 
του οποίου δύναται να χρηματοδοτούνται προγράμματα 
και έργα του επιχειρησιακού προγράμματος Εκπαίδευση 
και Αρχική Επαγγελματική Κατάρτιση" που έχουν εγκριθεί 
στα πλαίσια του Β' Κ.Π.Σ. και εκτελούνται είτε από το 
Υπουργείο Εθνικής Παιδείας και Θρησκευμάτων, είτε 
από τα Α.Ε.Ι. και Τ.Ε.Ι. ή από άλλους δημόσιους ή 
ιδιωτικούς φορείς και φυσικά πρόσωπα. 

Τα προγράμματα, τα έργα και οι λοιπές δραστηριό¬ 
τητες, που χρηματοδοτούνται μέσω του λογαριασμού 
ορίζονται κάθε φορά με απόφαση των Υπουργών Εθνικής 
Παιδείας και Θρησκευμάτων και Οικονομικών. Με κοινή 
απόφαση των Υπουργών Οικονομικών και Εθνικής Παι¬ 
δείας και Θρησκευμάτων καθορίζονται τα όργανα διοί¬ 
κησης, ελέγχου και διαχείρισης, ο τίτλος, ο τρόπος 
ανάληψης και διάθεσης των κονδυλίων και κάθε άλλη 

λεπτομέρεια αναγκαία για τη λειτουργία του λογαριασμού 
αυτού. 

ιι. Με κοινή απόφαση των Υπουργών Οικονομικών και 
Εθνικής Παιδείας και Θρησκευμάτων ορίζονται τα όρ¬ 
γανα, που παρακολουθούν κάθε φορά αφ ενός μεν την 
υλοποίηση των έργων, που χρηματοδοτούνται από τον 
ειδικό λογαριασμό, αφ' ετέρου την οικονομική διαχείριση 
και την πραγματοποίηση του σκοπού, για τον οποίο 
διατίθενται οι πιστώσεις του. 

ιιι. Ή χρηματοδότηση των Α.Ε.Ι. και Τ.Ε.Ι. για την 
εκτέλεση έργων, μελετών και λοιπών δραστηριοτήτων 
που έχουν εγκριθεί στα πλαίσια του επιχειρησιακού 
προγράμματος "Εκπαίδευση και Αρχική Επαγγελματική 
Κατάρτιση" γίνεται μέσω του ειδικού λογαριασμού του 
Υπουργείου Εθνικής Παιδείας και Θρησκευμάτων στους 
ειδικούς λογαριασμούς αυτών που έχουν συσταθεί με 
το π.δ. 432/1981 και την υπουργική απόφαση Β1/819/ 
1988. 

Οι σκοποί των λογαριασμών αυτών επεκτείνονται και 
στη χρηματοδότηση των έργων και δραστηριοτήτων του 
ανωτέρω επιχειρησιακού προγράμματος. 

Με κοινή απόφαση των Υπουργών Οικονομικών και 
Εθνικής Παιδείας και Θρησκευμάτων ρυθμίζονται ο τρό¬ 
πος διαχείρισης, λειτουργίας και ελέγχου των ειδικών 
λογαριασμών των Α.Ε.Ι. και Τ.Ε.Ι. ως προς τα παραπάνω 
θέματα, καθώς και θέματα έρευνας, κατά τροποποίηση 
της υπουργικής απόφασης Β1/819/1988. 

ίν. Η διαχείριση των κονδυλίων του αρχικού ειδικού 
λογαριασμού διέπεται από τις διατάξεις του παρόντος, 
ν. Το άρθρο 4 του ν. 2341/1995 καταργείται. 

Άρθρο 51 

Ρύθμιση θεμάτων του Κέντρου Ελληνικής Γλώσσας 

1. Το κατά τις διατάξεις του άρθρου 26 του ν. 2083/ 
1992 Κέντρο Ελληνικής Γλώσσας έχει έδρα το Δήμο 
Καλαμαριάς του Νομού Θεσσαλονίκης. Το Κέντρο συ¬ 
γκαταλέγεται στους επιστημονικούς ερευνητικούς φο¬ 
ρείς της χώρας, αποτελώντας εντεταλμένο ίδρυμα ε¬ 
πιστημονικής περιγραφής και τεκμηρίωσης των τάσεων 
της ελληνικής γλώσσας στο εσωτερικό και το εξωτερικό. 

2. Η θητεία του πρώτου Διοικητικού Συμβουλίου του 
Κέντρου Ελληνικής Γλώσσας, σύμφωνα με το άρθρο 
14 παρ. 1 του π.δ/τος 100/1994 (ΦΕΚ 78 Α ) και την 
απόφαση του Υπουργού Εθνικής Παιδείας και Θρησκευ¬ 
μάτων Φ. 120.68/Β2/23008/1994, ορίζεται πενταετής. 

Άρθρο 52 

Το ειδικό μηνιαίο επίδομα τροφής που προβλέπεται 
από τις διατάξεις του άρθρου 7 του ν. 2256/1994 (ΦΕΚ 
190 Α ) για το προσωπικό των κρατικών νοσοκομείων, 
καταβάλλεται από 1.4.1996 και στο προσωπικό, πλην 
ιατρών, των Πανεπιστημιακών Νοσοκομείων Αιγινήτειου 
και Αρεταίειου. 

Άρθρο 53 

Η παρ. 2 του άρθρου 6 του ν. 1697/1987 (ΦΕΚ 57 
Α) αντικαθίσταται ως εξής: 

"2. Οι δαπάνες ίδρυσης και λειτουργίας των παιδικών 
κατασκηνώσεων του Υπουργείου Γεωργίας αντιμετωπί¬ 
ζονται από πιστώσέις που εγγράφονται κάθε έτος στον 
προϋπολογισμό του Κεντρικού Ταμείου Γεωργίας, Κτη¬ 
νοτροφίας και Δασών (Κ.Τ.Γ.Κ. και Δασών). 


Άρθρο 54 

Επιλογή στελεχών της εκπαίδευσης 

1. Υποψήφιοι για τις θέσεις των διευθυντών τετρα¬ 
θέσιων και πάνω δημοτικών σχολείων είναι, πέραν των 
αναφερομένων στην παράγραφο 1 του άρθρου 11 του 
π.δ/τος 398/1995 (ΦΕΚ 223 Α'), και οι εκπαιδευτικοί 
του π.δ/τος 323/1993 (ΦΕΚ 139 Α') με βαθμό Α'. 

2. Υποψήφιοι για τις θέσεις διευθυντών των Σχολικών 
Εργαστηριακών Κέντρων (Σ.Ε.Κ.) είναι και οι εκπαιδευ¬ 
τικοί του κλάδου Τ.Ε.Ι. με βαθμό Α'. 

3. Το πρώτο εδάφιο της παραγράφου 7 του άρθρου 
4 του π.δ/τος 398/1995 αντικαθίσταται ως εξής: 

"Ελάχιστο όριο για την επιλογή σε θέση σχολικού 
συμβούλου είναι το ήμισυ του συνολικού ανώτατου ορίου 
αξιολογικών μονάδων, σε κάθε περίπτωση σύνταξης 
πίνακα επιλογής". 

4. Κατά την πρώτη εφαρμογή του π.δ/τος 398/1995 
στη διαδικασία επιλογής σχολικών συμβούλων μπορεί 
να μετάσχουν και οι υπηρετούντες σχολικοί σύμβουλοι, 
έστω και αν δεν έχει λήξει η θητεία τους. Σε περίπτωση 
επιλογής και τοποθέτησής τους θεωρείται ότι η τε¬ 
τραετής θητεία τους αρχίζει από τη νέα τοποθέτησή 
τους. 

5. Οι κατέχοντες θέσεις στελεχών της εκπαίδευσης 
της παραγράφου 7 του άρθρου 3 του ν. 2188/1994 
(ΦΕΚ 18 Α') μπορεί να απαλλάσσονται από την άσκηση 
των καθηκόντων τους, με απόφαση του Υπουργού 
Εθνικής Παιδείας και Θρησκευμάτων ή του οικείου νο¬ 
μάρχη, κατά περίπτωση, ύστερα από σύμφωνη και αι¬ 
τιολογημένη γνώμη του οικείου υπηρεσιακού συμβουλίου 
για: α) σοβαρούς προσωπικούς ή οικογενειακούς λόγους 
ή λόγους υγείας, ύστερα από αίτησή τους, και β) για 
πλημμελή άσκηση των καθηκόντων τους. 

6. Κατά την πρώτη εφαρμογή του π.δ/τος 398/1995 
οι προθεσμίες που προβλέπονται στο άρθρο 23 παρ. 

6 αυτού και αναφέρονται στη διαδικασία επιλογής των 
στελεχών, ορίζονται ως εξής: 

α) του άρθρου 3 παρ. 1 εντός πενταμήνου από την 
ισχύ του παρόντος νόμου, 
β) του άρθρου 8 παρ. 1 εντός μηνός από την ισχύ 
του παρόντος νόμου, 

γ) του άρθρου 8 παρ. 2, 5 και 6 σε επτά (7), πέντε 
(5) και τρεις (3) ημέρες, αντίστοιχα, 
δ) του άρθρου 13 παρ. 1 μέχρι τέλους του μηνός 
Ιουνίου 1996. 

7. Στο τέλος του άρθρου 12 του π.δ/τος 398/1995 
προστίθεται εδάφιο ως εξής: 

"Στις περιπτώσεις που σε σχολική μονάδα ή Σ.Ε.Κ. 
δεν υπηρετεί εκπαιδευτικός που έχει τα προσόντα 
συμμετοχής στην τριμελή επιτροπή, ο σύλλογος των 
διδασκόντων ορίζει για το σκοπό αυτόν εκπαιδευτικό 
που υπηρετεί σε γειτονική σχολική μονάδα. Στις περι¬ 
πτώσεις που οι υποψήφιοι διευθυντές είναι δάσκαλοι 
μονοθέσιων σχολείων ή άλλων σχολείων στα οποία δεν 
λειτουργεί σύλλογος διδασκόντων, ο εκπαιδευτικός μέ¬ 
λος της τριμελούς επιτροπής ορίζεται από το Π.Υ,Σ.ΓΊ.Ε.". 

8. Η παράγραφος 6 του άρθρου 16 του π.δ/τος 
398/1995 αντικαθίσταται ως εξής: 

"6. Ως κριτήρια για την επιλογή των υποδιευθυντών 
των σχολικών μονάδων και των υπεύθυνων τομέων 
Σ.Ε.Κ. ορίζονται τα αναφερόμενα στο άρθρο 12 για 
τους διευθυντές σχολικών μονάδων και Σ.Ε.Κ.". 

9. Οι διατάξεις της παραγράφου 4 του άρθρου 4 του 
π.δ/τος 398/1995 εφαρμόζονται ανάλογα και για την 

επιλογή διευθυντών σχολικών μονάδων και Σ.Ε.Κ.. Η 
βαθμολογία κάθε μέλους του συμβουλίου επιλογής στα 
συνεκτιμώμενα κριτήρια κατά κατηγορία κατατίθεται αι¬ 
τιολογημένα και ενυπόγραφα. Το περιφεριακό υπηρε¬ 
σιακό συμβούλιο γνωστοποιεί στους υποψήφιους το 
σύνολο των αξιολογικών μονάδων των μοριοδοτούμενων 
κριτηρίων κατά κατηγορία που τους αφορούν και τάσσει 
σε αυτούς εύλογη προθεσμία για την προβολή αντιρ¬ 
ρήσεων, οι οποίες εξετάζονται από το συμβούλιο. 

10. Από την έναρξη ισχύος του παρόντος νόμου 
καταργούνται οι διατάξεις των παραγράφων 6 και 7 του 
άρθρου 23 του π.δ/τος 398/1995. 

11. α) Υποψήφιοι για τις θέσεις Διευθυντών των 
Πειραματικών Σχολείων των Α.Ε.Ι. είναι εκπαιδευτικοί 
της πρωτοβάθμιας και δευτεροβάθμιας εκπαίδευσης, 
που έχουν τα προσόντα άσκησης καθηκόντων διευθυντή 
στα λοιπά σχολεία και δωδεκαετή τουλάχιστον εκπαι¬ 
δευτική υπηρεσία. Αρμόδιο Συμβούλιο για την επιλογή 
των Διευθυντών των Πειραματικών Σχολείων των Α.Ε.Ι. 
είναι το Κεντρικό Συμβούλιο της αντίστοιχης βαθμίδας. 
Επί των αιτήσεων των υποψήφιων Διευθυντών γνωμο- 
δοτεί το Εποπτικό Συμβούλιο κάθε Πειραματικού Σχο¬ 
λείου, που αποτελείται από τον επόπτη και δύο ανα¬ 
πληρωτές επόπτες, μέλη του τμήματος Α.Ε.Ι. που ε¬ 
ποπτεύει το Πειραματικό Σχολείο. Τα μέλη του Επο¬ 
πτικού Συμβουλίου ορίζονται με τους αναπληρωτές τους 
από τη Γενική Συνέλευση του οικείου Τμήματος Α.Ε.Ι.. 
Για την επιλογή των Διευθυντών των Πειραματικών 
Σχολείων των Α.Ε.Ι. εφαρμόζονται ανάλογα οι διατάξεις 
του π.δ/τος 398/1995 για την έκδοση προκήρυξης, την 
υποβολή υποψηφιοτήτων, τα κριτήρια και τη διαδικασία 
επιλογής και σύνταξης πινάκων των διευθυντών των 
λοιπών σχολείων πρώτοβάθμιας και δευτεροβάθμιας 
εκπαίδευσης. 

Με απόφαση του Υπουργού Εθνικής Παιδείας και 
Θρησκευμάτων καθορίζονται οι λεπτομέρειες εφαρμο¬ 
γής των διατάξεων της παρούσας παραγράφου. 

β) Το τελευταίο εδάφιο της παραγράφου 5 του άρθρου 
12 και η παράγραφος 5 του άρθρου 14 του π.δ/τος 
398/1995 δεν έχουν εφαρμογή για την επιλογή των 
Διευθυντών τών Πειραματικών Σχολείων των Α.Ε.Ι.. 

γ) Κατά την πρώτη εφαρμογή του παρόντος νόμου 
η επιλογή των Διευθυντών Πειραματικών Σχολείων των 
Α.Ε.Ι. πρωτοβάθμιας εκπαίδευσης γίνεται σύμφωνα με 
την αριθ. 160/7.2.1995 απόφαση του Υπουργού Εθνικής 
Παιδείας και Θρησκευμάτων (ΦΕΚ 96 Β'). 

12. Με προεδρικά διατάγματα, που εκδίδονται με 
πρόταση του Υπουργού Εθνικής Παιδείας και Θρησκευ¬ 
μάτων, μπορεί: α) να αναπροσδιορίζονται τα προσόντα 
και τα κριτήρια επιλογής των κατά την παράγραφο 5 
στελεχών της εκπαίδευσης και να τροποποιείται η 
διαδικασία επιλογής αυτών και β) να τροποποιέίται η 
σύνθεση και να αναπροσδιορίζονται οι αρμοδιότητες 
των κεντρικών και περιφερειακών υπηρεσιακών συμ¬ 
βουλίων πρωτοβάθμιας και δευτεροβάθμιας εκπαίδευσης. 

13. Κατά την πρώτη επιλογή διευθυντών σχολικών 
μονάδων και Σ.Ε.Κ., σύμφωνα με τις διατάξεις του 
π.δ/τος 398/1995: 

α) δεν είναι απαραίτητη η κατάθεση εισήγησης της 
τριμελούς επιτροπής του άρθρου 12 του π.δ/τος 
398/1995 και η επιλογή μπορεί να χωρήσει και χωρίς 
την εισήγηση αυτή και 

β) δεν μετέχει στο οικείο περιφερειακό υπηρεσιακό 
συμβούλιο ο εκπρόσωπος της νομαρχιακής αυτοδιοί¬ 


κησης της παραγράφου 5 του άρθρου 2 του π.δ/τος 
399/1995 (ΦΕΚ 223 Α ). 

Άρθρο 55 

1. Οι Ιερές Μονές, που δεν συμβλήθηκαν στη σύμβαση 
που υπογράφηκε στις 11 Μαίου 1988 μεταξύ του Ελ¬ 
ληνικού Δημοσίου και της Διαρκούς Ιεράς Συνόδου της 
Εκκλησίας της Ελλάδος και κυρώθηκε με το ν. 1811/ 
1988 (ΦΕΚ 231 Α') ούτε προσχώρησαν μεταγενέστερα 
σε αυτήν, έχουν την ικανότητα να είναι διάδικοι και 
νομιμοποιούνται ενεργητικά και παθητικά στις δίκες που 
αφορούν τα δικαιώματα και συμφέροντά τους σχετικά 
με την περιουσία τους που καταλαμβάνεται από τους 
νόμους 1700/1987 (ΦΕΚ 61 Α') και 1811/1988 (ΦΕΚ 
231 Α'). Η απόδειξη των εμπραγμάτων δικαιωμάτων και 
της νομής των Ιερών Μονών στην προαναφερόμενη 
περιουσία γίνεται με κάθε αποδεικτικό μέσο που προ- 
βλέπεται στις οικείες διατάξεις της Πολιτικής Δικονο¬ 
μίας, με την επιφύλαξη των διατάξεων που ίσχυαν πριν 
από τους νομούς 1700/1987 και 1811/1988 ως προς 
την κτήση νομής και εμπραγμάτων δικαιωμάτων έναντι 
του Ελληνικού Δημοσίου. 

2. Ανακαλούνται από τότε που εκδόθηκαν και θεω¬ 
ρούνται ως μηδέποτε εκδοθείσες όλες οι διοικητικές 
πράξεις οποιουδήποτε είδους και όλες οι εγκύκλιοι που 
εκδόθηκαν από οποιαδήποτε αρχή δυνάμει ή σε εκτέ¬ 
λεση των νόμων 1700/1987 και 1811/1988 σε ό,τι αφορά 
τις Ιερές Μονές της παρ. 1 του παρόντος. 

3. Κάθε αντίθετη διάταξη, δικονομική ή ουσιαστική 
καταργείται όσον αφορά τις Ιερές Μονές της παρ. 1 
του παρόντος. 

Άρθρο 56 

Ρύθμιση μισθολογικών θεμάτων εκπαιδευτικού 
προσωπικού των Ανωτέρων Εκκλησιαστικών Σχολών 

1. α) Ο βασικός μισθός του εκπαιδευτικού προσωπικού 
των Ανωτέρων Εκκλησιαστικών Σχολών (Α.Ε.Σ.) καθο¬ 
ρίζεται κατά βαθμίδα εξέλιξης, ως ακολούθως: 

Καθηγητή βαθμίδας Α' δραχμές 96.000 
Καθηγητή βαθμίδας Β' " 78.000 

Καθηγητή βαθμίδας Γ' " 66.000 

β) Στο προσωπικό του εδαφίου α' αυτής της παρα¬ 
γράφου καταβάλλεται κατ' αποκοπή μηνιαία αποζημίωση 
για την αντιμετώπιση των δαπανών, στις οποίες υπο¬ 
βάλλονται λόγω των ειδικών συνθηκών άσκησης του 
επαγγέλματος τους, η οποία κατά βαθμίδα εξέλιξης 
καθορίζεται, ως ακολούθως: 

Καθηγητή βαθμίδας Α' δραχμές 32.000 
Καθηγητή βαθμίδας Β' " 26.000 

Καθηγητή βαθμίδας Γ' " 22 000 

γ) Επίσης στο προσωπικό των Α.Ε.Σ., που κατέχει 
διδακτορικό δίπλωμα, χορηγείται μηνιαίο επίδομα μετα¬ 
πτυχιακών σπουδών σε ποσοστό 20% επί του βασικού 
μισθού του Καθηγητή της βαθμίδας Β'. 

2. Στους Διευθυντές και Υποδιευθυντές των Σχολών 
της παρ. Ια' του παρόντος άρθρου καταβάλλεται μηνιαίο 
επίδομα θέσης είκοσι χιλιάδων (20.000) και δεκαπέντε 
χιλίάδων (15.000) δραχμών, αντίστοιχα. Το ποσό αυτό 
δύναται να αναπροσαρμόζεται με κοινή απόφαση των 
Υπουργών Εθνικής Παιδείας και Θρησκευμάτων και 
Οικονομικών. 

3. Στο εκπαιδευτικό προσωπικό της παρ. Ια' του 
παρόντος άρθρου δύναται, με κοινή απόφαση των Υ- 

πουργών Εθνικής Παιδείας και Θρησκευμάτων και Οι¬ 
κονομικών, να επεκτείνεται η εφαρμογή των διατάξεων 
με τις οποίες χορηγούνται αυξήσεις στις πάσης φύσεως 
αποδοχές του εκπαιδευτικού προσωπικού της τριτο¬ 
βάθμιας εκπαίδευσης. 

4. Από την έναρξη ισχύος των διατάξεων του πα¬ 
ρόντος άρθρου καταργείται κάθε διάταξη που ρυθμίζει 
διαφορετικά τα θέματα του παρόντος. 

Άρθρο 57 

Ρύθμιση θεμάτων των Τεχνολογικών 
Εκπαιδευτικών Ιδρυμάτων 

1. Το άρθρο 15 του ν. 1404/1983 αντικαθίσταται ως 


Εκπαιδευτικό Προσωπικό Τ.Ε.Ι. 

1. Το κύριο διδακτικό και ερευνητικό έργο ασκείται 
από το εκπαιδευτικό προσωπικό (Ε.Π.) Τ.Ε.Ι., το οποίο 
ανήκει σε μία από τις βαθμίδες: Καθηγητών Τ.Ε.Ι., 
Επίκουρων Καθηγητών Τ.Ε.Ι. και Καθηγητών Εφαρμογών 
Τ.Ε.Ι.. 

2. Τα μέλη του Ε.Π. Τ.Ε.Ι. ασκούν δημόσιό λειτούργημα. 

Η υπηρεσιακή κατάσταση των μελών Ε.Π. Τ.Ε.Ι. ρυθ¬ 
μίζεται κατά τις διατάξεις του ν. 1404/1983 και του 
Εσωτερικού Κανονισμού. 

3. Τα μέλη του Ε.Π. Τ.Ε.Ι., ανάλογα με τη βαθμίδα 
και το εκπαιδευτικό τους έργο, πρέπει να συνδυάζουν 
κατάλληλη θεωρητική κατάρτιση και βαθιά επαγγελματική 
εμπειρία στην παραγωγή και να έχουν δυνατότητα 
συνεχούς επαφής με την παραγωγική πραγματικότητα, 
στην έκταση που αυτό επιβάλλεται από τα συγκεκριμένα 
εκπαιδευτικά τους καθήκοντα. 

4 Τα ελάχιστα προσόντα που απαιτούνται για την 
εκλογή σε κάθε βαθμίδα Ε.Π. Τ.Ε.Ι. είναι τα ακόλουθα: 

Α. Καθηγητών Τ.Ε.Ι.: 

ί) Πτυχίο ή δίπλωμα Α.Ε.Ι. εσωτερικού ή ισότιμο 
εξωτερικού. 

ϋ) Αναγνωρισμένο στην Ελλάδα διδακτορικό δίπλωμα 
σχετικό με το αντικείμενο της θέσης που προκηρύσσεται. 

ιϋ) Επτά (7) έτη επαγγελματικής δραστηριότητας κα¬ 
τάλληλου επιπέδου από τη λήψη του βασικού πτυχίου, 
μη συνυπολογιζομένου του χρόνου σπουδών για τη 
λήψη του απαιτούμενου διδακτορικού διπλώματος, από 
τα οποία τουλάχιστον τρία (3) έτη πρέπει να έχουν 
διανυθεί μετά τη λήψη του διδακτορικού διπλώματος 
εκτός διδακτικού έργου. 

ίν) Αξιόλογη επιστημονική επίδοση, συναφή προς το 
αντικείμενο της προκηρυσσόμενης θέσης, στη δημιουρ¬ 
γία ή βελτίωση γνώσεων, προϊόντων, διεργασιών, με¬ 
θόδων ή συστημάτων, αποδεικνυόμενη από ανάλογες. 

1) πρωτότυπες δημοσιεύσεις σε επιστημονικά περιοδικά 
με σύστημα κριτών τα οποία είναι διεθνώς αναγνωρι- 
μένου κύρους ή 2) μονογραφίες ή βιβλία που έτυχαν 
ευμενούς κριτικής ή δύο (2) τουλάχιστον αναφορών σε 
αναγνωρισμένου κύρους ειδικά επιστημονικά περιοδικά. 

Ο υποψήφιος πρέπει να συγκεντρώνει ως μόνος ή 
κύριος ερευνητής συνολικό αριθμό τεσσάρων (4) του¬ 
λάχιστον πρωτότυπων, κατά τα ως άνω, δημοσιεύσεων. 

ν) Αναγνωρισμένη συμβολή στην πρόοδο της επι¬ 
στήμης ή στην ανάπτυξη της τεχνολογίας που διαπι¬ 
στώνεται από δύο (2) τουλάχιστον ομότιμες αναφορές 
σε εργασίες του υποψήφιου από άλλους ερευνητές. 


Β. Επίκουρων Καθηγητών Τ.Ε.Ι.: 
ι) Πτυχίο ή δίπλωμα τριτοβάθμιας εκπαίδευσης εσω¬ 
τερικού ή ισότιμο εξωτερικού. 

ϋ) Αναγνωρισμένο στην Ελλάδα διδακτορικό δίπλωμα 
σε θέματα σχετικά με το αντικείμενο της θέσης που 
προκηρύσσεται. 

ϋί) Τέσσερα (4) έτη τουλάχιστον επαγγελματικής δρα¬ 
στηριότητας κατάλληλου επιπέδου από τη λήψη του 
βασικού πτυχίου ή διπλώματος, μη συνυπολογιζομένου 
του χρόνου σπουδών για τη λήψη του απαιτούμενου 
διδακτορικού διπλώματος, από τα οποία τουλάχιστον 
δύο (2) έτη πρέπει να έχουν διανυθεί μετά τη λήψη 
του διδακτορικού διπλώματος εκτός διδακτικού έργου. 

ιν) Συναφή προς το αντικείμενο της προκηρυσσόμενης 
θέσης επιστημονική δραστηριότητα σχεδιασμού και ε¬ 
κτέλεσης ερευνητικών έργων, αποδεικνυόμενη από α¬ 
νάλογες: 1) πρωτότυπες δημοσιεύσεις σε επιστημονικά 
περιοδικά με σύστημα κριτών τα οποία είναι διεθνώς 
αναγνωρισμένου κύρους ή 2) επιστημονικές μονογρα¬ 
φίες ή 3) πρωτότυπες ανακοινώσεις σε πρακτικά διεθνών 
συνεδρίων. Σε κάθε περίπτωση, ο υποψήφιος πρέπει 
να έχει τουλάχιστον και μία (1) πρωτότυπη, κατά τα 
ως άνω, δημοσίευση ή ανακοίνωση ως μόνος ή κύριος 
ερευνητής. 

Γ. Καθηγητών Εφαρμογών Τ.Ε.Ι.: 

I) Πτυχίο Τ.Ε.Ι. εσωτερικού ή ισότιμο εξωτερικού και 
αναγνωρισμένος στην Ελλάδα τίτλος μεταπτυχιακών 
σπουδών σε αντικείμενο σχετικό με την ειδικότητα. 
Εφόσον δεν υπάρχει υποψήφιος πτυχιούχος αντίστοιχης 
ειδικότητας Τ.Ε.Ι., πτυχίο ή δίπλωμα Α.Ε.Ι. εσωτερικού 
ή ισότιμο εξωτερικού και αναγνωρισμένος στην Ελλάδα 
τίτλος μεταπτυχιακών σπουδών σε αντικείμενο σχετικό 
με την ειδικότητα. 

ϋ) Έξι (6) έτη επιτυχούς επαγγελματικής δραστηριό¬ 
τητας κατάλληλου επιπέδου στην ειδικότητα από τη 
λήψη του πτυχίου ή διπλώματος, μη συνυπολογιζομένου 
του χρόνου σπουδών για τη λήψη του απαιτούμενου 
μεταπτυχιακού τίτλου, από τα οποία τουλάχιστον τρία 
(3) έτη πρέπει να έχουν διανυθεί μετά τη λήψη του 
μεταπτυχιακού τίτλου σε χώρους εφαρμογής εκτός 
διδακτικού έργου. 

ιϋ) Τεκμηριωμένη ικανότητα υπεύθυνης εφαρμογής 
επιστημονικών γνώσεων και τεχνολογικών μεθόδων ή 
εκτέλεσης τμήματος ερευνητικού έργου κατάλληλου 
επιπέδου στην ειδικότητα της θέσης που προκηρύσσεται, 
που να αποδεικνύεται από προσκομιζόμενα στοιχεία. 

• 5. α) Το διδακτορικό δίπλωμα ως προσόν μπορεί, 
στην περίπτωση της βαθμίδας Καθηγητή Τ.Ε.Ι. ή Επί¬ 
κουρου Καθηγητή Τ.Ε.Ι., να αντικαθίσταται με υψηλού 
επιπέδου καλλιτεχνικό έργο, εφόσον για το προκηρυ- 
χθέν γνωστικό αντικείμενο δεν είναι δυνατή ή συνήθης 
η εκπόνηση διδακτορικής διατριβής. Επίσης, ο τίτλος 
μεταπτυχιακών σπουδών ως προσόν μπορεί, στην πε¬ 
ρίπτωση της βαθμίδας του Καθηγητή Εφαρμογών Τ.Ε.Ι., 
να αντικαθίσταται με ανάλογο καλλιτεχνικό έργο, αν 
το έργο αυτό είναι σχετικό με το αντικείμενο της θέσης 
που προκηρύσσεται Για την αντικατάσταση αποφαίνεται 
η μονάδα αναγνώρισης ισοτιμίας τίτλων και μεταφοράς 
διδακτικών πιστωτικών μονάδων του Ε.ΣΥ.Π.. 

β) Ο προ της λήψεως του απαιτούμενου μεταπτυχιακού 
ή διδακτορικού τίτλου χρόνος επαγγελματικής εμπειρίας 
μειώνεται κατά ένα (1) έτος για τους κατόχους ανα¬ 
γνωρισμένου τίτλου μεταπτυχιακών σπουδών άλλου 
πλην του απαιτούμενου ως τυπικού προσόντος διορι- 

σμού, εφόσον σχετίζεται με το αντικείμενο ή την ειδι¬ 
κότητα της προκηρυσσόμενης θέσης. 

6. α) Για την εκλογή σε θέση Ε.Π. Τ.Ε.Ι. απαιτείται, 
εκτός των άλλων προσόντων και: ι) για την περίπτωση 
της βαθμίδας του Καθηγητή Τ.Ε.Ι. άριστη γνώση και ιι) 
για τις περιπτώσεις των βαθμιδών του Επίκουρου Κα¬ 
θηγητή Τ.Ε.Ι. και Καθηγητή Εφαρμογών Τ.Ε.Ι. καλή 
γνώση μιας τουλάχιστον από τις ξένες γλώσσες: αγ¬ 
γλικής, γαλλικής, γερμανικής, ιταλικής και ρωσικής. 

β) Ο τρόπος πιστοποίησης της γνώσης της ξένης 
γλώσσας καθορίζεται με αποφάσεις του Υπουργού Ε¬ 
θνικής Παιδείας και Θρησκευμάτων, μετά από εισήγηση 
του Ε.ΣΥ.Π.. 

7. Ως ανώτατο όριο διορισμού σε θέσεις Ε.Π. Τ.Ε.Ι. 
ορίζεται το 45ο έτος, που μπορεί να αυξηθεί μέχρι το 
55ο, κατά ίσο αριθμό ετών προϋπηρεσίας του υποψηφίου, 
σχετικής με το αντικείμενο, από την κτήση του αντί¬ 
στοιχου πτυχίου στο Δημόσιο ή Ν.Π.Δ.Δ. ή οργανισμούς 
κοινής ωφέλειας ή σε μεγάλη δημόσια ή ιδιωτική πα¬ 
ραγωγική μονάδα στην Ελλάδα ή στο εξωτερικό. 

8. Οι θέσεις των μελών του Ε.Π. Τ.Ε.Ι. ανήκουν 
οργανικά στο Τμήμα και κατανέμονται στις Ο.Μ. με 
απόφαση της Γ.Σ. του Τμήματος με την οποία καθο¬ 
ρίζεται ταυτόχρονα και η βαθμίδα της θέσης. Κατά την 
κατανομή αυτή δεν γίνεται διάκριση μεταξύ των βαθμιδών 
Καθηγητή Τ.Ε.Ι. και Επίκουρου Καθηγητή Τ.Ε.Ι 

9. Όπου στις διατάξεις του παρόντος άρθρου απαι¬ 
τείται επαγγελματική δραστηριότητα σε χώρους εφαρ¬ 
μογής εκτός διδακτικού έργου μπορεί, με απόφαση του 
Υπουργού Εθνικής Παιδείας και Θρησκευμάτων, να ο- 
ρισθούν οι περιπτώσεις κατά τις οποίες γίνεται αποδεκτή 
ως επαγγελματική δραστηριότητα η άσκηση εκπαιδευ¬ 
τικού έργου." 

2. α) Στο τέλος του στοιχείου β' της παραγράφου 2 
του άρθρου 16 του ν. 1404/1983 προστίθεται η φράση: 

"Στο Έκλεκτορικό Σώμα για τη βαθμίδα Επίκουρου 
Καθηγητή Τ.Ε.Ι. συμμετέχουν και οι εκλέκτορες που 
απετέλεσαν το Εκλεκτορικό Σώμα για τη βαθμίδα Κα¬ 
θηγητή Τ.Ε.Ι.". 

β) Στο άρθρο 16 του ν. 1404/1983 προστίθεται πα¬ 
ράγραφος 8 ως εξής: 

'8. α) Τα μέλη των Εισηγητικών Επιτροπών πρέπει 
να ανήκουν στην αυτή ή ανώτερη βαθμίδα με εκείνη 
της κρινόμενης θέσης και να κατέχουν ακαδημαϊκούς 
τίτλους σπουδών αντίστοιχους ή ανώτερους από τους 
απαιτούμενους για την προκηρυχθείσα θέση στο ίδιο ή 
σε συγγενέστερο γνωστικό πεδίο. Μέλη Ε.Π. των Τ.Ε.Ι. 
ή Δ.Ε.Π. των Α.Ε.Ι. που το καλλιτεχνικό τους έργο έχει 
αντικατασταθεί σύμφωνα με τη διαδικασία του άρθρου 
15 του ν. 1404/1983, όπως τροποποιείται και ισχύει με 
τον παρόντα νόμο ή του ν. 1268/1982 αντίστοιχα, 
θεωρείται ότι κατέχουν τους αντίστοιχους ακαδημαϊκούς 
τίτλους για την εφαρμογή της περίπτωσης αυτής. 

β) Τα μέλη των Εισηγητικών Επιτροπών μετέχουν 
στο Σώμα των Εκλεκτόρων με δικαίωμα ψήφου." 

3. Το άρθρο 19 του ν. 1404/1983 αντικαθίσταται ως 
εξής: 

"Αρθρο 19 

Συνεργάτες, Εκπαιδευτικοί Ειδικών Μαθημάτων και 
Επισκέπτες Καθηγητές Τ.Ε.Ι. 

1. Για την κάλυψη εκπαιδευτικών αναγκών των Τ.Ε.Ι. 
μπορεί να ανατίθεται, ύστερα από προκήρυξη, διδακτικό 
έργο ενός ή δύο διδακτικών εξαμήνων σε Επιστημο¬ 
νικούς Συνεργάτες, Εργαστηριακούς Συνεργάτες και 
Εκπαιδευτικούς Ειδικών Μαθημάτων με ωριαία αντιμισθία. 


2. Στους Επιστημονικούς Συνεργάτες Τ.Ε.Ι. ανατίθε¬ 
νται διδακτικά καθήκοντα κυρίως θεωρητικής κατάρτισης, 
όπως διδασκαλία μαθημάτων υποδομής και εξειδίκευσης, 
η διεξαγωγή αντίστοιχων εργαστηρίων, καθώς και η 
επίβλεψη εκπόνησης σχετικών πτυχιακών εργασιών. Η 
εκτέλεση διδακτικού έργου που απαιτεί κυρίως εμπειρία 
εφαρμογών, όπως διεξαγωγή φροντιστηριακών και ερ¬ 
γαστηριακών ασκήσεων, ανατίθεται σε Εργαστηριακούς 
Συνεργάτες. Στους Εκπαιδευτικούς Ειδικών Μαθημάτων 
(Ε.Ε.Μ.) ανατίθεται διδασκαλία ξένων γλωσσών ή φυ¬ 
σικής αγωγής. 

3. α) Για την προκήρυξη και την πρόσληψη αποφασίζει 
το Συμβούλιο του Τ.Ε.Ι. μετά από πρόταση του Συμ¬ 
βουλίου του Τμήματος και εισήγηση της Ομάδας Μα¬ 
θημάτων, στην οποία αναφέρεται η ειδικότητα των 
Εργαστηριακών Συνεργατών ή των Ε.Ε.Μ. Τ.Ε.Ι. και το 
διδακτικό αντικείμενο των Επιστημονικών Συνεργατών 
Τ.Ε.Ι.. Οι προκηρύξεις για το επόμενο εκπαιδευτικό 
έτος δημοσιεύονται κατά το πρώτο δεκαήμερο του 
μηνός Μαϊου και η διαδικασία πρόσληψης ολοκληρώνεται 
μέχρι το τέλος Σεπτεμβρίου με την υπογραφή σύμβασης 
μεταξύ του Συνεργάτη και του Προέδρου του οικείου 
Τ.Ε.Ι.. Σε εξαιρετικές περιπτώσεις το Συμβούλιο του 
Τ.Ε.Ι. μπορεί να παρατείνει την προθεσμία αυτή ύστερα 
από αιτιολογημένη εισήγηση του Συμβουλίου του Τμή¬ 
ματος. 

β) Ο υπεύθυνος της Ομάδας Μαθημάτων αναθέτει 
εγγράφως το διδακτικό έργο στους επιλεγέντες Συ¬ 
νεργάτες της Ομάδας ή στους Ε.Ε.Μ. Τ.Ε.Ι., οι οποίοι 
οφείλουν να υπογράψουν τη σχετική σύμβαση εντός 
τριών (3) ημερών από την ημερομηνία της ανάθεσης. 

4. Τα ελάχιστα προσόντα των Επιστημονικών Συνερ¬ 
γατών Τ.Ε.Ι., των Εργαστηριακών Συνεργατών Τ.Ε.Ι. και 
των Ε.Ε.Μ. Τ.Ε.Ι. είναι τα ακόλουθα: 

α. Επιστημονικοί Συνεργάτες Τ.Ε.Ι.: 

β Πτυχίο ή δίπλωμα Α.Ε.Ι. εσωτερικού ή ισότιμο εξω¬ 
τερικού. 

ϋ) Αναγνωρισμένο στην Ελλάδα διδακτορικό δίπλωμα 
σχετικό με το αντικείμενο της θέσης που προκηρύσσεται. 
Το διδακτορικό δίπλωμα ως προσόν μπορεί να αντικα¬ 
θίσταται με υψηλού επιπέδου σχετικό καλλιτεχνικό έργο 
κατά τις διατάξεις του ν. 1404/1983. 

ίϋ) Τρία (3) έτη επαγγελματικής δραστηριότητας κα¬ 
τάλληλου επιπέδου από τη λήψη του βασικού πτυχίου, 
μη συνυπολογιζομένου του χρόνου σπουδών για τη 
λήψη του απαιτούμενου διδακτορικού διπλώματος. 

ίν) Επιστημονική επίδοση αποδεικνυόμενη από συνο¬ 
λικό αριθμό τουλάχιστον τριών (3) πρωτότυπων δημο¬ 
σιεύσεων ή ανακοινώσεων. 

β. Εργαστηριακοί Συνεργάτες Τ.Ε.Ι.: 

Πτυχίο ή δίπλωμα Α.Ε.Ι. εσωτερικού ή ισότιμο εξω¬ 
τερικού στην ειδικότητα της θέσης Που προκηρύσσεται 
και τρία (3) έτη επιτυχούς επαγγελματικής δραστηριό¬ 
τητας κατάλληλου επιπέδου στην ειδικότητα από τη 
λήψη του πτυχίου ή διπλώματος σε χώρους εφαρμογής, 
ή πτυχίο Τ.Ε.Ι. εσωτερικού ή ισότιμο εξωτερικού στην 
ειδικότητα της θέσης που προκηρύσσεται και πέντε (5) 
έτη επιτυχούς επαγγελματικής δραστηριότητας κατάλ¬ 
ληλου επιπέδου στην ειδικότητα, από τη λήψη του 
πτυχίου σε χώρους εφαρμογής. Αναγνωρισμένοι μετα¬ 
πτυχιακοί τίτλοι σπουδών και ερευνητική δραστηριότητα 
συνεκτιμώνται, εφόσον σχετίζονται με την ειδικότητα. 

γ. Για τους Επιστημονικούς και Εργαστηριακούς Συ- 

νεργάτες, εκτός των άλλων προσόντων, απαιτείται καλή 
γνώση μίας ξένης γλώσσας κατά την παράγραφο 6 του 
άρθρου 15 του ν. 1404/1983, όπως τροποποιείται και 
ισχύει με τον παρόντα νόμο. 

δ. Εκπαιδευτικοί Ειδικών Μαθημάτων Τ.Ε.Ι.: 

Πτυχίο ή δίπλωμα Α.Ε.Ι. εσωτερικού ή ισότιμο εξω¬ 
τερικού και τριετής διδακτική εμπειρία κατάλληλου ε¬ 
πιπέδου. Αναγνωρισμένοι μεταπτυχιακοί τίτλοι σπουδών 
συνεκτιμώνται, εφόσον σχετίζονται με την ειδικότητα. 

ε. Σε περίπτωση προκηρύξεων, που δεν υπάρχουν 
υποψήφιοι με πλήρη τα ελάχιστα προσόντα των παρα¬ 
πάνω εδαφίων α', β', γ' και δ', επιτρέπεται, ύστερα από 
πρόταση του Συμβουλίου του Τμήματος και απόφαση 
του Συμβουλίου του Τ.Ε.Ι. η ανάθεση διδακτικού έργου 
σε υποψήφιους με ελλιπή προσόντα, που κατέχουν 
όμως τον αντίστοιχο βασικό τίτλο σπουδών. 

5. α) Στους Επιστημονικούς Συνεργάτες Τ.Ε.Ι. μπορεί 
να ανατεθεί ως διδακτική απασχόληση η διδασκαλία 
της θεωρίας και η διεξαγωγή των αντίστοιχων εργα¬ 
στηρίων ή φροντιστηρίων μέχρι δύο (2) μαθημάτων, 
εφόσον ανήκουν στο ίδιο Τμήμα και ο συνολικός αριθμός 
ωρών απασχόλησης δεν είναι μεγαλύτερος των οκτώ 
(8) ωρών εβδομαδιαίως. Υπέρβαση του αριθμού αυτού 
μέχρι τρεις (3) επιπλέον ώρες επιτρέπεται μετά από 
αιτιολογημένη πρόταση του Συμβουλίου του Τμήματος 
και απόφαση του Συμβουλίου του Τ.Ε.Ι., μόνον εφόσον 
αφορά σε ολοκλήρωση διδακτικού έργου, για την ανά¬ 
ληψη του οποίου δεν υπάρχουν άλλοι υποψήφιοι με 
επαρκή προσόντα. 

β) Στους Εργαστηριακούς Συνεργάτες Τ.Ε.Ι. μπορεί 
να ανατεθεί ως διδακτική απασχόληση η διεξαγωγή των 
εργαστηριακών ή φροντιστηριακών ασκήσεων μέχρι δύο 
(2) μαθημάτων και η διεξαγωγή ενός (1) εισαγωγικού 
πρακτικού μαθήματος, εφόσον τα μαθήματα αυτά ανή¬ 
κουν στο ίδιο τμήμα και ο συνολικός αριθμός εβδομα¬ 
διαίων ωρών διδακτικής απασχόλησης δεν είναι μεγα¬ 
λύτερος των δέκα (10) ωρών. 

γ) Ο συνολικός αριθμός ωρών διδασκαλίας που ανα¬ 
τίθεται σε Ε.Ε.Μ. Τ.Ε.Ι. δεν είναι μεγαλύτερος των δέκα 
(ΊΟ) ωρών εβδομαδιαίας διδακτικής απασχόλησης. 

δ) Ο συνολικός αριθμός των ωρών των προηγούμενων 
περιπτώσεων β' και γ' μπορεί να αυξηθεί κατά 50% με 
απόφαση του Συμβουλίου του Τ.Ε.Ι. μετά από πρόταση 
του Συμβουλίου του Τμήματος. 

6. Με τους όρους του παρόντος άρθρου που διέπουν 
την πρόσληψη και την ανάθεση διδακτικού έργου σε 
Επιστημονικούς ή Εργαστηριακούς Συνεργάτες Τ.Ε.Ι. ή 
σε Ε.Ε.Μ. Τ.Ε.Ι. μπορεί να ανατεθεί διδακτικό έργο 
μέχρι πέντε (5) εβδομαδιαίων ωρών ως υπερωριακή 
απασχόληση: α) σε υπαλλήλους του Δημοσίου και β) 
τηρουμένων των διατάξεων του άρθρου 11 παράγραφος 
6 εδάφιο α' του ν. 2327/1995 στο μόνιμο εκπαιδευτικό 
προσωπικό και ειδικό εκπαιδευτικό προσωπικό των Τ.Ε.Ι.. 

7. Με αιτιολογημένη πρόταση του Συμβουλίου του 
Τμήματος και απόφαση του Συμβουλίου του Τ.Ε.Ι. μπο¬ 
ρούν να προσλαμβάνονται, μετά από πρόσκληση, με 
ετήσια σύμβαση εργασίας μερικής απασχόλησης που 
μπορεί να ανανεώνεται με την ίδια διαδικασία, Ειδικοί 
Συνεργάτες Τ.Ε.Ι. κάτοχοι τίτλου Α.Ε.Ι., που κατέχουν 
διευθυντική θέση σε σημαντική παραγωγική μονάδα ή 
οργανισμό. Οι Ειδικοί Συνεργάτες διαθέτουν εξειδικευ- 
μένη εμπειρία και προωθημένη γνώση εφαρμογών, όπως 
αυτή τεκμαίρεται από εξαετή τουλάχιστον από λήψεως 
πτυχίου επαγγελματική σταδιοδρομία σε χώρους παρα¬ 


γωγής. Στους Ειδικούς Συνεργάτες Τ.Ε.Ι. ανατίθεται 
κατά κύριο λόγο η διδασκαλία ενός (1) ή δύο (2) μα¬ 
θημάτων εξειδίκευσης σε συνολική απασχόληση μέχρι 
πέντε (5) ωρών εβδομαδιαίως. 

8. Για τους κατόχους αναγνωρισμένου τίτλου μετα¬ 
πτυχιακών σπουδών άλλου πλην του απαιτούμενου στο 
άρθρο αυτό ως τυπικού προσόντος, ο απαιτούμενος 
χρόνος επαγγελματικής εμπειρίας κατά το παρόν άρθρο 
μειώνεται κατά ένα (1) έτος, εφόσον οι σπουδές αυτές 
σχετίζονται με το αντικείμενο ή την ειδικότητα της 
προκηρυχθεί σας θέσης. 

9. Με απόφαση του Συμβουλίου του Τ.Ε.Ι., που εκ- 
δίδεται ύστερα από ειδικά αιτιολογημένη εισήγηση της 
Ομάδας Μαθημάτων και πρόταση του Συμβουλίου του 
Τμήματος, μπορούν να μετακαλούνται, μετά από πρό¬ 
σκληση, για ένα (1) ακαδημαϊκό έτος ως Επισκέπτες 
Καθηγητές Τ.Ε.Ι., Έλληνες ή ξένοι επιστήμονες, που 
έχουν προσόντα Καθηγητή Τ.Ε.Ι. ή κατέχουν αντίστοιχη 
θέση σε ίδρυμα της ημεδαπής ή αλλοδαπής για κάλυψη 
ειδικών εκπαιδευτικών αναγκών, παροχή ειδικών τεχνι¬ 
κών υπηρεσιών και συμβολή σε χρηματοδοτούμενα ε¬ 
ρευνητικά προγράμματα. Η πρόσκληση μπορεί να ανα¬ 
νεωθεί με την ίδια διαδιακασία για άλλα δύο (2) έτη. 
Προκειμένου ειδικά για Καθηγητές Α.Ε.Ι. και Καθηγητές 
Τ.Ε.Ι. η πρόσκλησή τους μπορεί να γίνει με απόφαση 
του Υπουργού Εθνικής Παιδείας και Θρησκευμάτων, 
εφόσον υπάρχει έγκριση εκπαιδευτικής άδειας από το 
Α.Ε.Ι. και Τ.Ε.Ι. που ανήκουν και πρόταση του Συμβουλίου 
του Τμήματος και γνώμη του Συμβουλίου του Τ.Ε.Ι. 
υποδοχής. 

10. α) Οι κάθε είδους αποδοχές του προσωπικού του 
παρόντος άρθρου καλύπτονται από το οικείο Τ.Ε.Ι. με 
πιστώσεις προερχόμενες είτε από ειδική επιχορήγηση 
είτε από άλλους πόρους ειδικών λογαριασμών. Η ωριαία 
αντιμισθία των Επιστημονικών και Εργαστηριακών Συ¬ 
νεργατών Τ.Ε.Ι. και των Ε.Ε.Μ. Τ.Ε.Ι. εκκαθαρίζεται και 
καταβάλλεται στους δικαιούχους σε μηνιαία βάση. 

β) Με απόφαση του Συμβουλίου του Τμήματος οι 
Επιστημονικοί και Εργαστηριακοί Συνεργάτες Τ.Ε.Ι. μπο¬ 
ρούν να κληθούν μετά τη λήξη της σύμβασής τους να 
διενεργήσουν τις εξετάσεις των μαθημάτων που δίδαξαν 
το εξάμηνο που έληξε. Στην περίπτωση αυτή καταβάλ¬ 
λεται αποζημίωση για πέντε (5) ώρες συνολικά κάθε 
εξεταζόμενου μαθήματος, υπολογιζομένης στις αποδο¬ 
χές του τελευταίου μήνα της σύμβασής τους. Η απο¬ 
ζημίωση αυτή δεν μπορεί να υπερβαίνει συνολικά το 
ήμισυ των αποδοχών του τελευταίου μήνα της σύμβασής 
τους. Η δαπάνη θα βαρύνει τον προϋπολογισμό του 
οικείου Τ.Ε.Ι.. 

γ) Η αμοιβή του προσωπικού του παρόντος άρθρου 
καθορίζεται με κοινή απόφαση των Υπουργών Εθνικής 
Παιδείας και Θρησκευμάτων και Οικονομικών. 

11. Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, 
ρυθμίζονται θέματα που αφορούν στην προκήρυξη, στη 
διαδικασία επιλογής, στους όρους απασχόλησης, στη 
συμμετοχή στα συλλογικά όργανα, ως και τα λοιπά 
δικαιώματα και υποχρεώσεις του προσωπικού του πα¬ 
ρόντος άρθρου. 

12. α) Το προσωπικό του παρόντος άρθρου, πλην 
εκείνων που ανήκουν στο μόνιμο εκπαιδευτικό προσω¬ 
πικό, εντάσσεται και προσφέρει υπηρεσίες αποκλειστικά 
σε ένα Τμήμα, μη επιτρεπομένης ανάληψης έργου σε 
άλλο Τμήμα του ίδιου ή άλλου Τ.Ε.Ι.. 

β) Η ενδεχόμενη απασχόληση του προσωπικού του 

παρόντος άρθρου για ένα ή περισσότερα εξάμηνα στο 
ίδιο ή άλλο Τ.Ε.Ι. σε καμία περίπτωση δεν δημιουργεί 
δικαίωμα μετατροπής της σύμβασης σε αορίστου χρόνου 
ή άλλα δικαιώματα, μη προβλεπόμενα από το νόμο 
αυτόν, έναντι του Τ.Ε.Ι. ή του Δημοσίου.". 

4. Η περίπτωση α' της παρ. 2 του κεφαλαίου Ε' του 
άρθρου 20 του ν. 1404/1983 (ΦΕΚ 173 Α') αντικαθίσταται 

ως ε ^ ς: 

'α) Τα μέλη Ε.Π. και Ε.Ε.Π. των Τ.Ε.Ι. δικαιούνται 
εκπαιδευτικής άδειας για την απασχόλησή τους, σύμ¬ 
φωνα με την προηγούμενη παράγραφο. Η εκπαιδευτική 
άδεια χορηγείται με πλήρεις αποδοχές και μπορεί να 
διαρκέσει μέχρι τρία (3) διδακτικά έτη". 

5. Στο άρθρο 25 του ν. 1404/1983 η παράγραφος 1 
αντικαθίσταται ως εξής: 

Ί. Το περιεχόμενο σπουδών κάθε Τμήματος και η 
διάρκεια σπουδών καθορίζονται με προεδρικό διάταγμα, 
που εκδίδεται με πρόταση του Υπουργού Εθνικής Παι¬ 
δείας και Θρησκευμάτων, ύστερα από γνώμη του οικείου 
Τμήματος ή του αρμόδιου προς τούτο οργάνου του 
οικείου Τ.Ε.Ι. όταν πρόκειται για ίδρυση νέου ή μετε¬ 
ξέλιξη υπάρχοντος Τμήματος και εισήγηση του τομέα 
Τ.Ε.Ι. του Ε.ΣΥ.Π. που παρέχεται εντός προθεσμίας 
δύο (2) μηνών από τη διατύπωση του σχετικού ερω¬ 
τήματος. Αλλως, η διαδικασία συνεχίζεται χωρίς την 
προηγούμενη γνώμη του Ε.ΣΥ.Π.. 

Το περιεχόμενο των σπουδών περιλαμβάνει τα στοι¬ 
χεία που ανταποκρίνονται στις απαιτήσεις του αντί¬ 
στοιχου προς το Τμήμα επαγγέλματος, όπως και της 
πιθανής εξέλιξης αυτού. 

Η διάρκεια σπουδών συντίθεται αθροιστικά από τη 
διάρκεια των εξαμηνιαίων προγραμμάτων διδασκαλίας 
και του χρόνου της εποπτευόμενης, καθοδηγούμενης 
και αξιολογούμενης άσκησης στο επάγγελμα." 

6. Στο άρθρο 26 του ν.1404/1983 το στοιχείο β' της 
παραγράφου 1 και οι παράγραφοι 2 και 3 αντικαθίστανται 
ως εξής: 

" 1. β) Η πτυχιακή εργασία που εκπονούν οι σπουδαστές 
βαθμολογείται ιδιαίτερα. Τα θέματα των πτυχιακών ερ¬ 
γασιών πρέπει να έχουν άμεση σχέση με τα πραγματικά 
προβλήματα της παραγωγής και των υπηρεσιών." 

"2. Για το πρόγραμμα σπουδών κάθε Τμήματος απο¬ 
φασίζει η γενική συνέλευση του Τμήματος με βάση το 
αντίστοιχο περιεχόμενο σπουδών, μετά από εισήγηση 
της επιτροπής προγράμματος που συγκροτείται με α¬ 
πόφαση του Προϊστάμενου του Τμήματος και αποτε- 
λείται: α) από τους υπεύθυνους των Ομάδων Μαθημάτων 
του οικείου Τμήματος, β) από τους υπεύθυνους Ο.Μ. 
άλλων Τμημάτων, που μέλη τους διδάσκουν στο Τμήμα 
και γ) από εκπροσώπους των αντίστοιχων παραγωγικών 
φορέων, που ορίζονται κατόπιν σχετικού αιτήματος του 
Προϊσταμένου του Τμήματος. Στην περίπτωση που στο 
Τμήμα δεν μπορούν να συσταθούν Ομάδες Μαθημάτων, 
η επιτροπή προγράμματος σπουδών συγκροτείται με 
απόφαση του Προϊσταμένου του Τμήματος από μέλη 
της Γ.Σ. του οικείου Τμήματος ή μελών άλλων Γ.Σ., 
καθώς και από μέλη φορέων της παραγωγής που 
ορίζονται μετά από σχετικό αίτημα του Προϊσταμένου. 

Η εισήγηση της επιτροπής προγράμματος περιλαμ¬ 
βάνει και καταγραφή του Ε.Π. Τ.Ε.Ι. και της εν γένει 
υλικοτεχνικής υποδομής του Τμήματος, καθώς επίσης 
και τυχόν πρόσθετες απαιτήσεις για την υλοποίηση του 
προτεινόμενου προγράμματος σπουδών. Η εισήγηση 
αναφέρεται επίσης σε τυχόν υπάρχουσα έκθεση αξιο¬ 
λόγησης του Τμήματος από το Ε.ΣΥ.Π., καθώς και στις 


διδακτικές πιστωτικές μονάδες που αναγνωρίζονται στο 
Τμήμα από το Ε.ΣΥ.Π.. Επίσης περιλαμβάνει αναφορά 
σε στατιστικά στοιχεία σχετικά με την επαγγελματική 
απορρόφηση των αποφοίτων του Τμήματος, καθώς και 
ειδικότερη αναφορά στο ποιοτικό επίπεδο αυτής της 
επαγγελματικής απασχόλησης. Επιπλέον, η εισήγηση 
της επιτροπής προγράμματος θέτει τους εκπαιδευτικούς 
στόχους που πρέπει να επιτευχθούν από το Τμήμα 
εντός των επόμενων τριών (3) σπουδαστικών ετών. 

Μετά την απόφαση της Γ.Σ. το πρόγραμμα σπουδών 
με την εισήγηση της επιτροπής προγράμματος κοινο¬ 
ποιείται στο Συμβούλιο της Σχολής και υποβάλλεται 
στον Τομέα Τ.Ε.Ι. του Τμήματος τριτοβάθμιας εκπαί¬ 
δευσης του Ε.ΣΥ.Π.. 

Ο Τομέας Τ.Ε.Ι. του Ε.ΣΥ.Π. ελέγχει το πρόγραμμα 
ως προς το χαρακτήρα των σπουδών, αξιολογεί αν 
ανταποκρίνεται στο επίπεδο σπουδών τριτοβάθμιας εκ¬ 
παίδευσης και στα χαρακτηριστικά της τεχνολογικής 
εκπαίδευσης, εξετάζει τη δυνατότητα υλοποίησής του 
και κρίνει εάν εξασφαλίζεται η απόκτηση από τους 
σπουδαστές των επαγγελματικών δεξιοτήτων που προ- 
βλέπονται στο περιεχόμενο σπουδών. Το πρόγραμμα 
σπουδών μετά τον έλεγχο, την αξιολόγηση και την 
κρίση του από το Ε.ΣΥ.Π. δημοσιεύεται στον Οδηγό 
Σπουδών του Τ.Ε.Ι.. 

3. Το πρόγραμμα σπουδών περιλαμβάνει τους τίτλους 
των υποχρεωτικών, των κατ' επιλογή υποχρεωτικών 
μαθημάτων, το περίγραμμά τους, έναν ενδεικτικό αριθμό 
εβδομαδιαίων ωρών διδασκαλίας ανά μάθημα στον οποίο 
περιλαμβάνεται κάθε μορφής διδακτικό έργο, όπως 
ορίζεται στην παράγραφο 1 του άρθρου 24 του ν. 
1404/1983, καθώς και τη χρονική αλληλουχία ή αλλη¬ 
λεξάρτηση των μαθημάτων. Σε κάθε εξάμηνο σπουδών 
ειπτρέπονται μέχρι δύο (2) προαιρετικά μαθήματα. 

Το πρόγραμμα σπουδών όπως και το περιεχόμενο 
σπουδών του Τμήματος αναθεωρείται κάθε τρία (3) 
σπουδαστικά έτη, όπως επιβάλλεται από τις εξελίξεις 
του αντίστοιχου επιστημονικού και επαγγελματικού το¬ 
μέα. Το πρόγραμμα σπουδών αναθεωρείται επίσης εντός 
ενός (1) σπουδαστικού έτους, εφόσον συνιστάται σε 
έκθεση αξιολόγησης του Τμήματος από το Ε.ΣΥ.Π.. Για 
την αναθεώρηση του προγράμματος σπουδών ακολου¬ 
θείται η διαδικασία της κατάρτισής του. 

Για τη διευκόλυνση της εκάστοτε επιτροπής προ¬ 
γράμματος και των μελών της Γ.Σ. του Τμήματος είναι 
δυνατόν να δημιουργηθεί στη Σχολή "Τράπεζα Πληρο¬ 
φοριών" σχεπκών με στοιχεία ή δεδομένα που αφορούν 
στην κατάσταση και την εξέλιξη των επιστημονικών και 
επαγγελματικών τομέων των Τμημάτων της Σχολής." 

7. Η παράγραφος 4 του άρθρου 27 του ν. 1404/1983 
αντικαθίσταται ως εξής: 

"4. Ο Κανονισμός Σπουδών κάθε Τ.Ε.Ι. καθορίζεται 
με απόφαση της Συνέλευσής του, που λαμβάνεται με 
πλειοψηφία των 2/3 των μελών της. Η πρώτη σχετική 
απόφαση εκδίδεται μέσα σε προθεσμία τριών (3) μηνών 
από την ημερομηνία δημοσίευσης του παρόντος νόμου. 
Μέχρι την έκδοση της απόφασης αυτής ισχύουν οι 
διατάξεις του π. δ/τος 498/1984 (ΦΕΚ 176 Α'), όπως 
ισχύει." 

Άρθρο 58 

Οι μεταβατικές ρυθμίσεις του άρθρου 7 παρ. 1 του 
ν. 2083/1992 καταργούνται. 

Άρθρο 59 

Στους εκπαιδευτικούς ειδικοτήτων δασκάλων, νηπια¬ 
γωγών, νηπιοβρεφοκόμων, κοινωνικών λειτουργών και 
οικιακής οικονομίας, που είναι διορισμένοι ή διορίζονται 
ως μόνιμοι ή αναπληρωτές στα Υπουργεία Εθνικής 
Παιδείας και Θρησκευμάτων και Υγείας και Πρόνοιας 
και έχουν προϋπηρεσία σε παιδικούς και βρεφονηπιακούς 
σταθμούς είτε σε Ν.Π.Δ.Δ. είτε σε Ν.Π.Ι.Δ., αναγνωρί¬ 
ζεται μισθολογικά η παραπάνω προϋπηρεσία. 

Άρθρο 60 

Κύρωση διορισμού εκπαιδευτικών της Σ.Ε.Λ.Ε.Τ.Ε. 

Εκπαιδευτικοί της Σ.Ε.Λ.Ε.Τ.Ε. κλάδου ΠΕ 6, που 
είχαν διορισθεί στα Πρότυπα Σχολεία αυτής και στη 
συνέχεια ακυρώθηκε ο διορισμός τους και οι οποίοι 
επανήλθαν στην υπηρεσία με την αριθ. 650/14.4.1989 
απόφαση του Προέδρου του Διοικητικού Συμβουλίου 
της Σ.Ε.Λ.Ε.Τ.Ε., σε εκτέλεση της αριθ. 3044/1988 
απόφασης του Διοικητικού Εφετείου Αθηνών, θεωρού¬ 
νται, ανεξάρτητα από μεταγενέστερες αποφάσεις, ότι 
κατέχουν οργανικά τις θέσεις, στις οποίες διορίστηκαν, 
εφόσον κατά την ισχύ του παρόντος νόμου παρέχουν 
εκπαιδευτικό έργο στη δημόσια δευτεροβάθμια ή τρι¬ 
τοβάθμια εκπαίδευση. 

Άρθρο 61 

Οι διατάξεις του άρ&ρου 18 του ν. 1824/1988 (ΦΕΚ 
296 Α') εφαρμόζονται και για όσους πρόσφεραν εκπαιι- 
δευτικό έργο στις υπηρεσίες επαγγελματικής εκπαίδευ¬ 
σης και αποκατάστασης, στις ιατροπαιδαγωγικές συμ¬ 
βουλευτικές υπηρεσίες και στην Υπηρεσία Ειδικής Παι¬ 
δαγωγικής "Στουπάθειο" που υπάγονται στο Κέντρο 
Ψυχικής Υγιεινής και έχουν διορισθεί ή προσληφθεί 
ήδη στη δημόσια εκπαίδευση. Κατά τα λοιπά εφαρμό¬ 
ζονται οι κείμενες διατάξεις για την πρόσληψη ιδιωτικών 
εκπαιδευτικών στη δημόσια εκπαίδευση με σχέση ερ¬ 
γασίας ιδιωτικού δικαίου αορίστου χρόνου. 

Άρθρο 62 

Στο τέλος της παραγράφου 5 του άρθρου 7 του ν. 
1268/1992, όπως τροποποιήθηκε με το άρθρο 48 παρ. 
2 του ν. 1404/1983, προστίθεται το ακόλουθο εδάφιο: 

"Σε περίπτωση κατάργησης εργαστηρίου, το Ειδικό 
Διοικητικό Τεχνικό Προσωπικό (Ε.Δ.Τ.Π.) που υπηρετεί 
σε αυτό μετατάσσεται σε κενές, άλλως σε νέες προ¬ 
σωποπαγείς θέσεις Ε.Δ.Τ.Π. άλλου εργαστηρίου ή σε 
κενές ή προσωποπαγείς θέσεις διοικητικού προσωπικού 
του ίδιου Α.Ε.Ι.. Η μετάταξη γίνεται με πράξη του 
Πρύτανη, ύστερα από αίτηση του ενδιαφερομένου, που 
υποβάλλεται μέσα σε ένα (1) μήνα από την κατάργηση 
του εργαστηρίου και με σύμφωνη γνώμη του Πρυτανικού 
Συμβουλίου". 

Άρθρο 63 

Ιδρύεται Διεθνές Ερευνητικό Κέντρο Πολυπλοκότητας 
και Χάους (ΔΙ.Ε.Κ.Ε.Π.Ο.Χ.) με έδρα τη Ξάνθη. Το 
ΔΙ.Ε.Κ.Ε.ΠΟ.Χ. είναι Ν.Π.Ι.Δ. και συνδέεται με το Δη- 
μοκρίτειο Πανεπιστήμιο Θράκης (Δ.Π.Θ.). Σκοπός του 
Κέντρου είναι η βασική και εφαρμοσμένη έρευνα στις 
υπολογιστικές μεθόδους των πολύπλοκων συστημάτων, 


οι εφαρμογές σε φυσικά και βιολογικά συστήματα, η 
μεταβίβαση και επεξεργασία πληροφορίας, η οικονομία 
και διαχείριση συστημάτων, καθώς και οι τεχνολογικές 
εφαρμογές σε βιομηχανικό επίπεδο (όπως βιοϊατρική 
τεχνολογία, αεροδυναμική, επεξεργασία εικόνων από 
δορυφόρους κ.λπ.). 

Με απόφαση του Υπουργού Εθνικής Παιδείας και 
Θρησκευμάτων, ύστερα από γνώμη της Γενικής Γραμ- 
ματείας Έρευνας και Τεχνολογίας (Γ.Γ.Ε.Τ.) και της 
Συγκλήτου του Δ.Π.Θ., καθορίζονται τα Ινστιτούτα της 
αλλοδαπής που θα συμμετέχουν στη διοίκηση του Κέ¬ 
ντρου, ο τρόπος συγκρότησης.των διοικητικών οργάνων, 
η διάρθρωση των υπηρεσιών, η διαδικασία και τα προ¬ 
σόντα επιλογής Επιστημονικού Διευθυντή, καθώς και 
κάθε άλλη λεπτομέρεια σχετική με τη δομή και λειτουργία 
του κέντρου. Συμπληρωματικά ισχύουν και οι διατάξεις 
του άρθρου 17 του ν. 2083/1992. 

Άρθρο 64 

Στο εδάφιο α' της παρ. 21 του άρθρου 3 του ν. 
2328/1995 "Νομικό καθεστώς της ιδιωτικής και της 
τοπικής ραδιοφωνίας κ.λπ." η λέξη "δύο" στην τρίτη 
σειρά αντικαθίσταται με τη λέξη "τρία" και μετά τη λέξη 
"ανάγκες” στην πέμπτη σειρά προστίθενται τα εξής: "ή 
για τη μετάδοση μηνυμάτων, που αναφέρονται στα 
εκπαιδευτικά ή άλλα προγράμματα που διοργανώνει η 
Βουλή των Ελλήνων, καθώς και σε όλες εν γένει τις 
εθνικού, πολιτικού, πολιτιστικού και κοινωνικού περιε¬ 
χομένου δραστηριότητές της". 

Άρθρο 65 

1. Αποφάσεις επιλογής και τοποθέτησης προϊσταμέ¬ 
νων διευθύνσεων και γραφείων Πρωτοβάθμιας και Δευ¬ 
τεροβάθμιας Εκπαίδευσης, σύμφωνα με το άρθρο 3 του 
ν. 2188/1994 (ΦΕΚ 18 Α'), οι οποίες έχουν ακυρωθεί 
από τα διοικητικά δικαστήρια και αναπέμπονται στη 
διοίκηση για επανάκριση, εφόσον για οποιονδήποτε 
λόγο δεν έχουν συγκροτηθεί τα αρμόδια περιφερειακά 
υπηρεσιακά συμβούλια (Π.Υ.Σ.Π.Ε. - Π.Υ.Σ.Δ.Ε.) ή υ¬ 
πάρχει αδυναμία νόμιμης συγκρότησής τους ή λειτουρ¬ 
γίας τους εισάγονται για επανάκριση, στα αντίστοιχα 
Κεντρικά Υπηρεσιακά Συμβούλια Πρωτοβάθμιας και Δευ¬ 
τεροβάθμιας Εκπαίδευσης (Κ.Υ.Σ.Π.Ε. - Κ.Υ.Σ.Δ.Ε.). Η 
τοποθέτηση των επιλεγομένων γίνεται με απόφαση του 
Υπουργού Εθνικής Παιδείας και Θρησκευμάτων. 

2. Οι αρμοδιότητες που ασκούνται από τους Προϊ¬ 
σταμένους Διευθύνσεων ή Γραφείων Δευτεροβάθμιας 
Εκπαίδευσης, σύμφωνα με τις ισχύουσες διατάξεις, κατά 
τις γενικές εξετάσεις για την εισαγωγή σπουδαστών 
στις σχολές και τα τμήματα της Τριτοβάθμιας Εκπαί¬ 
δευσης, σε περίπτωση ελλείψεως αυτών, για τον ανα- 
φερόμενο στην προηγούμενη παράγαφο ή για οποιον- 
δήποτε άλλο λόγο, μπορούν να ανατίθενται με απόφαση 
του Υπουργού Εθνικής Παιδείας και Θρησκευμάτων σε 
Σχολικό Σύμβουλο που υπηρετεί στο νομό. 

Άρθρο 66 

Οι έχοντες υποστεί μεταμόσχευση οργάνων, νεφρού, 
καρδιάς, πνευμόνων, ήπατος και παγκρέατος εγγρά- 
φονται καθ’ υπέρβαση σε οποιοδήποτε τμήμα της τρι¬ 
τοβάθμιας εκπαίδευσης, υπό τους περιορισμούς του 
εδαφίου β' της παρ. 1 του άρθρου 4 του ν. 1771/1988 

και τις προϋποθέσεις του άρθρου 46 εδάφιο VII του ν. 
1946/1991, με το οποίο αντικαταστάθηκε το πρώτο 
εδάφιο της περίπτωσης ζ' της παρ. 1 του άρθρου 3 
του ν. 1351/1983, όπως συμπληρώθηκε με το άρθρο 4 
παρ. 1 εδάφιο α' του ν. 1771/1988. 

Άρθρο 67 

Στην παράγραφο 9 του άρθρου 15 του ν. 1566/1985 
προστίθεται τελευταίο εδάφιο ως ακολούθως: 

"Ειδικά για τη στελέχωση των Μουσικών Σχολείων 
καθορίζονται με την ίδια απόφαση οι ειδικότητες των 
υποψηφίων, τα τυχόν απαιτούμενα προσόντα, καθώς 
και η πρόβλεψη του ελάχιστου χρόνου υποχρεωτικής 
παραμονής των νεοδιοριζομένων στην οργανική θέση 
στα Σχολεία αυτά". 

Άρθρο 68 

Κατά τους διορισμούς του εκπαιδευτικού προσωπικού 
της δευτεροβάθμιας εκπαίδευσης σε θέσεις των κλάδων 
ΠΕ9 Οικονομολόγων και ΠΕ13 πτυχιούχων Νομικών και 
Πολιτικών Επιστημών, από τις υπάρχουσες επετηρίδες, 
τα ποσοστά των νεοδιοριζομένων έχουν ως εξής: 

1. Κλάδος ΠΕ9 Οικονομολόγων. Με πτυχίο οικονο¬ 
μικού τμήματος Α.Ε.Ι. ή οποιουδήποτε τμήματος Α.Σ.Ο. 
Ε.Ε. ή Ανωτάτης Βιομηχανικής Σχολής της ημεδαπής 
και πτυχίο παιδαγωγικών σπουδών της Σ.Ε.Λ.Ε.Τ.Ε. κατά 
ποσοστό 50% και με πτυχίο οικονομικού τμήματος Α.Ε.Ι. 
ή οποιουδήποτε τμήματος Α.Σ.Ο.Ε.Ε. ή Ανωτάτης Βιο¬ 
μηχανικής Σχολής της ημεδαπής και πτυχίο Παιδαγω¬ 
γικής Ακαδημίας ή Σχολής Νηπιαγωγών ή Καθηγητικής 
Σχολής Α.Ε.Ι. της ημεδαπής ή και αλλοδαπής κατά 
ποσοστό 50%. 

2. Κλάδος ΠΕΙ3 πτυχιούχων Νομικών και Πολιτικών 
Επιστημών. Με πτυχίο νομικού ή πολιτικού τμήματος 
Α.Ε.Ι. της ημεδαπής και πτυχίο παιδαγωγικών σπουδών 
της Σ.Ε.Λ.Ε.Τ.Ε. κατά ποσοστό 50% και με πτυχίο 
νομικού ή πολιτικού τμήματος Α.Ε.Ι. της ημεδαπής και 
πτυχίο Παιδαγωγικής Ακαδημίας ή Σχολής Νηπιαγωγών 
ή Καθηγητικής Σχολής Α.Ε.Ι. της ημεδαπής ή και αλ¬ 
λοδαπής κατά ποσοστό 50%. 

Άρθρο 69 

Μεταβατική ρύθμιση για μέλη Δ.Ε.Π. 

Η προθεσμία του άρθρου 7 παρ. 2 του ν. 2083/1992 
(ΦΕΚ 139 Α') παρατείνεται επί τρίμηνο από την έναρξη 
ισχύος του παρόντος νόμου. 

Η προβλεπάμενη δήλωση υποβάλλεται, στις περιπτώ¬ 
σεις που εκκρεμεί σχετική διαδικασία εξέλιξης, πριν 
από την έκδοση οριστικής απόφασης του οικείου εκλε- 
κτορικού σώματος. 

Άρθρο 70 

Κατά τη μεταγραφική περίοδο των Πανεπιστημίων και 
Τ.Ε.Ι. της χώρας για τον εκπαιδευτικό χρόνο 1995-1996 
γίνονται κατ' εξαίρεση δεκτές οι αιτήσεις μεταγραφών 
των πρωτοετών φοιτητών και σπουδαστών του εσωτε¬ 
ρικού στις αντίστοιχες σχολές μεταξύ των Πανεπιστη¬ 
μίων και Τ.Ε.Ι. της χώρας, που κατοικούν στις σεισμό¬ 
πληκτες περιοχές Γρεβενών, Κοζάνης, Αιγίου και Φω¬ 
κίδας. 


Άρθρο 71 

Το δεύτερο εδάφιο της περίπτωσης (β) της παρα¬ 
γράφου 11 του άρθρου 2 του ν. 2233/1994 (ΦΕΚ 141 
Α') αντικαθίσταται ως ακολούθως: 

"Οι υπάλληλοι αυτοί εξελίσσονται σύμφωνα με τις 
διατάξεις που ισχύουν για τους εκπαιδευτικούς της 
δευτοβάθμιας εκπαίδευσης, υπολογιζομένου και του 
χρόνου υπηρεσίας τους στο Κρατικό Εργοστάσιο Επο¬ 
πτικών Μέσων Διδασκαλίας.". 

Άρθρο 72 

1. Συνιστάται Επιτροπή για την ενίσχυση των τμημάτων 
ελληνικών σπουδών στην τριτοβάθμια εκπαίδευση άλλων 
χωρών. Εργο της Επιτροπής είναι η οικονομική ενίσχυση 
των τμημάτων ή άλλων μορφών οργάνωσης ελληνικών 
σπουδών ή ερευνών για θέματα ελληνισμού που διε¬ 
ξάγονται σε ιδρύματα τριτοβάθμιας εκπαίδευσης ή έ¬ 
ρευνας των άλλων χωρών, καθώς και η αναζήτηση 
πόρων για την υλοποίηση του σκοπού αυτού. 

2. Η Επιτροπή αποτελείται από: α) τον Πρόεδρο του 
Διοικητικού Συμβουλίου του Ι.Π.Ο.Δ.Ε., β) τον Πρόεδρο 
του Κέντρου Ελληνικής Γλώσσας, γ) τον Πρόεδρο της 
Διοικούσας Επιτροπής του Διεθνούς Πανεπιστημίου δ) 
τον Πρόεδρο του Ιδρύματος Ελληνικού Πολιτισμού, ε) 
έναν εκπρόσωπο του Συμβουλίου Απόδημου Ελληνισμού, 
στ) ένα μέλος που ορίζει με απόφασή του ο Υπουργός 
Εθνικής Παιδείας και Θρησκευμάτων, ζ) ένα μέλος που 
ορίζει ο Υπουργός Πολιτισμού και η) ένα μέλος που 
ορίζει ο Υπουργός Εξωτερικών. Τα μέλη υπό στοιχεία 
α', β', γ' και δ' αναπληρώνονται από το νόμιμο αναπλη¬ 
ρωτή τους. Τα μέλη υπό στοιχεία ε", στ', ζ' και η' 
ορίζονται με τους αναπληρωτές τους. 

3. Η Επιτροπή διαχειρίζεται ειδικό λογαριασμό που 
τηρείται από το Ι.Π.Ο.Δ.Ε., από το οποίο και υποστη¬ 
ρίζεται διοικητικά. Πηγές χρηματοδότησης του λογα¬ 
ριασμού είναι επιχορηγήσεις από το Ελληνικό Δημόσιο, 
από φορείς του δημόσιου και ιδιωτικού τομέα, από 
ιδιώτες και από άλλες οικονομικές ενισχύσεις που 
προέρχονται από φορείς που εδρεύουν στην Ελλάδα 
ή σε άλλες χώρες. 

4. Τα θέματα συγκρότησης της Επιτροπής ρυθμίζονται 
με απόφαση του Υπουργού Εθνικής Παιδείας και Θρη¬ 
σκευμάτων. 

Μετά την πάροδο δεκαπέντε (15) ημερών από την 
πρόσκληση των οργάνων ή φορέων της παραγράφου 
2 να ορίσουν μέλος ή εκπρόσωπο, η Επιτροπή λειτουργεί 
νόμιμα χωρίς αυτούς. 

Άρθρο 73 

Το Ινστιτούτο Ορθόδοξης Θεολογίας που λειτουργεί 
στο Ορθόδοξο Κέντρο του Οικουμενικού Πατριαρχείου 
στο Σαμπεζύ της Γενεύης χρηματοδοτείται από τον 
τακτικό προϋπολογισμό του Υπουργείου Εθνικής Παι¬ 
δείας και Θρησκευμάτων, με σκοπό την ίδρυση κύκλου 
σπουδών μεταπτυχιακού επιπέδου σε θέματα ορθόδοξης 
παράδοσης και θεολογίας και ανάπτυξης του διαχρι- 
στιανικού και διαθρησκευτικού διαλόγου της Ορθοδοξίας. 

Άρθρο 74 

Υποτροφίες από Ι.Κ.Υ. σε τυφλούς και κωφάλαλους 

Στο άρθρο 1 του ν. 2158/1993 προστίθεται παρά¬ 
γραφος ως εξής: 


2466 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


■Τυφλοί ή κωφάλαλοι, κάτοχοι πτυχίου Α.Ε.Ι. μπορούν 
να τυγχάνουν υποτροφίας οτο Ι.Κ.Υ. σε καλλιτεχνικές 
ειδικεύσεις, με υπέρβαση των προβλεπόμενων κάθε 
έτος θέσεων υποτροφιών, εφόσον επιτύχουν στα καλ¬ 
λιτεχνικά". 

Άρθρο 75 
Χρήση διδακτηρίων 

1. Με κοινή απόφαση των Υπουργών Εθνικής Παιδείας 
και Θρησκευμάτων, Εσωτερικών, Δημόσιας Διοίκησης 
και Αποκέντρωσης και Οικονομικών, που εκδίδεται ύ¬ 
στερα από σύμφωνη γνώμη των οικείων Ο.Τ.Α. και 
γνώμη της οικείας Τοπικής Ένωσης Δήμων και Κοινο¬ 
τήτων, μπορεί η χρήση των διδακτηρίων σχολείων πρω¬ 
τοβάθμιας και δευτεροβάθμιας εκπαίδευσης, που ανή¬ 
κουν κατά κυριότητα σε έναν Ο.Τ.Α., να παραχωρείται 
σε άλλον όμορο Ο.Τ.Α., εφόσον οι περισσότεροι μαθητές 
του συγκεκριμένου σχολείου προέρχονται από τον ό¬ 
μορο Ο.Τ.Α.. Με την ίδια διαδικασία ανακαλείται η 
παραχώρηση της χρήσης του διδακτηρίου. 

2. Για το χρονικό διάστημα που διαρκεί η παραχώρηση 
της χρήσης ο Ο.Τ.Α. που έχει τη χρήση υποκαθίσταται 
στις αρμοδιότητες του Ο.Τ.Α., που διατηρεί την κυριό¬ 
τητα, όπως αυτές ορίζονται στις διατάξεις του άρθρου 
5 του ν. 1894/1990 (ΦΕΚ 110 Α') και του άρθρου 31 
του ν. 2009/1992 (ΦΕΚ 18 Α'). 

Άρθρο 76 

Πόροι του Ελληνικού Ανοικτού Πανεπιστημίου είναι 
η επιχορήγηση από τον τακτικό προϋπολογισμό του 
Υπουργείου Εθνικής Παιδείας και Θρησκευμάτων και 
άλλων Υπουργείων, η επιχορήγηση από το πρόγραμμα 
δημοσίων επενδύσεων, δωρεές, κληροδοτήματα, επι¬ 
χορηγήσεις από φορείς του δημόσιου ή του ιδιωτικού 
τομέα και επιχορηγήσεις από πόρους που προέρχονται 
από την Ευρωπαϊκή Ένωση. 

Ως έδρα για το Ελληνικό Ανοικτό Πανεπιστήμιο ο¬ 
ρίζεται η Πάτρα. 

Άρθρο 77 

1. Το π.δ. υπ' αριθμ. 275/1983 (ΦΕΚ 103 Α') καταργείται 
και επανέρχεται σε ισχύ το άρθρο 14 του ν. 1268/1982 
(ΦΕΚ 87 Α'), όπως τροποποιήθηκε και αντικαταστάθηκε 
με το ν. 2083/1992 (ΦΕΚ 159 Α'). 

2. Μέλη Δ.Ε.Π. χωρίς διδακτορικό δίπλωμα από τη 
δημοσίευση του παρόντος δεν μετέχουν σε συλλογικά 
όργανα διοίκησης των Τ.Ε.Φ.Α.Α. (Γ.Σ. και Γ.Σ.Ε.Σ.), 
ούτε στη σύνθεση των εκλεκτορικών σωμάτων. 

3. Εξεταστικές επιτροπές του άρθρου 13 του ν. 
2083/1992 των Τ.Ε.Φ.Α.Α.. των οποίων το έργο δεν 
έχει ολοκληρωθεί με την ορκωμοσία του υποψήφιου 
διδάκτορα ενώπιον της Γ.Σ. του Τμήματος, ανασυγκρο¬ 
τούνται, εφόσον για τη συγκρότησή τους μετείχαν στη 
Γ.Σ.Ε.Σ. μέλη Δ.Ε.Π. χωρίς διδακτορικό. 

4. Εκλεκτορικά σώματα των οποίων το έργο δεν έχει 
ολοκληρωθεί, ανασυγκροτούνται, εφόσον στη Γ.Σ. του 
Τ.Ε.Φ.Α.Α., κατά την οποία συγκροτήθηκαν, μετείχαν 
και μέλη χωρίς διδακτορικό δίπλωμα. 

5. Από τη δημοσίευση του παρόντος δεν ανανεώνεται 


η θητεία λέκτορα, ο οποίος δεν κατέχει διδακτορικό 
δίπλωμα. Παρατείνεται για ένα εξάμηνο από τη λήξη 
της η θητεία των λεκτόρων, οι οποίοι έχουν εκλεγεί 
με τις προϋποθέσεις που έθετε το π.δ. 275/1983, 
εφόσον υπηρετούν στο τελευταίο εξάμηνο της θητείας 
τους. 

6. Καταργείται η προσθήκη του άρθρου 48 παρ. 3 
του ν. 1404/1983. 

Άρθρο 78 

Θέματα διορισμού εκπαιδευτικών 
πρωτοβάθμιας εκπαίδευσης 

Η προβλεπόμενη στην παρ. 8 του άρθρου 2 του ν. 
2233/1994 (ΦΕΚ 141 Α') ρύθμιση ισχύει και για τους 
διορισμούς των ετών 1996 και 1997. 

Άρθρο 79 

Επιτρέπεται η αναγκαστική απαλλοτρίωση, κατά τις 
κείμενες διατάξεις, αστικών ακινήτων, για την εγκατά¬ 
σταση και λειτουργία του Οικονομικού Πανεπιστημίου 
Αθηνών, με δαπάνες του ίδιου του Α.Ε.Ι. ή του Δημοσίου. 

Η απόφαση κήρυξης της απαλλοτρίωσης υπογράφεται 
από τους υπουργούς που είναι αρμόδιοι κατά την κείμενη 
νομοθεσία και από τον Υπουργό Περιβάλλοντος, Χω¬ 
ροταξίας και Δημόσιων Έργων. Ο σκοπός αυτός της 
απαλλοτρίωσης είναι δημόσιας ωφέλειας. 

Άρθρο 80 

Χορήγηση αύξησης στα μέλη Ε.Ε.Π., τους μόνιμους 
επιμελητές, βοηθούς και επιστημονικούς συνεργάτες 
των Α.Ε.Ι. 

1. Η προβλεπόμενη στην παράγραφο 2 του άρθρου 
8 του ν. 2083/1992 (ΦΕΚ 159 Α') αύξηση επεκτείνεται 
και στα μέλη Ε.Ε.Π., στους μόνιμους επιμελητές, βοη¬ 
θούς και επιστημονικούς συνεργάτες των Α.Ε.Ι. από 
1.1.1997 και σε ποσοστό δεκαπέντε (15%) τοις εκατό 
αντ' αυτού που ορίζεται στην παραπάνω διάταξη. 

2. Η αύξηση αυτή χορηγείται με τους ίδιους όρους 
και προϋποθέσεις που ισχύουν για τα μέλη Δ.Ε.Π. των 
Α.Ε.Ι.. 

3. Με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων ρυθμίζεται κάθε 
λεπτομέρεια που αφορά την εφαρμογή της διάταξης 
αυτής. 

4. Η ανωτέρω αύξηση δεν παρέχεται σε καμία περί¬ 
πτωση σε άλλες κατηγορίες προσωπικού του Δημοσίου, 
των Ο.Τ.Α. ή άλλων Ν.Π.Δ.Δ. ή του ευρύτερου δημόσιου 
τομέα, που έχουν βαθμολογική ή μισθολογική εξομοίωση 
με μέλη Ε.Ε.Π., μόνιμους επιμελητές, βοηθούς και ε¬ 
πιστημονικούς συνεργάτες των Α.Ε.Ι- 

Άρθρο 81 

Η αναλογία διορισμών μεταξύ των εκπαιδευτικών των 
κλάδων ΠΕ12 και ΠΕ17, για τις ειδικότητες που έχουν 
τις ίδιες αναθέσεις διδασκαλίας μαθημάτων, είναι ίδια 
με την αναλογία των εγγεγραμμένων στις αντίστοιχες 
επετηρίδες. 

Άρθρο 82 
Έναρξη ισχύος 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός αν διαφορετικά 
ορίζεται στις επί μέρους διατάξεις. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 14 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΓ 

ΕΣΩΤΕΡΙΚΟΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΑΠ-ΑΘ. ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΟΝ 

Α. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 

ΔΙΚΑΙΟΣΥΝΗΣ 

Ε. ΒΕΝΙΖΕΛΟΣ 

Ο ΑΝΑΠΛΗΡΩΤΗΣ ΕΞΩΤΕΡΙΚΩΝ 

Γ. ΡΩΜΑΙΟΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 14 Ιουνίου 1996 


ΙΟΥΡΓΟΙ 


ΕΞΩΤΕΡΙΚΩΝ 

θ. ΠΑΓΚΑΛΟΣ 

ΠΕΡΙΒΑΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΓΕΩΡΓΙΑΣ 

ΣΤ. ΤΖΟΥΜΑΚΑΣ 

ΠΟΛΙΤΙΣΜΟΥ 

ΣΤ. ΜΠΕΝΟΣ 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΒΕΝΙΖΕΛΟΣ 

ΕΘΙΜΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 « ΤΕΙΕΧ 223211 ΥΡΕΤ ΟΒ * ΡΑΧ 52 34312^ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ~ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 _ 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ 

5248141 Κορίνθου 327 Τ.Κ. 262 23 
5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


(031) 423955 
423956 
4136402 
4171307 
(061) 271249 
224581 

(0651) 21901 

(0531) 22637 

26522 


^^ρ,λ τ ^ λ κΓερνηιε 0 ι I 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


_ „, , . 30 000 δΡΧ. 1 υμλ- 

Α' (Νόμοι, Π.Δ., Συμβάσεις κτλ.) ου,υυν μλ „ κηη 

50 000 » 2.5.00 » 

Β' (Υπουργικές αποφάσεις κτλ.) 

Γ’ (Διορισμοί, απολύσεις κτλ. Δημ. Υπαλλήλων) 10.000 » 

50 000 » 2.500 Μ 

Δ' (Απαλλοτριώσεις, πολεοδομία κτλ.) , „„ 

Αναιπυξιακ*ν Πρ«ε»ν (Τ.Α.Π.Σ.) 25000 ■ ' 250 ■ 

Ν.Π.Δ.Δ. (Διορισμοί κτλ. προσωπικού ΝΠΔΔ) 10.000 » 

ε ηππ ν, 250 » 

Παράρτημα (Πίνακες επιτυχόντων διαγωνισμών) ο υυυ 

Δελτίο Βιομηχανικής Ιδιοκτησίας (Δ.Ε.Β.Ι.) 10 000 ” * 

ο ΠΛΛ * 150 * 

Ανωτάτου Ειδικού Δικαστηρίου (Α.Ε.Δ.) ΟΛΛ ~ _ ΕΛη 

Ανωνύμων Εταιρειών 4 Ε.Π.Ε. 150.000 » · 

Προ κηρύξεων Α.Σ.Ε.Π. __^- 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 120. 000_»-- 6 00 ° - 

* Ο. συνδρομές του εσωτερικού προπληρώνονται στα Δημόσια Ταμεία που δίδουν απ(Λεικτ.κά είσπραξης (διπλότυπο) το 
οποί^με^η^φροντίδα^του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Ο. συνδρομές του εξωτερικού είναι διπλάσιες των παραπάνω αναφερομένων κα, μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές εισπράττεται στην Αθήνα απά το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις απά τα Δημόσια Ταμεία. 

* Ο, συνδρομητές το» εξωτερικού μπορούν νο οτέλ,ου» το ποοδ τομ ΤΑΠΕΤ μαζί με το ποοδ της ;■ 

* Ο Δήμοι και οι Κοινότητες πληρώνουν το μισό χρηματικό ποοδ της συνδρομής και ολΐκληροτο ποοδ υπέρ τομ ΤΑΠΕ . 

* Η συνδρομή ισχύει για ένα χρώνο, που αρχίζει ηιν 1 η Ιανουαρίου και λήνει την 31 η Δεκεμβρίου του ίδιου χρόνου. Δεν ενγρΔ- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικάγραμμάτια δεν γίνονται δεκτά. — 

I η. ιιπηοΕοίεο κοινού λειτουργούν καθημερινά από Οβ.ΟΟ' έως 13.00 - 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







